id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
84e0d261-1f8e-4cff-85e5-eef23e21b6dd | ក្រសួងសុខាភិបាល៖ មនុស្សជាង៨០០នាក់ទៀតឆ្លងជំងឺកូវីដ១៩ | ក្រសួងសុខាភិបាលបានឲ្យដឹងថាមនុស្សជាង៨០០នាក់ទៀត បានឆ្លងជំងឺកូវីដ១៩ ខណៈមានករណីស្លាប់ថ្មី៤នាក់ទៀត។ នៅក្នុងសេចក្តីប្រកាសព័ត៌មានមួយចេញផ្សាយនៅថ្ងៃច័ន្ទនេះ ក្រសួងបានឲ្យដឹងថាករណីឆ្លងថ្មីមានចំនួន៨៤១នាក់ ដែលក្នុងនោះភាគច្រើនមាននៅរាជធានីភ្នំពេញ ដែលមាន៥២៥នាក់ ខេត្តបន្ទាយមានជ័យ១៥៣នាក់ ខេត្តព្រះសីហនុ ៦២នាក់ ខេត្តកណ្តាល៣៣នាក់ និងខេត្តកំពង់ចាម២១នាក់។ ករណីឆ្លងសរុបក្នុងព្រឹត្តិការណ៍២០កុម្ភៈ មាន១៤.៨០៦នាក់ ដែលក្នុងនោះមានជាង៩.៨១៨នាក់កំពុងសម្រាកព្យាបាល។ ក្រសួងសុខាភិបាលបានរាយការណ៍ករណីស្លាប់ថ្មី៤នាក់ទៀត ដែលនាំឲ្យចំនួនអ្នកស្លាប់សរុបដោយសារជំងឺកូវីដ១៩ក្នុងប្រទេសកម្ពុជា បានកើនឡើងដល់១០៦នាក់៕ | 2021-05-03T07:00:00+07:00 | khmer.voanews.com | https://khmer.voanews.com/a/cambodia-has-more-than-800-new-covid-cases/5875911.html |
074348f3-86c2-4a4b-aba3-de885165e7df | លោក ហ៊ុន សែន៖ ការបិទខ្ទប់ទីក្រុងត្រូវបញ្ចប់ចាប់ពីថ្ងៃទី៦ ខែឧសភា តែតំបន់មានហានិភ័យត្រូវរាំងខ្ទប់ដដែល | លោកនាយករដ្ឋមន្រ្តី ហ៊ុន សែន កាលពីយប់ថ្ងៃអាទិត្យ បានឲ្យដឹងថាការបិទខ្ទប់រាជធានីភ្នំពេញនិងក្រុងតាខ្មៅនៃខេត្តកណ្តាល នឹងត្រូវបញ្ចប់នៅថ្ងៃទី៦ ខែឧសភា ពោលគឺនៅពាក់កណ្តាលអធ្រាត្រយប់ថ្ងៃពុធ។ នេះបើតាមសារឆ្លើយឆ្លងរបស់លោក ហ៊ុន សែន នៅលើបណ្តាញសង្គមហ្វេសប៊ុកនិងត្រូវបានផ្សព្វផ្សាយដោយសារព័ត៌មាន Fresh News និងស្ថាប័នរដ្ឋនានារបស់រដ្ឋាភិបាល។ រដ្ឋាភិបាលបានបិទខ្ទប់រាជធានីភ្នំពេញនិងក្រុងតាខ្មៅ អស់រយៈពេលជិត៣សប្តាហ៍មកហើយ ពោលគឺមុនចូលឆ្នាំខ្មែរ ដើម្បីទប់ស្កាត់ការបន្តឆ្លងរាលដាលជំងឺកូវីដ១៩។ ការបិទខ្ទប់នេះ ពីដំបូងឡើយមានរយៈពេល២សប្តាហ៍ ប៉ុន្តែត្រូវបានអូសបន្លាយមួយសប្តាហ៍ទៀត។ ក្នុងសារឆ្លើយតបទៅកាន់អ្នកប្រើប្រាស់បណ្តាញសង្គមហ្វេសប៊ុកម្នាក់ លោក ហ៊ុន សែន បានសរសេរថា«ពុំមានហេតុផល» ដែលបន្តបិទរាជធានីភ្នំពេញ និងបណ្តាខេត្តនោះទេ ប៉ុន្តែលោកថាតំបន់តូចៗដែលនៅមានហានិភ័យខ្ពស់នៃការឆ្លង នឹងត្រូវរឹតត្បិត។ លោក ហ៊ុន សែន បន្ថែមថា៖ «ការបិទកន្លងមក គឺជាការបង្ខំចិត្ត ដើម្បីកាត់បន្ថយការឆ្លងនិងការស្លាប់របស់ប្រជាជនយើង។ សូមយោគយល់ដល់ការលំបាករួមរបស់ជាតិ»។ ទោះជាយ៉ាងណា លោក ហ៊ុន សែន មិនបានបញ្ជាក់អំពីមូលហេតុនៃការបញ្ចប់ការបិទខ្ទប់នេះថាតើអាជ្ញាធរសុខាភិបាលអាចគ្រប់គ្រងជំងឺនេះបានឬយ៉ាងណា។ ប៉ុន្តែការឆ្លងថ្មីដែលប្រកាសដោយក្រសួងសុខាភិបាល នៅតែមានកម្រិតខ្ពស់ដដែលក្នុងមួយថ្ងៃ។ កាលពីថ្ងៃអាទិត្យ ក្រសួងសុខាភិបាលបានឲ្យដឹងថាមនុស្សជាង៧០០នាក់ឆ្លងជំងឺកូវីដ១៩ ដែលក្នុងនោះមានជាង៤៥០នាក់នៅរាជធានីភ្នំពេញ។ ចំណែកនៅថ្ងៃច័ន្ទនេះ ក្រសួងសុខាភិបាលក៏បានរាយការណ៍ការឆ្លងថ្មីជាង៨៤០ ហើយមានករណីស្លាប់ថ្មីចំនួន៤នាក់ ដែលនាំឲ្យករណីស្លាប់សរុបកើនឡើងដល់១០៦នាក់។ VOA មិនអាចសុំការឆ្លើយតបពីលោកស្រី ឱ វណ្ណឌីន អ្នកនាំពាក្យក្រសួងសុខាភិបាលបាននៅឡើយទេ។ អាជ្ញាធរបានបែងចែកទីតាំងឆ្លងនៅរាជធានីភ្នំពេញ ជា៣ ដោយកំណត់«តំបន់ក្រហម»ដែលសំដៅលើភូមិសាស្រ្តដែលមានការឆ្លងរាលដាលកូវីដ១៩ធ្ងន់ធ្ងរ «តំបន់លឿងទុំ» សំដៅលើតំបន់មានការរាលដាលកម្រិតមធ្យមនិង«តំបន់លឿង» សំដៅលើតំបន់មានការរាលដាលកម្រិតស្រាល។ នៅក្នុងកិច្ចប្រជុំមួយនៅថ្ងៃច័ន្ទនេះ អភិបាលរាជធានីភ្នំពេញ លោក ឃួង ស្រេង បានលើកឡើងថាក្រោយបញ្ចប់ការបិទខ្ទប់រាជធានីភ្នំពេញបន្ទាប់ពីថ្ងៃទី៥ ខែឧសភា អាជ្ញាធរនៅតែរក្សាតំបន់ទាំង៣ឲ្យនៅដដែល ដោយមានការយាមកាមនិងរឹតត្បិតតឹងរ៉ឹង។ នេះបើតាមសារព័ត៌មានFresh Newsដែលបានដកស្រង់សម្តីរបស់លោក ឃួង ស្រេង។ នៅក្នុងការបិទខ្ទប់រាជធានីភ្នំពេញជិត៣សប្តាហ៍មកនេះ មនុស្សជាង៤០០នាក់ ក៏ត្រូវបានឃាត់ខ្លួន ដែលក្នុងនោះមាន១០នាក់ ត្រូវបានបញ្ជូនទៅតុលាការ ហើយខ្លះត្រូវបានកាត់ទោសនិងខ្លះទៀតត្រូវបានឃុំខ្លួនជាបណ្តោះអាសន្ន។ នេះបើយោងតាមអ្នកនាំពាក្យស្នងការដ្ឋាននគរបាលរាជធានីភ្នំពេញលោក សាន សុខសីហា។ លោកបានឲ្យដឹងថាចាប់ពីថ្ងៃទី១៥ ខែមេសា មកដល់ព្រឹកថ្ងៃទី៣ ខែឧសភា សមត្ថកិច្ចបានឃាត់ខ្លួនមនុស្សប្រមាណ៤៣០នាក់ ដោយក្នុងនោះណែនាំអប់រំជាង៦០នាក់ និងពិន័យជាប្រាក់ប្រមាណ៣២០នាក់។ លោកបន្តថាសមត្ថកិច្ចរង់ចាំអនុវត្តតាមបទបញ្ជារបស់រដ្ឋាភិបាលថាតើនឹងបន្តបិទខ្ទប់ ឬបញ្ចប់ការបិទខ្ទប់នេះ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍និងសន្តិភាព មានប្រសាសន៍ថាការគ្រប់គ្រងកុំឲ្យរីករាលខ្លាំងនៃជំងឺកូវីដ១៩ តាមរយៈការបិទខ្ទប់ទីក្រុង មានប្រសិទ្ធភាពគួរសម ហើយក៏ជាជម្រើសមួយដែរ។ ទោះជាយ៉ាងណា លោកថាវិធានការរបស់អាជ្ញាធរមិនច្បាស់លាស់ ហើយប្រជាជនមិនបានដឹងលម្អិតអំពីវិធានការ ដូច្នេះពួកគេពិបាកក្នុងការអនុវត្ត។ លោកមានប្រសាសន៍ថា៖ «ជួនកាល ការផ្លាស់ប្តូរលឿនពេក។ ការផ្លាស់ប្តូរពីវិធានការហ្នឹងលឿនពេក ហើយក៏ជ្រួតជ្រាបអត់ដឹងបានច្បាស់ទេបាទ»។ លោកបន្ថែមថា៖ «អញ្ចឹងខ្ញុំថារាជរដ្ឋាភិបាល ក៏ដូចជាសាលារាជធានីហ្នឹង ត្រូវដាក់វិធានការណាមួយ គឺឲ្យមានភាពច្បាស់លាស់ និងប្រាកដប្រជា»។ លោក យង់ គិមអេង ក៏បានជំរុញឲ្យអាជ្ញាធរជួយដល់ប្រជាជនដែលរងគ្រោះគ្រប់គ្នា ឲ្យពួកគេទទួលបានអំណោយ ជាពិសេសពលរដ្ឋនៅតំបន់ក្រហម ដោយសារមិនអាចចេញទៅក្រៅបាន។ លោកបន្តថាការជួយដល់ប្រជាពលរដ្ឋលើបញ្ហាថ្លៃទឹក និងភ្លើង ក៏ត្រូវពិចារណាផងដែរ។ លោកបន្ថែមថា៖ «ក្នុងកាលៈទេសៈនេះ គួរតែជួយសម្រាលបន្ទុកដល់ប្រជាពលរដ្ឋ ព្រោះរដ្ឋគឺត្រូវតែមានកាតព្វកិច្ចជួយដល់ប្រជាពលរដ្ឋ ត្រូវទទួលខុសត្រូវនៅក្នុងកាលៈទេសៈដ៏លំបាក»។ លោក យង់ គិមអេង ក៏ជំរុញឲ្យរដ្ឋាភិបាលណែនាំឲ្យច្បាស់លាស់អំពីវិធានការក្រោយបញ្ចប់ការបិទខ្ទប់ ដើម្បីធានាថាប្រជាពលរដ្ឋអាចចូលរួមអនុវត្តបាន។ នៅក្នុងសេចក្តីថ្លែងការណ៍មួយរបស់ក្រុមសហជីពនិងអង្គការសង្គមស៊ីវិលជាង៣០ កាលពីថ្ងៃទី២៨ ខែមេសា ពួកគេបានបង្ហាញក្តីបារម្ភអំពីផលប៉ះពាល់នៃជំងឺកូវីដ១៩និងការបិទខ្ទប់តឹងរ៉ឹងរាជធានីភ្នំពេញ និងក្រុងតាខ្មៅ ដែលនាំឲ្យមានផលប៉ះពាល់បន្ថែមដល់ប្រជាពលរដ្ឋ។ ពួកគេបានស្នើដល់រដ្ឋាភិបាលដាក់ចេញកម្មវិធីផ្តល់ជំនួយសង្គម ជំនួយសង្រ្គោះបន្ទាន់ រួមមានស្បៀងអាហារនិងសម្ភារៈចំាបាច់ប្រចាំថ្ងៃនានាបន្ថែមទៀត ឲ្យទាន់ពេលវេលាក្នុងពេលនៃការបិទខ្ទប់ ជាពិសេសកម្មករនិងពលរដ្ឋខ្វះខាតក្នុង«តំបន់ក្រហម»។ ពួកគេក៏ស្នើឲ្យរៀបចំកន្លែងសមរម្យសម្រាប់អាជីវករ អ្នកលក់ដូរតាមដងផ្លូវ តាមទីផ្សារនិងនៅតាមទីសាធារណៈនានា ប្រកបដោយអនាម័យ និងសុវត្ថិភាពនៅនឹងកន្លែង។ បើតាមលោកនាយករដ្ឋមន្រ្តី ហ៊ុន សែន អាជ្ញាធរសុខាភិបាលនឹងចាក់វ៉ាក់សាំងបង្ការជំងឺកូវីដ១៩ ដល់ពលរដ្ឋនៅរាជធានីភ្នំពេញនិងខេត្តកណ្តាលដែលមានប្រមាណ៣លាននាក់ឲ្យបានរួចរាល់ក្នុងខែមិថុនា។ លោកបន្តថាពេលនេះ អាជ្ញាធរកំពុងពន្លឿនការចាក់វ៉ាក់សាំងដល់ប្រជាពលរដ្ឋក្នុង«តំបន់ក្រហម»៕ | 2021-05-03T07:00:00+07:00 | khmer.voanews.com | https://khmer.voanews.com/a/lockdown-to-end-after-may-5/5875986.html |
7302f49e-85c7-4972-aa03-0c1b2fc6052c | ប្រទេសថៃមានអ្នកស្លាប់ប្រចាំថ្ងៃដោយសារកូវីដ១៩ កើនដល់៣១នាក់មិនធ្លាប់មាន | ក្រសួងសុខាភិបាលថៃ បានប្រកាសនៅថ្ងៃចន្ទថា ខ្លួនមានអ្នកស្លាប់ថ្មីប្រចាំថ្ងៃដោយសារជំងឺកូវីដ១៩ មានចំនួន៣១នាក់ ស្របពេលដែលប្រទេសនេះ កំពុងរងការរាតត្បាតឆ្លងខ្លាំងនៃជំងឺកូវីដ១៩ ក្នុងរលកទី៣នោះ។ នេះបើតាមសេចក្តីរាយការណ៍របស់ទីភ្នាក់ងារព័ត៌មាន Reuters។ បន្ទាប់ពីគ្រប់គ្រងបានមួយផ្នែកធំនៃការរាតត្បាតឆ្លងជំងឺកូវីដ១៩ប្រហែលមួយឆ្នាំមក តាមរយៈការវិធានការរឹតត្បិត និងការរឹតបន្តឹងការធ្វើដំណើរឆ្លងព្រំដែននោះ ប្រទេសថៃ កំពុងប្រឈមខ្លាំងនឹងការហក់ឡើងខ្លាំងជាថ្មីនៃករណីឆ្លងជំងឺកូវីដ១៩ ចាប់តាំងពីចុងខែមេសាមក។ ការរាតត្បាតចុងក្រោយនេះហាក់ពិបាកទប់ទល់ជាងមុន និងបានដាក់សម្ពាធជាខ្លាំងទៅលើប្រព័ន្ធសុខាភិបាលរបស់ថៃ។ មន្ត្រីថៃបានប្រកាសថា ខ្លួនបានរកឃើញករណីឆ្លងជំងឺកូវីដ១៩ថ្មីចំនួន២.០៤១នាក់បន្ថែមទៀត ដែលធ្វើឲ្យចំនួនអ្នកឆ្លងសរុបនៅក្នុងប្រទេសថៃ បានកើនឡើងដល់ចំនួនសរុប៧១.០២៥នាក់ ចាប់តាំងពីការរាតត្បាតឆ្លងនៃជំងឺនេះកាលពីឆ្នាំកន្លងទៅ។ អ្នកស្លាប់សរុបនៅទូទាំងប្រទេសមានចំនួន២៧៦នាក់។ ការរាតត្បាតឆ្លងថ្មីនេះ ក៏រួមមានផងដែរការឆ្លងនៃវីរុសកូវីដ១៩បម្លែងថ្មី B.1.1.7 មានប្រភពពី ប្រទេសអង់គ្លេស ដែលមានលក្ខណៈឆ្លងរហ័សជាងមុន និងដែលមានចំនួនជាងពាក់កណ្តាលនៃចំនួនឆ្លងនិងស្លាប់សរុបនៅប្រទេសថៃ។ ប្រទេសថៃ មានបំណងចាក់វ៉ាក់សាំងបង្ការជំងឺកូវីដ១៩ ដល់ពលរដ្ឋរបស់ខ្លួន ឲ្យបានចំនួន៧០% នៅត្រឹមដំណាច់ឆ្នាំនេះ។ ទោះបីជាយ៉ាងនេះក្តី ការចាក់វ៉ាក់សាំងរបស់ថៃ មានលក្ខណៈយឺតជាងប្រទេសក្បែរខាងខ្លួនមួយចំនួន៕ | 2021-05-03T07:00:00+07:00 | khmer.voanews.com | https://khmer.voanews.com/a/thailand-daily-death-31-because-of-covid/5876017.html |
315d4254-31dd-4c74-8eae-8e3f8c40ab8c | ករណីឆ្លងជំងឺកូវីដ១៩ នៅឥណ្ឌាកើនដល់ជិត ២០ លានករណី | នៅថ្ងៃចន្ទនេះ ប្រទេសឥណ្ឌាបានរាយការណ៍ថា ការឆ្លងថ្មីនៃជំងឺកូវីដ១៩ មានជាង ៣ សែនករណី ដែលធ្វើឲ្យករណីឆ្លងសរុបនៅទូទាំងប្រទេសកើនដល់ជិត ២០ លានករណី។ នេះបើយោងតាមសេចក្ដីរាយការណ៍របស់ទីភ្នាក់ងារព័ត៌មាន Reuters។ ដោយសារការឆ្លងថ្មីមានចំនួន ៣៦៨.១៤៧ ករណីក្នុងរយៈពេល ២៤ ម៉ោងចុងក្រោយនេះ ករណីឆ្លងសរុបនៅឥណ្ឌាបានកើនឡើងដល់ចំនួន ១៩ លាន ៩ សែន ៣ ម៉ឺននាក់ ចំណែកឯករណីស្លាប់សរុបវិញ បានកើនដល់ចំនួន ២១៨.៩៥៩ នាក់ ដោយអ្នកស្លាប់នៅក្នុងរយៈពេល ២៤ ម៉ោងចុងក្រោយមានចំនួន ៣.៤១៧ នាក់។ នេះបើយោងតាមទិន្នន័យរបស់ក្រសួងសុខាភិបាលឥណ្ឌា។ អ្នកជំនាញផ្នែកសុខាភិបាលបាននិយាយថា ចំនួនមនុស្សឆ្លងពិតប្រាកដនៅទូទាំងប្រទេសឥណ្ឌា អាចមានចំនួនខ្ពស់ជាងចំនួនផ្លូវការពី ៥ ទៅ ១០ ដង។ ករណីឆ្លងជំងឺកូវីដ១៩ នៅក្នុងប្រទេសឥណ្ឌាអាចឡើងដល់ចំនួនខ្ពស់បំផុតនៅរវាងថ្ងៃទី ៣ និងទី ៥ ខែឧសភានេះ។ នេះបើយោងតាមគំរូគណិតវិទ្យារបស់ក្រុមអ្នកវិទ្យាសាស្ត្រដែលផ្តល់ប្រឹក្សាដល់រដ្ឋាភិបាលឥណ្ឌា។ មន្ទីរពេទ្យផ្ទុកអ្នកជំងឺលើសចំណុះ ការផ្គត់ផ្គង់អុកស៊ីសែនមានការខ្វះខាត ហើយកន្លែងដាក់សពនិងកន្លែងបូជាសព គឺពោរពេញទៅដោយសព ស្របពេលដែលប្រទេសឥណ្ឌាកំពុងដោះស្រាយជាមួយនឹងការកើនឡើងខ្លាំងនៃការឆ្លងជំងឺកូវីដ១៩៕ | 2021-05-03T07:00:00+07:00 | khmer.voanews.com | https://khmer.voanews.com/a/india-covid-19-cases-near-20-million-peak-seen-nearing/5875985.html |
df78e2fc-dca8-4d16-a023-194e4b475148 | រាជរដ្ឋាភិបាល ស្នើឱ្យអ្នកសារព័ត៌មាន បន្តផ្តល់ព័ត៌មានពិត ទៅប្រជាពលរដ្ឋ ដើម្បីកាត់ផ្តាច់ ការចម្លងជំងឺកូវីដ-១៩ | តាមរយៈសារលិខិត ក្នុងឱកាស «ទិវាសេរីភាពសារព័ត៌មានសកលលោក» លើកទី២៨ នាថ្ងៃទី៣ ឧសភា សម្ដេចតេជោ ហ៊ុន សែន បានឲ្យដឹងថា សកលលោកចាត់ទុកថា ព័ត៌មានគឺជាចំណីអាហារប្រចាំថ្ងៃរបស់ពួកគេ ដែលមិនអាចខ្វះបាន ជាពិសេស នៅក្នុងកាលៈទេសៈដែលសកលលោកបាននិងកំពុងទទួលរងនូវមហន្តរាយ និងសោកនាដកម្មការឆ្លង់រាតត្បា តសកលនៃជំងឺកូវីដ-១៩ ដែលបានឆក់យកអាយុជីវិតមនុស្សនៅលើសកលលោកអស់ជាងបីលាននាក់ ហើយមនុស្សជិត ១៥០លាននាក់ ឆ្លងមេរោគដ៏កាចសាហាវនេះ។ សម្ដេចតេជោ បន្ដថា ស្ថិតនៅក្នុងស្ថានភាពដ៏គ្រោះថ្នាក់នេះ វិស័យព័ត៌មានកាន់តែមានសារសំខាន់ថែមទៀត ក្នុងការបំរើ ផលប្រយោជន៍សាធារណជន និងការផ្សារភ្ជាប់ទំនាក់ទំនងរវាងរដ្ឋាភិបាលជាមួយប្រជាពលរដ្ឋ ដែលជាមធ្យោបាយដ៏មាន ប្រសិទ្ធភាពក្នុង ការនាំយកព័ត៌មានពីរដ្ឋាភិបាលទៅកាន់ប្រជាពលរដ្ឋ ព្រមទាំងនាំយកព័ត៌មាន និងសេចក្តីត្រូវការ ពីប្រជាពលរដ្ឋមកកាន់រដ្ឋាភិបាលវិញ ដើម្បីដោះស្រាយបញ្ហាបានទាន់សភាពការណ៍ដែលបង្ហាញ ឱ្យឃើញថា សា្ថប័ន សារព័ត៌មាន គឺជាដៃគូដែលមិនអាចខ្វះបានរបស់រដ្ឋាភិបាល។ សម្ដេចតេជោ មានប្រសាសន៍ថា «ទោះបីស្ថិតនៅក្នុងកាលៈទេសៈដ៏លំបាកនិងប្រឈមបែបនេះក្ដីក៏អ្នកសារព័ត៌មានយើង បានខិតខំស្វែងរកព័ត៌មានផ្សព្វផ្សាយជូនសាធារណជនបានរហ័សទាន់សភាពការណ៍ និងបានចូលរួមចំណែកជាមួយ រាជរដ្ឋាភិបាល ក្នុងការប្រយុទ្ធប្រឆាំងនៃការឆ្លងរាលដាលជាសកលនៃជំងឺកូវីដ-១៩ និងប្រឆាំងព័ត៌មានក្លែងក្លាយនៅ គ្រប់ដំណាក់កាលយ៉ាងមានប្រសិទ្ធភាព និងទទួលបានជោគជ័យនាពេលកន្លងមក»។ សម្ដេចតេជោ បន្ដថា «ស្ថិតក្នុងកាលៈទេសៈដ៏លំបាកនិងប្រកបដោយគ្រោះថ្នាក់នេះ ខ្ញុំសូមឱ្យអ្នកសារព័ត៌មានទាំងអស់ បន្តការខិតខំប្រឹងប្រែង ក្នុងការផ្តល់ព័ត៌មានពិតទៅកាន់ប្រជាពលរដ្ឋ ជាពិសេសផ្សព្វផ្សាយពន្យល់សារអប់រំ និងវិធានការ បង្ការជំងឺឆ្លងកូវី-១៩ របស់ក្រសួងសុខាភិបាល ៣កុំ ៣ការពារ ព្រម ទាំងវិធានការរបស់រាជរដ្ឋាភិបាល ស្តីពីវិធានការបិទ ខ្ទប់ប្រជាពលរដ្ឋមិនឱ្យចេញពីផ្ទះនៅក្នុងតំបន់ហាមឃាត់ ដើម្បីការពារអាយុជីវិតប្រជាពលរដ្ឋ និងកាត់ផ្តាច់ការឆ្លងរាល ដាលជំងឺកូវីដ-១៩ ចូលក្នុងសហគមន៍ ឈានទៅបញ្ចប់ ព្រឹត្តិការណ៍សហគមន៍ ២០ កុម្ភៈ ឱ្យបានឆាប់ក្នុងពេលដ៏ខ្លីខាង មុខ»។ សម្ដេចតេជោ បញ្ជាក់ជូនថា ការខិតខំរបស់រាជរដ្ឋាភិបាលតែម្នាក់ឯងពិតជាមិនអាចទទួលបាន ជោគជ័យដោយគ្មានការ ចូលរួមពីស្ថាប័នសារព័ត៌មាន និងប្រជាពលរដ្ឋនោះទេ។ សម្ដេច ក៏បានអំពាវនាវដល់ថ្នាក់ដឹកនាំស្ថាប័នសារព័ត៌មាន ទាំងអស់បង្កើនការយកចិត្តទុកដាក់សហការជាមួយ ក្រសួង-ស្ថាប័នពាក់ព័ន្ធធ្វើការបណ្តុះបណ្តាលវិជ្ជាជីវៈ និង ជំនាញ បច្ចេកទេស ព្រមទាំងសីលធម៌ដល់អ្នកសារព័ត៌មានឱ្យមានការអភិវឌ្ឍខ្លួនដើរទាន់ការ រីកចម្រើនបច្ចេកវិទ្យាប្រព័ន្ធផ្សព្វផ្សា យឌីជីថល ដើម្បីសម្រួលដល់ការបំពេញភារកិច្ចមានប្រសិទ្ធភាព។ ជាងនេះទៅទៀត សម្ដេចតេជោ ហ៊ុន សែន ក៏បានក្រើនរំលឹកដល់អ្នកសារព័ត៌មានជាតិ និងអន្តរជាតិ ដែលកំពុងបំពេញ ភារកិច្ចលើវិស័យព័ត៌មាននៅកម្ពុជា ក៏ដូចជា នៅទូទាំងសកលលោក ត្រូវយកចិត្តទុកដាក់អនុវត្តឱ្យបានត្រឹមត្រូវតាមច្បាប់ ក្រមសីលធម៌ វិជ្ជាជីវៈ ជៀសវាងគិតតែប្រយោជន៍ផ្ទាល់ខ្លួន ហើយបំពានទៅលើសិទ្ធិបុគ្គលឯកជន ដោយផ្សព្វផ្សាយព័ត៌ មានមិនពិត ព័ត៌មានក្លែងក្លាយ ញុះញង់ធ្វើឱ្យប៉ះពាល់ដល់កិត្តិយស សេចក្តីថ្លៃថ្នូរ និងកើតមានភាពវឹកវរចលាចល ក្នុង សង្គម។ ទន្ទឹមនេះ អ្នកព័ត៌មាន ក៏បន្តចូលរួមប្រយុទ្ធប្រឆាំងទៅនឹងព័ត៌មានក្លែងក្លយ ដោយធ្វើការផ្សព្វផ្សាយព័ត៌មានពិត ដើម្បីបន្សាបព័ត៌មានក្លែងក្លាយ ដែលបង្កឡើងដោយជនអគតិ៕ ដោយ ៖ អេង ប៊ូឆេង | 2021-05-03T06:01:00+07:00 | dap-news.com | https://dap-news.com/national/2021/05/02/142483/ |
20de9995-54db-4e5a-898d-25b4c191c7d5 | BREAKING: ខេត្តកំពង់ធំ រកឃើញមនុស្ស១៥នាក់បន្ថែមទៀត កើតជំងឺកូវីដ១៩ | រដ្ឋបាលខេត្ដកំពង់ធំ នៅថ្ងៃទី០២ ខែមេសា ឆ្នាំ២០២១នេះ បានប្រកាសពីការរកឃើញមនុស្សចំនួន១៥នាក់បន្ថែមទៀត កើតជំងឺកូវីដ១៩។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តកំពង់ធំ បានបញ្ជាក់ថា អ្នកដែលទើបរកឃើញវិជ្ជមានជំងឺកូវីដ១៩ ទាំង១៥នាក់បន្ថែមនេះ សុទ្ធតែអ្នកពាក់ព័ន្ធក្នុងភូមិលាបទង ឃុំកំពង់ចិនត្បូង ស្រុកស្ទោង។ ដើម្បីទប់ស្កាត់ការរីករាលដាល នៃជំងឺកូវីដ១៩ ក្នុងភូមិលាបទងឲ្យមានប្រសិទ្ធភាព រដ្ឋបាលខេត្តបានដាក់ចេញនូវវិធានការរដ្ឋបាលជាបន្ដបន្ទាប់។ ជាមួយគ្នានេះ រដ្ឋបាលខេត្ត ក៏សូមអំពាវនាវដល់ប្រជាពលរដ្ឋដែលមានការពាក់ព័ន្ធជាមួយអ្នកវិជ្ជមានជំងឺកូវីដ១៩ សូមរួសរាន់ទៅផ្ដល់សំណាកដើម្បីវិភាគរកមេរោគកូវីដ១៩ នៅសាលាបឋមសិក្សាឈើទាល ស្ថិតក្នុងភូមិឈើទាល ឃុំកំពង់ចិនត្បូង ស្រុកស្ទោង៕ | 2021-05-03T05:52:00+07:00 | freshnewsasia.com | https://m.freshnewsasia.com/index.php/en/localnews/196252-2021-05-02-15-52-46.html |
ed6b61fb-0e6e-4fa3-8e57-f214b7f2f952 | អ្នកវិភាគចៅចាក់ស្មុក៖ វ៉ាក់សាំងបង្ការជំងឺកូវីដ១៩ ផលិតដោយប្រទេសណាមិនសំខាន់ សំខាន់ខ្លាចតែគ្មានវ៉ាក់សាំងចាក់ជូនប្រជាពលរដ្ឋដើម្បីការពារអាយុជីវិត (Video inside) | វិបត្តិនៃជំងឺកូវីដ-១៩ បានវាយលុកពិភពលោករយៈពេលជាងមួយឆ្នាំមកហើយមិនទាន់មាសញ្ញាណថមថយ នៅឡើយ និងគិតត្រឹមថ្ងៃទី២ ខែឧសភា ឆ្នាំ២០២១ ជំងឺរាតត្បាតដ៏កាចសាហាវមួយនេះ បានចម្លងទៅមនុស្សសរុបចំនួន ១៥២,៩០៧,១១៣នាក់ ដែលក្នុងនោះអ្នកជំងឺចំនួន ៣,២០៨,៥៤៣នាក់បានស្លាប់បាត់បង់ជីវិត និង ១៣០,១៩៨,៣៣០ នាក់ផ្សេងទៀត ត្រូវបានព្យាបាលឲ្យជាសះស្បើយឡើងវិញនៅទូទាំងសកលលោក។ រហូតមកទល់ពេលនេះ ពិភពលោកទាំងមូលមិនទាន់រកឃើញថ្នាំព្យាបាលជំងឺនេះឱ្យជាសះស្បើយនៅឡើយទេ ក្រៅពីប្រទេសមួយចំនួនបានខិតខំប្រឹងប្រែងស្រាវជ្រាវរកឃើញវ៉ាក់សាំង ដើម្បីចាក់បង្ការជំងឺដ៏កាចសាហាវនេះ។ វ៉ាក់សាំងចាក់បង្ការជំងឺកូវីដ-១៩ ដែលជាកម្មវត្ថុនៃការប្រកួតប្រជែងផង និងការដណ្តើមគ្នាទិញក្នុងចំណោម ប្រទេសនានានៅលើពិភពលោកផង ខណៈការផលិតនៅមានកម្រិត មិនទាន់អាចឆ្លើយតបនឹងតម្រូវការដ៏ខ្ពស់របស់ប្រទេសទាំងអស់នៅលើពិភពលោកដែលត្រូវការវ៉ាក់សាំង ដើម្បីចាក់ជូនប្រជាពលរដ្ឋខ្លួនដើម្បីការពារអាយុជីវិត។ ការទទួលបានវ៉ាក់សាំងលឿនឬឆាប់ដើម្បី ចាក់ជូនប្រជាពលរដ្ឋ មិនត្រឹមតែស្ថិតថាប្រទេសនោះ មានលុយតែមួយមុខប៉ុណ្ណោះទេ តែពឹងទៅលើទេពកោសល្យដឹកនាំ និងទំនាក់ទំនងការទូតដ៏ល្អរបស់មេដឹកនាំនៃប្រទេសផងដែរ។ សម្រាប់ប្រទេសកម្ពុជាក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រី បានដាក់ចុះនូវវិធាន ការចាំបាច់ជាច្រើនដើម្បីប្រយុទ្ធប្រឆាំងនឹងការឆ្លងរីករាល ដាលនៃជំងឺកូវីដ-១៩ នៅក្នុងសហគមន៍ ព្រមទាំងដាក់ចុះកញ្ចប់ទប់ស្កាត់វិបត្តិបង្កឡើងដោយការឆ្លងរីករាលដាលនៃជំងឺកូវីដ-១៩ដើម្បីរក្សាលំនឹងសេដ្ឋកិច្ច និងការលើកស្ទួយជីវភាពរស់នៅរបស់ប្រជាពលរដ្ឋ។ ពិសេសជាង នេះទៅទៀត ប្រមុខរាជរដ្ឋាភិបាលបានកំណត់គោលដៅ តាំងតែពីពិភពលោកប្រឈមមុខដំបូងនូវជំងឺរាតត្បាតនេះ ថានឹងខិតខំស្វះស្វែងរកវ៉ាក់សាំងដែលគេផលិតបានដើម្បី យកមកចាក់ជូនប្រជាពលរដ្ឋដោយឥតគិតថ្លៃ ទោះបីស្ថិត ក្នុងតម្លៃណាក៏ដោយ។ ក្តីសុបិន្តនេះបានក្លាយជាការពិត ទោះបីជាកម្ពុជាមិនមែនជាប្រទេសដែលផលិតវ៉ាក់សាំង តែបានទទួលវ៉ាក់សាំងពីមិត្តដែកថែបរបស់ខ្លួនមកចាក់ជូនពលរដ្ឋខ្មែរ ហើយប្រជាពលរដ្ឋខ្មែរពិតជាមានសេចក្តីរំភើបចិត្ត និងរីករាយក្រៃលែងដែលទទួលបានការចាក់វ៉ាក់សាំងបង្ការជំងឺកូវីដ-១៩ ក្នុងចំណោមប្រទេសដំបូងៗគេដែលបានចាក់វ៉ាក់សាំងជូនប្រជាពលរដ្ឋ។ ពលរដ្ឋខ្មែរភាគច្រើនលើសលប់ស្វាគមន៍កិច្ចខិតខំប្រឹងប្រែងរបស់រាជរដ្ឋាភិបាលកម្ពុជា របស់សម្តេចតេជោ ហ៊ុន សែន ក្នុងការស្វះស្វែងរកវ៉ាក់សាំងបង្ការជំងឺកូវីដ-១៩នេះ ចំណែកក្រុមប្រឆាំងជ្រុលនិយមដឹកនាំដោយទណ្ឌិតកូនជនក្បត់ ជាតិរួមនឹងក្រុមជនបំផ្លាញជាតិរបស់ខ្លួនបានឃោសនា បែបទុច្ចរិតបំផ្លាញទំនុកចិត្ត និងបន្លាចប្រជាពលរដ្ឋថា ចាក់វ៉ាក់សាំងផលិតដោយប្រទេសចិននឹងធ្វើឱ្យស្លាប់បាត់ បងជីវិត។ សារឃោសនាខុសពីការពិតនេះត្រូវបានក្រុម សកម្មជននយោបាយងុបងុលមួយចំនួនយកទៅឃោស នារហូតដល់អ្នកខ្លះជាប់គុក ដោយសារតែផ្សាយព័ត៌មានមិនពិត និងញុះញង់ពលរដ្ឋ ហើយឥឡូវនេះមិនទាន់ចេញផង។ ម្ជុលទី១ដែលកម្ពុជា បានចាក់វ៉ាក់សាំងស៊ីណូហ្វាមរបស់ប្រទេសចិនដល់ពលរដ្ឋរបស់ខ្លួន ធ្វើឡើង នៅថ្ងៃទី១០ ខែកុម្ភៈ ឆ្នាំ២០២១ គឺចាក់ជូនលោកឧត្តមសេនីយ៍ ហ៊ុន ម៉ាណែត បុត្រាច្បងរបស់សម្តេចតេជោ ហ៊ុន សែន នាយករដ្ឋមន្ត្រីរួមនឹងបុត្រាបង្កើតនិងបុត្រាប្រសាររបស់សម្តេចជាច្រើនរួបទៀតហើយនឹងសមាជិករាជរដ្ឋាភិបាល និងមន្ត្រីជាច្រើនរូបទៀត។ នេះគឺជាការផ្តល់នូវទំនុកចិត្តបន្ថែមទៀតជូនដល់ប្រជា ពលរដ្ឋដែលខ្មែរ។ សម្តេចតេជោ ហ៊ុន សែន ធ្លាប់បានមានប្រសាសន៍ថា ដូចប្រទេសមួយចំនួនទៀត ប្រទេសកម្ពុជា ក៏បាននិងកំពុងខិតខំស្វែងរក ព្រមទាំងបញ្ជាទិញវ៉ាក់សាំងពីគ្រប់ប្រភពដែលរួមមានៈ១លានដូសជាជំនួយរបស់សាធារណរដ្ឋប្រជាមានិតចិន, ៣២ ម៉ឺនដូស តាមយន្តការខូវ៉ាក់ ១,៥ លានដូសបញ្ហាទិញពីប្រទេសចិន និងបន្តបញ្ជាទិញចំនួន ៤ លានដូសបន្ថែមទៀត ហើយក៏ខិតខំស្វះស្វែងបញ្ហាទិញបន្ថែមទៅតាមតម្រូវការចាំបាច់ ជាក់ស្ដែង និងបានរៀបចំយុទ្ធនាការចាក់វ៉ាក់សាំងជូនក្រុមគោលដៅជួរមុខដូចជាមន្ត្រីជួរមុខ កម្មករនិយោជិត និងប្រជាពលរដ្ឋទូទៅផងដែរ។ សម្តេចតេជោ ហ៊ុន សែន បានកំណត់ទិសដៅចាក់វ៉ាក់សាំង ១ លានដូសក្នុងមួយខែជូនប្រជាពលរដ្ឋ និងចាក់ជូនពលរដ្ឋ ចាប់ពីអាយុ ១៨ ឆ្នាំឡើងជាង ១០ លាននាក់នៅកម្ពុជា។ រហូតមកដល់បច្ចុប្បន្ននេះ រាជរដ្ឋាភិបាលកម្ពុជាបានចាក់វ៉ាក់សាំងបង្ការជំងឺកូវីដ១៩ជូនប្រជាជនចំនួនជិត ១,៥ លាននាក់ ដែលធ្វើឱ្យកម្ពុជាក្លាយជាប្រទេសទី២ ក្នុងតំបន់អាស៊ានបន្ទាប់ពីសិង្ហបុរី ដែលផ្តល់វ៉ាក់សាំងជំងឺកូវីដ-១៩ ច្រើនបំផុតដល់ប្រជាជន។ រហូតមកដល់ពេលនេះ ក៏គ្មានពលរដ្ឋកម្ពុជាណាម្នាក់ដែល បានចាក់វ៉ាក់សាំងស៊ីណូហ្វាម និងស៊ីណូវ៉ាក់របស់ប្រទេសចិនមានបញ្ហាសុខភាព ឬស្លាប់បាត់បង់ជីវិតដូចការ ឃោសនាដ៏អកុសលរបស់អ្នកប្រឆាំងឡើយ។ មិនតែប៉ុណ្ណោះ ប្រជាពលរដ្ឋកម្ពុជាបានរង់ចាំយ៉ាងអន្ទះសាដល់ វេនខ្លួនដើម្បីទៅទទួលការចាក់វ៉ាក់សាំងបង្ការជំងឺកូវីដ-១៩ ដោយសេចក្តីសប្បាយរីករាយបំផុត។ មិនត្រឹមតែ ពលរដ្ឋកម្ពុជាឡើយ មានពលរដ្ឋនៃបណ្តាប្រទេសមួយចំនួនទៀតនៅលើសកលលោកក៏បានទទួលការចាក់វ៉ាក់ ផលិតនៅប្រទេសចិនដែរក្នុងនោះរួមទាំងកីឡាករបាល់ទាត់ល្បីល្បាញលើពិភពលោករួមមានលោក Messi និង Neymar ព្រមទាំងក្រុមរបស់គាត់ក៏បានជ្រើសរើសចាក់វ៉ាក់សាំងផលិតនៅប្រទេសចិនដែរ។ ចុងក្រោយនេះ បន្ទាប់ពីភូតកុហកច្រើន ក្រុមប្រឆាំងបានចាញ់អាត្មាខ្លួនឯង ហើយភ្ញាក់ខ្លួនដូចខ្មោច ៧ ថ្ងៃថាការឃោសនា បោកប្រាស់របស់ខ្លួនដែលថាចាក់វ៉ាក់សាំងផលិតនៅប្រទេសចិនស្លាប់ គ្មានតម្លៃហើយពលរដ្ឋខ្មែរមិនជឿ ថែមទាំងដៀលត្មិះខ្លួនថា ក៏បែរមកចង់ស៊ីឡាក់ និងទាញយកផលប្រយោជន៍ នយោបាយ និងបង្កចលាចលឱ្យពលរដ្ឋដណ្តើមគ្នាចាក់វ៉ាក់សាំងដោយធ្វើជាការអំពាវនាវពលរដ្ឋឱ្យទៅចាក់វ៉ាក់សាំងនិងថាវ៉ាក់សាំងផលិតនៅប្រទេសចិនមានសុវត្ថិភាព។ ប៉ុន្តែទង្វើទុច្ចរិតរបស់ក្រុមជនក្បត់ជាតិនេះត្រូវបានបំផ្លាញចោល ហើយក្រុមបំផ្លាញជាតិនេះបរាជ័យយ៉ាងអាម៉ាស់បំផុត។ គេនៅចាំបានថាទោះបីជាក្រុមជនបំផ្លាញជាតិខិតខំបំភិតបំភ័យប្រជាពលរដ្ឋ ផ្សព្វផ្សាយព័ត៌មាន ក្លែងក្លាយពីមនុស្សស្លាប់ដោយបំភ្លៃថាដោយសារតែការចាក់វ៉ាក់សាំងចិនក៏ដោយ ប៉ុន្តែចលនានៃការជំរុញ ឱ្យមានការផ្តល់ការចាក់វ៉ាក់សាំងជូនប្រជាពលរដ្ឋកាន់តែមានកម្រិតខ្ពស់បំផុត។ សម្តេចតេជោ ហ៊ុន សែន បានខិតខំស្វះស្វែងរកវ៉ាក់សាំងពីប្រទេសចិន ដែលជាមិត្តដែកថែបរបស់កម្ពុជា និងប្រសិនគ្មានការជួយឧបត្ថម្ភពីមិត្តចិនលើការផ្គត់ផ្គត់វ៉ាក់សាំង នោះកម្ពុជានឹងមិនមានវ៉ាក់សាំងចាក់ជូនប្រជាជនឡើយ។ សម្តេចតេជោនាយករដ្ឋមន្ត្រី នៅគ្រប់ពេលដែលមានប្រសាសន៍ពីការចាក់វ៉ាក់សាំងជូនប្រជាពលរដ្ឋ សម្តេចតែងតែគូសបញ្ជាក់ថា ។ ពលរដ្ឋខ្មែរជឿជាក់លើការដឹកនាំរបស់រាជរដ្ឋាភិបាល ជាពិសេសសម្តេចតេជោ ហ៊ុន សែន នាយករដ្ឋមន្ត្រី ក្នុងការប្រយុទ្ធប្រឆាំងនិងទប់ស្កាត់ការឆ្លងរីករាលដាលនៃជំងឺកូវីដ-១៩ ហើយមានជំនឿថា ការចាក់វ៉ាក់សាំងបង្ការជំងឺកូវីដ១៩ដែលរាជរដ្ឋាភិបាលផ្តល់ជូនពលរដ្ឋទូទាំងប្រទេសក្នុងរយៈពេលសមស្របខាងមុខនេះ រួមនឹងការអនុវត្តវិធានការចាំបាច់នានា គឺជាក្តីសង្ឃឹមនៃការវិលត្រឡប់ទៅរកប្រក្រតីភាពរបស់កម្ពុជាកាន់តែឆាប់រហ័ស និងសម្រាប់ការងើបឡើងវិញនៃសេដ្ឋកិច្ចជាតិ៕ | 2021-05-03T05:47:00+07:00 | freshnewsasia.com | https://m.freshnewsasia.com/index.php/en/localnews/196251-2021-05-02-15-47-08.html |
bc2e44e1-8efc-4c0e-a176-17b2b7b7d435 | សម្ដេចតេជោ ប្រកាសចាក់វ៉ាក់សាំង ជំងឺកូវីដ-១៩ ជូនប្រជាពលរដ្ឋរស់នៅភ្នំពេញ និងខេត្តកណ្តាល ឱ្យរួចរាល់ ក្នុងខែឧសភា និងមិថុនា (Video) | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសថា នឹងចាក់វ៉ាក់សាំងជំងឺកូវីដ-១៩ ជូនប្រជាពលរដ្ឋរស់នៅរាជធានីភ្នំពេញ និងខេត្តកណ្តាលឱ្យរួចរាល់ ក្នុងខែឧសភា និងមិថុនា ឆ្នាំ២០២១ ខាងមុខនេះ។ សម្តេចតេជោ ហ៊ុន សែន បានថ្លែងតាមរយៈ Comment នៅលើទំព័រ Facebook របស់សម្តេច ដោយឆ្លើយតបនឹងសំណូមអ្នកលេងហ្វេសបុកម្នាក់ឈ្មោះ «Ben KH» ដែលបានលើកជាសំណូមពរនៅលើទំព័រ ហ្វេសបុករបស់ សម្តេចស្នើសុំចាក់វ៉ាក់សាំងបង្ការជំងឺកូវីដ១៩។ ជាការឆ្លើយតប សម្ដេចតេជោ ហ៊ុន សែន បានបញ្ជាក់ថា នឹងចាក់វ៉ាក់សាំងជូនគ្រប់ៗគ្នាគ្រាន់តែមានមុនមានក្រោយ ព្រោះថា ពេទ្យមិនអាចធ្វើមួយថ្ងៃ ឬមួយសប្តាហ៍អស់ទេ។ សម្ដេចតេជោ មានប្រសាសន៍ថា «យើងនឹងចាក់ជូនបងប្អូននៅភ្នំពេញ និងខេត្តកណ្តាលឱ្យរួចរាល់ ក្នុងខែឧសភា និងមិថុនា២០២១នេះ។ពេលនេះកំពុងប្រម៉ូលផ្តុំការខិតខំចាក់នៅតំបន់ក្រហមឱយបានមុន»។ សម្ដេចតេជោ បន្ដថា «សូមបងប្អូនអត់ធ្មត់រង់ចាំ បន្តិចវ៉ាក់សាំងនឹងយកទៅចាក់ជូនបងប្អូនឱយបានគ្រប់ៗគ្នា។ ខ្ញុំប្រើពាក្យថា ស្រោចវ៉ាក់សាំងជូនប្រជាជននៅភ្នំពេញឱ្យ មានភាពសាំមិនឱ្យមានឆ្លងកូវីដ១៩តទៅទៀត»។ | 2021-05-03T05:03:00+07:00 | dap-news.com | https://dap-news.com/national/2021/05/02/142475/ |
9c8ce769-df5d-4983-a5d8-48983a44a56b | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៤៥៤នាក់ ដែលឆ្លងថ្មី | No Content | 2021-05-03T04:33:00+07:00 | dap-news.com | https://dap-news.com/national/2021/05/02/142439/ |
60c2831d-59ea-40c6-b4d8-bb78bf054586 | BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន៦២នាក់ ដែលទើបរកឃើញឆ្លងថ្មី | រដ្ឋបាលខេត្តព្រះសីហនុ នៅយប់ថ្ងៃទី០២ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន៦២នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕ | 2021-05-03T04:31:00+07:00 | freshnewsasia.com | https://m.freshnewsasia.com/index.php/en/localnews/196242-2021-05-02-14-31-55.html |
2a8103cd-df17-4535-b5b9-ea1054eb51bc | រដ្ឋបាលខេត្តសៀមរាបសម្រេចបិទមន្ទីរសម្រាកព្យាបាល គង់ រិទ្ធី II បណ្ដោះអាសន្ន ពាក់ព័ន្ធអ្នកជំងឺកូវីដថ្មីចំនួន៤នាក់ | នាយប់ថ្ងៃទី២ ខែឧសភា នេះ រដ្ឋបាលខេត្តសៀមរាប បានសម្រេចបិទមន្ទីរសម្រាកព្យាបាល គង់ រិទ្ធី II នៅភូមិមណ្ឌល៣ ជាបណ្ដោះអាសន្ន បន្ទាប់ពីពាក់ព័ន្ធអ្នកជំងឺកូវីដ១៩ថ្មីចំនួន៤នាក់។ ១- ឈ្មោះ ឈួន សុជាតា ភេទស្រី អាយុ៣០ឆ្នាំ អាសយដ្ឋាននៅភូមិមណ្ឌល៣ សង្កាត់ស្លក្រាម ក្រុងសៀមរាប បានធ្វើដំណើរមកពីខេត្តព្រះសីហនុ កាលពីថ្ងៃទី២៨ ខែមេសា ឆ្នាំ២០២១ និងត្រូវបានក្រុមគ្រួសារបញ្ជូនទៅពិនិត្យសុខភាពនៅមន្ទីរសម្រាកព្យាបាល គង់ រិទ្ធី II ស្ថិតនៅភូមិមណ្ឌល៣ សង្កាត់ស្លក្រាម ក្រុងសៀមរាប នាព្រឹកថ្ងៃទី២៩ ខែមេសា ឆ្នាំ២០២១។ ចំពោះករណីទី១នេះ អាជ្ញាធរសម្រេចបិទមន្ទីរសម្រាកព្យាបាលខាងលើជាបណ្ដោះអាសន្ន ដើម្បីស្រាវជ្រាវអ្នកពាក់ព័ន្ធបន្ថែម។ ២- ឈ្មោះ យី រ៉ង ភេទប្រុស អាយុ២៥ឆ្នាំ អាសយដ្ឋាននៅភូមិជ្រៃម្រាក់ ឃុំគោកគង់កើត ស្រុក កញ្ចៀច ខេត្តព្រៃវែង បានធ្វើដំណើរមកពីខេត្តព្រៃវែង កាលពីថ្ងៃទី២៨ ខែមេសា ឆ្នាំ២០២១ និងមានទំនាក់ទំនងនឹង ឈ្មោះ អូន អ៊ន វិជ្ជមានជំងឺកូវីដ-១៩ នៅថ្ងៃទី២៩ ខែមេសា ឆ្នាំ២០២១។ ៣- ឈ្មោះ ស្រី តុងឈីម ភេទប្រុស អាយុ៣៩ឆ្នាំ អាសយដ្ឋាននៅភូមិវាល សង្កាត់គោកចក ក្រុងសៀមរាប បានធ្វើដំណើរមកពីខេត្តកំពង់ស្ពឺ។ ៤- ឈ្មោះ ស្រី សារ៉េត ភេទប្រុស អាយុ៣៨ឆ្នាំ អាសយដ្ឋាននៅភូមិវាល សង្កាត់គោកចក ក្រុងសៀមរាប បានធ្វើដំណើរមកពីខេត្តកំពង់ស្ពឺ មកដល់ព្រំប្រទល់ខេត្តសៀមរាប-កំពង់ធំ នៅយប់ថ្ងៃទី០១ ខែឧសភា ឆ្នាំ២០២១ ដែលរួមដំណើរជាមួយឈ្មោះ ស្រី តុងឈីម និងអ្នករួមដំណើរមួយចំនួន ដែលរដ្ឋបាលខេត្តនឹងជូនដំណឹងនាពេលបន្ទាប់។ រដ្ឋបាលខេត្ត បានអំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប សូមបង្កើនការប្រុង-ប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាល្មើសនឹងវិធានការនេះ នឹងប្រឈមទទួលការផ្តន្ទាទោសពិន័យអន្តរការណ៍ ឬដាក់ពន្ធនាគារ ដោយអនុលោមតាមខ្លឹមសារច្បាប់ និងលិខិតបទដ្ឋានគតិយុត្តជាធរមាន។ ជាមួយគ្នានេះ រដ្ឋបាលខេត្តសៀមរាប ក៏ជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ និងធ្លាប់បានចេញ-ចូល មន្ទីរសម្រាកព្យាបាល គង់ រិទ្ធី II ស្ថិតនៅភូមិមណ្ឌល៣ សង្កាត់ស្លក្រាម ក្រុងសៀមរាប ចាប់ពីព្រឹកថ្ងៃទី២៩ ខែមេសា ឆ្នាំ២០២១ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕ | 2021-05-03T04:26:00+07:00 | freshnewsasia.com | https://m.freshnewsasia.com/index.php/en/localnews/196241-2021-05-02-14-26-24.html |
f2faa2c3-0ed5-476b-97ae-da81a8da6c7c | TOP NEWS: សម្តេចតេជោ ហ៊ុន សែន ប្រកាសចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋនៅភ្នំពេញ និងខេត្តកណ្តាល ឱ្យរួចរាល់ក្នុងខែឧសភា និងមិថុនា២០២១នេះ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី០២ ខែឧសភា ឆ្នាំ២០២១នេះ បានប្រកាសថា រាជរដ្ឋាភិបាលកម្ពុជា នឹងចាក់វ៉ាក់សាំងបង្ការជំងឺកូវីដ១៩ ជូនដល់ប្រជាពលរដ្ឋ នៅរាជធានីភ្នំពេញ និងខេត្តកណ្តាល ឱ្យបានរួចរាល់ នៅអំឡុងខែឧសភា និងខែមិថុនា ឆ្នាំ២០២១នេះតែម្តង។ ការប្រកាសរបស់សម្តេចតេជោ ហ៊ុន សែន បានធ្វើឡើងតាមរយៈ Comment នៅលើទំព័រ Facebook របស់សម្តេច ដោយឆ្លើយតបនឹងសំណូមអ្នកលេងហ្វេសបុកម្នាក់ឈ្មោះ «Ben KH» ដែលបានលើកជាសំណូមពរនៅលើទំព័រ ហ្វេសបុករបស់ សម្តេចស្នើសុំចាក់វ៉ាក់សាំងបង្ការជំងឺកូវីដ១៩។ នោះ អ្នកលេងហ្វេសបុកឈ្មោះ «Ben KH» បានស្នើថា ។ ឆ្លើយនឹង Comment នេះសម្តេចតេជោ ហ៊ុន សែន បានបញ្ជាក់ថា ។ សម្តេចតេជោ ហ៊ុន សែន បានអំពាវនាវឱ្យប្រជាពលរដ្ឋរស់នៅរាជធានីភ្នំពេញ និងខេត្តកណ្តាល មានការអត់ធ្មត់រង់ចាំបន្តិចទៀត ដោយរាជរដ្ឋាភិបាលនឹងផ្តល់ជូនវ៉ាក់សាំងបង្ការជំងឺកូវីដ១៩ ជូនពួកគាត់បានគ្រប់ៗគ្នា។ សម្តេចបញ្ជាក់ថា ។ សូមបញ្ជាក់ថា ពេលនេះក្រសួងការពារជាតិ កំពុងបើកយុទ្ធនាការចាក់វ៉ាក់សាំងជូនប្រជាពលរដ្ឋនៅតំបន់ក្រហម ក្នុងខណ្ឌចំនួន៤ ក្នុងរាជធានីភ្នំពេញ ដែលជាតំបន់មានហានិភ័យខ្ពស់ ដើម្បីទប់ស្កាត់នូវភាពធ្ងន់ធ្ងរ នៃការរីករាលដាលជំងឺកូវីដ១៩៕ | 2021-05-03T04:05:00+07:00 | freshnewsasia.com | https://m.freshnewsasia.com/index.php/en/localnews/196237-2021-05-02-14-05-00.html |
8ab227dd-48d0-43d8-aefd-887898f548f4 | បើមិនចង់កើតជំងឺមហារីក កុំចូលចិត្តញ៉ាំចំណីអាហារប៉ុន្មានមុខនេះពេក | ពេលយើងចេះជ្រើសរើសចំណីអាហារញ៉ាំរាល់ថ្ងៃ ពិតជាមានផលល្អចំពោះសុខភាព។ ផ្ទុយទៅវិញនៅពេលញ៉ាំអាហារមិនដឹងប្រភព និងពាសវាលពាសកាល នាំគ្រោះថ្នាក់ដល់សុខភាពទាំងបច្ចុប្បន្ន និងអនាគត។ វេជ្ជបណ្ឌិតផ្នែកទូទៅ បានឲ្យដឹងពីប្រភេទអាហារដែលនាំឲ្យកើតជំងឺមហារីក ប្រសិនបើយើងញ៉ាំច្រើនជ្រុល៖ មិនថាមីកញ្ចប់ កំប៉ុង និងប្រអប់ឡើយ សុទ្ធតែមិនល្អ ដោយសារតែគេប្រើសារធាតុ Wax ដើម្បីកុំឲ្យស្អិតជាប់គ្នា និងរក្សាទុកបានយូរ។ Wax មានរូបរាងដូចក្រមួន ហើយវាមិនបង្កគ្រោះថ្នាក់ទៅជាពុលអ្វីនោះទេ គ្រាន់តែពេលជ្រាបចូលទៅក្នុងខ្លួនយើង នាំពិបាករំលាយ ហើយរយៈពេល ២ ថ្ងៃទើបសារធាតុនេះអស់ពីក្នុងខ្លួន។ នៅពេលយើងញ៉ាំមីរាល់ថ្ងៃសារធាតុ Wax នោះក៏កាន់តែមានច្រើនឡើងក្នុងខ្លួនយើង នាំឲ្យធ្វើឲ្យក្រពះពោះវៀនទៅជាស្អិត ពិបាកក្នុងការរំលាយអាហារ ពោះវៀនធ្វើចលនាមិនបានល្អ និងអាចឲ្យស្ទះ ឬចុកពោះវៀន។ នៅពេលពោះវៀនដំណើរការមិនល្អ យូរៗទៅអាចបង្កជាជំងឺរលាកពោះវៀន ហើយរលាកពោះវៀនរ៉ាំរ៉ៃអាចបង្កទៅជាជំងឺមហារីក។ ចំណីអាហារ Fast food ដែលយើងចូលចិត្តញ៉ាំ ដូចជាសាច់អាំងភាគច្រើនគឺជាពពួកសាច់ចង្កាក់ ឬមីឆា លតឆា ឬនំគូឆាយជាដើម ដែលអាហារទាំងនោះគ្រោះថ្នាក់ចំពោះសុខភាពខ្លាំងណាស់។ អាហារទាំងនោះ ភាគច្រើនជាប់កម្ទេចខ្លោចៗបណ្ដាលឲ្យមានគ្រោះថ្នាក់ចំពោះសុខភាពខ្លាំង ហើយក៏ជាកត្តាធំមួយដែលបង្កជំងឺមហារីក និងជំងឺច្រើនមុខទៀតទៅថ្ងៃមុខ។ បើពពួកមី លតឆាវិញគ្រោះថ្នាក់ ព្រោះឧបករណ៍ចម្អិនមិនបានលាងសម្អាត ពោលគឺទាល់តែឈប់លក់បានសម្អាត ហើយកម្ទេចកំទីជាប់ បូករួមភ្លើងខ្លាំងទៀតធ្វើឲ្យខ្ទះដែលឆាដដែលៗបញ្ចេញជាតិកាបូន និងសារធាតុគីមីម្យ៉ាងដែលចេញពីអាហារខ្លោចហៅថា (Acrylamide) ដែលជាសារធាតុបង្កឲ្យកើតមហារីក។ អាហារកំប៉ុងភាគច្រើន ផ្ទុកសារធាតុរក្សាទុកបានយូរ និងគ្រឿងផ្សំមិនល្អ ជាពិសេសមានរសជាតិប្រៃ ដែលអាចនាំឲ្យលើសសម្ពាធឈាម និងប្រឈមមុខជំងឺទឹកនោមផ្អែម។ រាងកាយយើងពិបាកក្នុងការកិនរំលាយអាហារកំប៉ុងខ្លាំងណាស់ ដូចនេះយូរៗទៅបង្កទៅជាជំងឺក្រពះ-ពោះវៀនរ៉ាំរ៉ៃ ហើយអាការៈរ៉ាំរ៉ៃទាំងនោះហានិភ័យបង្កទៅជាមហារីក។ ប្រសិនបើមិនបានឆ្លងកាត់ការចម្អិន អាហារប្រាកដជាផ្ទុកបាក់តេរី និងមេរោគមួយចំនួន ដូចនេះទាល់តែប្រើកម្ដៅទើបអាចសម្លាប់បាន។ ស៊ុតជ័រព្នៅ សាច់គោជាប់ឈាម ត្រីសមុទ្រឆៅ ឬគ្រឿងសមុទ្រមួយចំនួន ជាអាហារដែលមនុស្សទូទៅចូលចិត្តញ៉ាំបំផុត ប៉ុន្តែអាហារទាំងនោះក៏ សុទ្ធតែជាភ្នាក់ងារចម្លងបាក់តេរី អាចបង្កបញ្ហាសុខភាពជាច្រើនដែរ។ ខ្លាញ់ដែលសេសសល់ពីចៀន បំពង យកទៅធ្វើអាហារទៀត ហើយបើនៅសេសសល់បន្តទៀត ក៏បន្តទុកទៅថ្ងៃក្រោយ ព្រោះគិតថាធ្វើបែបនេះចំណេញ។ តែជាតិប្រេងចាស់ បូករួមនឹងកម្ទេចកំទីសាច់ អាចប្រតិកម្មជាមួយខ្ទះ ឬឆ្នាំងដែកយប់ថ្ងៃៗ នឹងបង្កទៅជាសារធាតុពុល ដែលធ្វើឲ្យយើងបរិភោគទៅ កើតជាជំងឺផ្សេងៗ ដូចជាមហារីកពោះវៀន មហារីកថ្លើម និងបញ្ហាប្រព័ន្ធរំលាយអាហារ។ មិនតែប៉ុណ្ណោះប្រេងពុះច្រើនម៉ោង និងច្រើនសាចុះឡើងៗ ធ្វើឲ្យកើនបរិមាណជាតិខ្លាញ់បំប្លែង (trans) ហើយពេលញ៉ាំយូរៗទៅ នាំឲ្យមានជំងឺបេះដូង ដូចជាស្ទះសរសៃឈាមបេះដូង ខ្លាញ់រុំបេះដូងជាដើម។ ម្ចាស់សេវាកម្មថែទាំមនុស្សចាស់តាមគេហដ្ឋានរូបនោះបន្ថែមទៀតថា បើគិតគូរពីសុខភាពមែនត្រូវចម្អិនអាហារដោយខ្លួនឯង ទើបមិនសូវប្រឈមមុខនឹងជំងឺកាចសាហាវ ព្រោះយើងលាងសម្អាតបានល្អ និងជ្រើសរើសរបស់ស្រស់ ព្រមទាំងគ្រឿងផ្សំមានគុណភាព មិនហួសកាលបរិច្ឆេទ៕ ចុចអាន៖ ចុចអាន៖ | 2021-05-03T03:38:00+07:00 | kampucheathmey.com | https://www.kampucheathmey.com/health/112848 |
fadf9139-a7d0-4212-b512-dce8fecc0b3d | លោក ថោង ខុន ឧបត្ថម្ភថវិកា៥ពាន់ដុល្លារដល់រដ្ឋបាលខេត្តកំពង់ធំ ដើម្បីគាំទ្រដល់ការប្រយុទ្ធប្រឆាំងជំងឺកូវីដ-១៩ | ដើម្បីជួយសម្រួលការលំបាក និងគាំទ្រដល់រដ្ឋបាលខេត្តកំពង់ធំ ក្នុងការប្រយុទ្ធប្រឆាំង និងទប់ស្កាត់ការរីករាលដាលនៃជំងឺកូវីដ-១៩ ក្នុងអំឡុងព្រឹត្តិការណ៍សហគមន៍ ២០ កុម្ភៈ នៅដើមឧសភា ឆ្នាំ២០២១នេះ លោក ថោង ខុន រដ្ឋមន្ត្រីក្រសួងទេសចរណ៍ និងជាប្រធានក្រុមការងាររាជរដ្ឋាភិបាលចុះមូលដ្ឋានខេត្តកំពង់ធំ បានឧបត្ថម្ភថវិកាចំនួន ៥ ពាន់ដុល្លារ ដល់រដ្ឋបាលខេត្តកំពង់ធំ សម្រាប់ជាជំនួយបន្ថែមក្នុងការងារប្រយុទ្ធប្រឆាំងជំងឺកូវីដ-១៩ នៅទូទាំងក្រុង-ស្រុកទាំង ៩ នៃខេត្តកំពង់ធំ។ សូមជម្រាបថា គិតត្រឹមម៉ោង ៧៖០០ នាទីព្រឹក ថ្ងៃទី០២ ខែឧសភា ឆ្នាំ២០២១ កម្ពុជាបានរកឃើញអ្នកឆ្លងជំងឺកូវីដ-១៩ សរុបចំនួន ១៤,៥២០ នាក់ ក្នុងនោះមានអ្នកជាសះស្បើយចំនួន ៥,៣៦៩ នាក់ អ្នកកំពុងសម្រាកព្យាបាលចំនួន ៩,០៤០ នាក់ និងអ្នកស្លាប់ចំនួន ១០៣ នាក់។ សម្រាប់ខេត្តកំពង់ធំ មានអ្នកឆ្លងជំងឺកូវីដ-១៩ សរុបចំនួន ៣៦ នាក់៕ | 2021-05-03T01:37:00+07:00 | freshnewsasia.com | https://m.freshnewsasia.com/index.php/en/localnews/196227-2021-05-02-11-37-38.html |
9dc2c159-2eb2-4bb3-8014-5b61bbf39866 | TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៤៥៤នាក់ ដែលទើបរកឃើញថ្មី | រដ្ឋបាលរាជធានីភ្នំពេញ នៅល្ងាចថ្ងៃទី០២ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៤៥៤នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។ | 2021-05-03T01:14:00+07:00 | freshnewsasia.com | https://m.freshnewsasia.com/index.php/en/localnews/196224-2021-05-02-11-14-50.html |
d083a2f2-4198-43c2-ae3e-0ae0e5bfdbe8 | BREAKING: អភិបាលខេត្តតាកែវ សម្រេចបិទខ្ទប់ភូមិសាស្ដ្រមួយចំនួន នៅឃុំសូរភី ស្រុកបាទី ក្រោយផ្ទុះជំងឺកូវីដ | លោក អ៊ូច ភា អភិបាលខេត្តតាកែវ នៅថ្ងៃទី០២ ខែឧសភា ឆ្នាំ២០២១នេះ បានសម្រេចបិទខ្ទប់ភូមិសាស្ដ្រមួយផ្នែករបស់ភូមិត្រាំខ្នារ និងមួយផ្នែក ភូមិត្រពាំងឫស្សី នៃឃុំសូរភី ស្រុកបាទី ដែលតំបន់មានអ្នកវិជ្ជមានជំងឺកូវីដ បានប៉ះពាល់ដោយផ្ទាល់ និងប្រយោលជាច្រើននាក់ផ្សេងទៀត។ អភិបាលខេត្តតាកែវ បានកំណត់ថា ទីតាំងដែលត្រូវបិទខ្ទប់នេះ នឹងត្រូវចាប់ផ្ដើមអនុវត្តវិធានការបិទខ្ទប់ ចាប់ពីថ្ងៃទី០២ ខែឧសភា ឆ្នាំ២០២១ រហូតដល់មានការជូនដំណឹងជាថ្មី។ ការបិទខ្ទប់នេះ ធ្វើឡើងក្នុងគោលបំណងធានាដល់ប្រសិទ្ធភាព នៃការគ្រប់គ្រងការឆ្លងរាលដាល នៃជំងឺកូវីដ១៩ នៅក្នុងភូមិសាស្ដ្រដែលត្រូវបានបិទខ្ទប់ និងទប់ស្កាត់ជំងឺនេះមិនឲ្យឆ្លងរាលដាលទៅតំបន់ផ្សេងៗទៀត។ ក្នុងអំឡុងពេល នៃការអនុវត្តវិធានការបិទខ្ទប បុគ្គលគ្រប់រូប ត្រូវបានហាមឃាត់ការធ្វើដំណើរចេញ-ចូលលំនៅឋាន ឬទីសំណាក់បច្ចុប្បន្ន លើកលែងតែក្នុងករណីចាំបាច់ដែលបានកំណត់ប៉ុណ្ណោះ។ សូមជម្រាបថា យោងតាមសេចក្ដីប្រកាសព័ត៌មានរបស់ក្រសួងសុខាភិបាល គិតត្រឹមព្រឹកថ្ងៃទី០២ ខែឧសភា ឆ្នាំ២០២១នេះ ខេត្តតាកែវ រកឃើញមានអ្នកឆ្លងជំងឺកូវីដ១៩ សរុបចំនួន១១៤នាក់៕ | 2021-05-03T00:56:00+07:00 | freshnewsasia.com | https://m.freshnewsasia.com/index.php/en/localnews/196222-2021-05-02-10-56-46.html |
ce28b57b-2524-4a69-807d-db897d898bc3 | អាជ្ញាធររកឃើញកម្មការិនី៦៧នាក់ នៅរោងចក្រខាលីនតុន ស្រុកជើងព្រៃ ដែលប៉ះពាល់ជាមួយប្រពន្ធអ្នកស្លាប់ដោយសារជំងឺកូវីដ១៩ | អាជ្ញាធររកឃើញកម្មការិនីរោងចក្រខាលីនតុន នៅស្រុកជើងព្រៃ ខេត្តកំពង់ចាម ចំនួន៦៧នាក់ ដែលប៉ះពាល់ជាមួយស្ដ្រីឈ្មោះ ញ៉ិល រដ្ឋា ប្រពន្ធអ្នកស្លាប់ដោយសារជំងឺកូវីដ១៩ (ឈ្មោះ រស់ មាស)។ នេះបើតាមសេចក្ដីប្រកាសព័ត៌មានរបស់រដ្ឋបាលស្រុកជើងព្រៃ ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០២ ខែឧសភា ឆ្នាំ២០២១។ រដ្ឋបាលស្រុកជើងព្រៃ ក៏សូមអំពាវនាវដល់អ្នកដែលពាក់ព័ន្ធប្រយោលទាំង៦៧នាក់ ដែលមន្ដ្រីសុខាភិបាលស្រុកបានយកសំណាករួចហើយនោះ ត្រូវបន្ដធ្វើចត្ដាឡីស័កនៅផ្ទះរៀងៗខ្លួន រយៈពេល១៤ថ្ងៃ ក្នុងករណីមានអាការៈសុខភាពមិនប្រក្រតី ត្រូវរាយការណ៍ជូនមណ្ឌលសុខភាព ឬមន្ទីរពេទ្យបង្អែកស្រុកនៅក្បែរផ្ទះ។ សូមជម្រាបថា រដ្ឋបាលស្រុកជើងព្រៃ នៅព្រឹកថ្ងៃទី០២ ខែមេសា ឆ្នាំ២០២១នេះ បានអំពាវនាវឲ្យប្រជាពលរដ្ឋរស់នៅក្នុងមូលដ្ឋានរបស់ខ្លួន ត្រូវបង្កើននូវការប្រុងប្រយ័ត្ន និងសូមតាមដានសុខភាពជាប្រចាំ ហើយក្នុងករណីសង្ស័យត្រូវរាយការណ៍ជូនអាជ្ញាធរមូលដ្ឋានជាបន្ទាន់។ ការអំពាវនាវរបស់រដ្ឋបាលស្រុកជើងព្រៃ ធ្វើឡើងបន្ទាប់ពីមានករណីបុរសម្នាក់ស្លាប់ដោយសារជំងឺកូវីដ ហើយបានប៉ះពាល់ជាមួយក្រុមគ្រួសាររបស់គាត់ រស់នៅភូមិបាខម ឃុំសំពងជ័យ ស្រុកជើងព្រៃ ខេត្តកំពង់ចាម។ អ្នកស្លាប់ដោយសារជំងឺកូវីដ១៩ ឈ្មោះ រស់ មាស ភេទប្រុស អាយុ២៤ឆ្នាំ រស់នៅភូមិខ្វិត ឃុំតាំងក្រសាំង ស្រុកបាធាយ បានស្លាប់នៅល្ងាចថ្ងៃទី០១ ខែឧសភា ឆ្នាំ២០២១ មានលទ្ធផលតេស្ដវិជ្ជមានជំងឺកូវីដ១៩។ រដ្ឋបាលស្រុកជើងព្រៃ បានអះអាងថា គិតត្រឹមយប់ថ្ងៃទី០១ ខែឧសភា បានប៉ះពាល់ផ្ទាល់មនុស្ស៣នាក់ និងប្រយោលចំនួន២នាក់ ដែលសុទ្ធតែជាសាច់ញាតិក្រុមគ្រួសាររបស់ខ្លួន។ អ្នកជំងឺកូវីដ១៩រូបនេះ ក៏ធ្លាប់បានទៅសម្រាកព្យាបាល នៅមន្ទីរពេទ្យបង្អែកស្រុកជើងព្រៃ វេលាម៉ោង១១ថ្ងៃត្រង់ ថ្ងៃទី២៩ ខែមេសា ឆ្នាំ២០២១ លុះវេលាម៉ោង០១៖៣០នាទីរសៀល បានបញ្ជូនទៅសម្រាកព្យាបាលនៅមន្ទីរពេទ្យខេត្តកំពង់ចាម។ រហូតដល់ថ្ងៃទី០១ ខែឧសភា ពេលថ្ងៃអ្នកជំងឺឈឺធ្ងន់ធ្ងរ និងសុំគ្រូពេទ្យទៅផ្ទះវិញ ប៉ុន្ដែគ្រូពេទ្យមិនអស់ចិត្ត បានយកសំណាកទៅធ្វើតេស្ដឃើញវិជ្ជមានជំងឺកូវីដ១៩ នៅវេលាម៉ោង៤រសៀល ហើយគាត់បានស្លាប់នៅម៉ោង០៦៖៣០នាទីល្ងាចថ្ងៃដដែល៕ | 2021-05-03T00:10:00+07:00 | freshnewsasia.com | https://m.freshnewsasia.com/index.php/en/localnews/196214-2021-05-02-10-10-32.html |
465daa73-020c-4246-aade-693155eb4d27 | BREAKING: រដ្ឋបាលខេត្តកំពង់ចាម ប្រកាសពីករណីវិជ្ជមានជំងឺកូវីដ១៩ លើពលរដ្ឋ៤នាក់បន្ថែមទៀត (ម្នាក់ស្លាប់) នៅស្រុកបាធាយ, ស្រុកស្ទឹងត្រង់ និងស្រុកកំពង់សៀម | រដ្ឋបាលខេត្តកំពង់ចាម នៅរសៀលថ្ងៃទី០២ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីករណីវិជ្ជមានកូវីដ១៩ លើប្រជាពលរដ្ឋចំនួន៤នាក់បន្ថែមទៀត (ម្នាក់ស្លាប់) នៅស្រុកបាធាយ, ស្រុកស្ទឹងត្រង់ និងស្រុកកំពង់សៀម។ ឈ្មោះ រស់ មាស ភេទប្រុស អាយុ២៤ឆ្នាំ (ស្លាប់) រស់នៅភូមិខ្វិត ឃុំតាំងក្រសាំង ស្រុកបាធាយ ឈ្មោះ រ៉ន ម៉េងរ៉ុន ភេទប្រុស អាយុ៣៣ឆ្នាំ រស់នៅភូមិតាមើង ឃុំទួលព្រះឃ្លាំង ស្រុកស្ទឹងត្រង់ ឈ្មោះ ដែន ណាវិដ ភេទប្រុស អាយុ១៩ឆ្នាំ រស់នៅភូមិត្រពាំងឫស្សី ឃុំក្រឡា ស្រុកកំពង់សៀម ឈ្មោះ អ៊ុ ស្រីនិច អាយុ១៨ឆ្នាំ ប្រពន្ធឈ្មោះ ដែន ណាវិដ រស់នៅភូមិត្រពាំងឫស្សី ឃុំក្រឡា ស្រុកកំពង់សៀម។ ជាមួយគ្នានេះ រដ្ឋបាលខេត្តកំពង់ចាម កំពុងបន្ដស្វែងរកទីតាំង និងអ្នកប៉ះពាល់ជាមួយអ្នកជំងឺកូវីដ១៩នឹងអ្នកជំងឺខាងលើបន្ថែមទៀត និងសូមអំពាវនាវដល់អ្នកពាក់ព័ន្ធករណីនេះ សូមទៅពិនិត្យសុខភាព និងយកសំណាកទៅមន្ទីរពេទ្យបង្អែក ដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់។ សូមជម្រាបថា យោងតាមសេចក្ដីប្រកាសព័ត៌មាន របស់ក្រសួងសុខាភិបាល បានបញ្ជាក់ថា រហូតមកដល់ពេលនេះ ខេត្តកំពង់ចាម មានអ្នកឆ្លងជំងឺកូវីដចំនួន៩៤នាក់ ក្នុងនោះស្លាប់ម្នាក់៕ | 2021-05-02T23:18:00+07:00 | freshnewsasia.com | https://m.freshnewsasia.com/index.php/en/localnews/196210-2021-05-02-09-18-54.html |
e9cce2b4-423b-4a03-b745-637a3e6d1d6b | ឥណ្ឌាអាចរៀនសូត្រពីបទពិសោធន៍របស់ចិន ប្រយុទ្ធជាមួយកូវីដ-១៩, នេះបើតាមអ្នកជំនាញផ្នែកជំងឺឆ្លងអាមេរិកលោក Anthony Fauci (Video inside) | អ្នកជំនាញកំពូលផ្នែកជំងឺឆ្លងអាមេរិក លោក Anthony Fauci បាននិយាយថាឥណ្ឌាអាចរៀនសូត្រពីវិធានការគ្រប់គ្រងជំងឺឆ្លងរបស់ចិនដើម្បី ប្រយុទ្ធប្រឆាំងជាមួយ COVID-19។ នេះបើតាមការចេញផ្សាយដោយសារព័ត៌មាន South China Morning Post នៅថ្ងៃអាទិត្យ ទី០២ ខែឧសភា ឆ្នាំ២០២១។ លោក Anthony Fauci ធ្វើការកត់សម្គាល់ខាងលើ នៅពេលផ្ដល់យោលបល់លើការដោះស្រាយវិបត្តិ COVID-19 នៅក្នុងបទសម្ភាសន៍ជាមួយសារព័ត៌មាន Indian Express កាលពីថ្ងៃសៅរ៍ម្សិលមិញ។ បើតាមលោក Fauci ការសាងសង់មន្ទីរពេទ្យសម្រាប់អ្នកជំងឺ COVID-19 នៅក្នុងទីក្រុងវូហាន ប្រទេសចិន កាលពីឆ្នាំ២០២០ ពោលគឺនៅពេលដែលជំងឺឆ្លងមួយនេះផ្ទុះឡើងខ្លាំង អាចជាមេរៀនមួយដែលគេគួរតែរៀនសូត្រតាម។ ។ នេះជាការគូសបញ្ជាក់របស់លោក Anthony Fauci ហើយលោកក៏បានលើកឡើងពីវិធានការបិទខ្ទប់ ឬ lockdowns ដែលអាជ្ញាធរចិន បានអនុវត្តផងដែរ។ គួរបញ្ជាក់ថា ឥណ្ឌានៅថ្ងៃអាទិត្យនេះនៅតែបន្តរកឃើញអ្នកឆ្លងជំងឺ COVID-19 ចំនួន ៣៩២,៤៨៨នាក់ទៀតក្នុងរយៈពេល ២៤ម៉ោងកន្លងទៅនេះ ខណៈអ្នកជំងឺ ៣,៦៨៩នាក់ផងដែរបានបាត់បង់ជីវិត។ ក្រោយការបូកសរុបទិន្នន័យនេះ ធ្វើឲ្យចំនួនករណីឆ្លង COVID-19 សរុបកើនដល់ ១៩.៥៦លានករណី ក្នុងនោះមានអ្នកស្លាប់ ២១៥,៥៤២នាក់ និងជាសះស្បើយឡើងវិញ ១៥.៩៨លាននាក់៕ | 2021-05-02T22:56:00+07:00 | freshnewsasia.com | https://m.freshnewsasia.com/index.php/en/internationalnews/196207-2021-05-02-08-56-05.html |
3e0d42d0-7f93-4805-8426-2ed718c69f03 | អ្នកជំងឺកូវីដ១៩ស្លាប់កើនដល់ ១០៣ នាក់ និងរកឃើញអ្នកឆ្លងថ្មីជាង៧រយនាក់ | អ្នកស្លាប់ដោយសារជំងឺកូវីដ១៩កើនឡើងដល់ជាងមួយរយ (១០៣) នាក់ និងរកឃើញអ្នកឆ្លងថ្មីជាងប្រាំពីររយ (៧៣០)នាក់។ ភាគច្រើននៃអ្នកឆ្លងថ្មី គឺនៅរាជធានីភ្នំពេញ ខេត្តកណ្តាល និងខេត្តព្រះសីហនុ។ ក្រសួងសុខាភិបាល ប្រកាសនៅថ្ងៃ២ ខែឧសភាថា អ្នកជំងឺកូវីដ-១៩ ចំនួន ៦ នាក់ បន្ថែមទៀត បានស្លាប់ ដែលនាំឲ្យតួលេខអ្នកស្លាប់កើនដល់ជាងមួយរយនាក់ (១០៣)។ ក្រសួង បញ្ជាក់ថា អ្នកស្លាប់ទី១ គឺបុរសជនជាតិខ្មែរអាយុ ៧១ ឆ្នាំ រស់នៅក្រុងតាខ្មៅ ខេត្តកណ្តាល។ អ្នកស្លាប់ទី២ ជាស្ត្រីជនជាតិខ្មែរអាយុ ៧១ ឆ្នាំ រស់នៅសង្កាត់ទួលសង្កែ ខណ្ឌឫស្សីកែវ រាជធានីភ្នំពេញ។ អ្នកស្លាប់ទី៣ ស្ត្រីជនជាតិខ្មែរអាយុ ៧៦ ឆ្នាំ រស់នៅខេត្តព្រះសីហនុ ។ អ្នកស្លាប់ទី៤ បុរសជនជាតិខ្មែរអាយុ៦១ ឆ្នាំ រស់នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ។ អ្នកស្លាប់ទី៥ ជាបុរសជនជាតិខ្មែរអាយុ ៥៩ ឆ្នាំ រស់នៅស្រុកស្អាង ខេត្តកណ្តាល។ អ្នកស្លាប់ទី៦ បុរសជនជាតិខ្មែរអាយុ ៤៥ ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ។ អ្នកជំងឺទាំង៦នាក់នេះ មាន ៥ នាក់ ស្លាប់កាលពីថ្ងៃទី១ ខែឧសភា និងមានម្នាក់ស្លាប់ថ្ងៃទី៣០ ខែមេសា។ នៅថ្ងៃដដែលនេះ ក្រសួងសុខាភិបាលរកឃើញអ្នកឆ្លងថ្មីជាង៧រយ៣០ នាក់ (៧៣០) នាក់ ភាគច្រើននៅរាជធានីភ្នំពេញ ខេត្តកណ្តាល និងខេត្តព្រះសីហនុ។ ចំណែកអ្នកជាសះ ស្បើយវិញ ក្រសួង អះអាងថា មានជាងមួយរយ (១៦៩)នាក់។ គិតត្រឹមថ្ងៃទី២ ខែឧសភា កម្ពុជា បានរកឃើញអ្នកឆ្លងសរុបជាង១ម៉ឺន៤ពាន់ (១៤. ៥២០) នាក់ ក្នុងនោះអ្នកជាសះស្បើងជាង ៥ពាន់ (៥.៣៦៩) នាក់ និងអ្នកកំពុងសម្រាកព្យាបាលជិត ១ម៉ឺន (៩.០៤០) នាក់៕ | 2021-05-02T22:38:00+07:00 | rfa.org | https://www.rfa.org/khmer/news/health/six-patients-died-and-730-tested-positive-of-covin-19-05022021113701.html |
e1030767-8b87-487f-bce8-6fa6fac2513d | អាជ្ញាធរបង្ហាញអត្តសញ្ញាណអ្នកកើតជំងឺកូវីដ១៩ ចំនួន៧នាក់ នៅស្រុកបាទី ខេត្តតាកែវ | អាជ្ញាធរខេត្តតាកែវ នៅរសៀលថ្ងៃទី០២ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៧នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ នេះបើតាមសេចក្ដីជូនដំណឹងរបស់រដ្ឋបាលស្រុកបាទី ខេត្តតាកែវ ដែលបណ្ដាញព័ត៌មាន Fresh News ទទួលបាន។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ ក្នុងករណីប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យដែលនៅក្បែរផ្ទះ៕ | 2021-05-02T22:31:00+07:00 | freshnewsasia.com | https://m.freshnewsasia.com/index.php/en/localnews/196205-2021-05-02-08-31-54.html |
a281483c-2bc5-4800-a3e1-d3d51dd9f268 | អាជ្ញាធរអំពាវនាវឲ្យអ្នកដែលបានទៅបុណ្យសពស្ត្រី ប៉ិល ថេង និងអ្នកប៉ះពាល់ជាមួយអាជីវករលក់សាច់ជ្រូក នៅផ្សារសេរីស្ទោង ខេត្តកំពង់ធំ ដែលវិជ្ជមានជំងឺកូវីដ សូមប្រញាប់ទៅយកសំណាក | លោក សុខ លូ អភិបាលខេត្តកំពង់ធំ ជំរុញឱ្យអាជ្ញាធរស្រុកស្ទោង ផ្សព្វផ្សាយបន្ថែមទៀតចំពោះអ្នកដែលបានចូលរួមបុណ្យសពស្ត្រីឈ្មោះ ប៉ិល ថេង កាលពីថ្ងៃទី១៩ ខែមេសា ឆ្នាំ២០២១ នៅភូមិលាបទង ឃុំកំពង់ចិនត្បូង និងស្ត្រីឈ្មោះ ចេង គឹមនៅ ជាអាជីវករលក់សាច់ជ្រូកនៅផ្សារសេរីស្ទោង ក្នុងភូមិកំពង់ក្តី ឃុំកំពង់ចិនត្បូង រួសរាន់ទៅផ្ដល់សំណាកដើម្បីវិភាគរកមេរោគកូវីដ១៩ នៅសាលាបឋមសិក្សាព្រះនាង ស្ថិតនៅភូមិលាបទង ឃុំកំពង់ចិនត្បូង ស្រុកស្ទោង ខេត្តកំពង់ធំ ដើម្បីកាត់ផ្ដាច់ឫសគល់នៃការឆ្លងជំងឺកូវីដ១៩ ចូលក្នុងសហគមន៍។ ការអំពាវនាវបែបនេះរបស់លោក សុខ លូ បានធ្វើឡើងនៅថ្ងៃទី១ ខែឧសភា ឆ្នាំ២០២១ នៅក្នុងឱកាសលោកបានដឹកនាំក្រុមការងារបន្តនាំយកគ្រឿងឧបភោគបរិភោគ និងសម្ភារការពារកូវីដ១៩ ជូនដល់កងកម្លាំងដែលប្រចាំការ នៅតំបន់បិទខ្ទប់ នៅឃុំកំពង់ចិនត្បូង ស្រុកស្ទោង ខេត្តកំពង់ធំ។ ជាមួយគ្នានេះដែរ លោក សុខ លូ បានបន្ថែមទៀតថា ដើម្បីធានាដល់ការគ្រប់គ្រងការរីករាលនៃជំងឺកូវីដ១៩ ឱ្យបានល្អប្រសើរ រដ្ឋបាលខេត្តសម្រេច បិទផ្សារសេរីស្ទោង ក្នុងភូមិកំពង់ក្តី និងភូមិលាបទង ឃុំកំពង់ចិនត្បូង ស្រុកស្ទោង ជាបណ្តោះអាសន្ន រហូតដល់មានការជូនដំណឹងនៅពេលក្រោយ។ លោក សុខ លូ បានក្រើនរំឭកដល់កងកម្លាំងទាំងអស់ សូមខិតខំផ្សព្វផ្សាយបន្តដល់បងប្អូនដែលបានមកធ្វើតេស្តយកសំណាកលើកទីមួយរួចហើយ ទទួលលទ្ធផលអវិជ្ជមាន មិនប្រាកដថាបងប្អូនមិនមានការឆ្លងនោះទេ លុះត្រាតែឆ្លងកាត់ការយកសំណាកលើកទី២ ឬទី៣ ទទួលលទ្ធផលអវិជ្ជមាន ហើយត្រឡប់ទៅផ្ទះវិញ ធ្វើចត្តាឡីស័កយៈពេល១៤ថ្ងៃទៀត មិនមានរោគសញ្ញាណាមួយពាក់ព័ន្ធនឹងជំងឺកូវីដ១៩ ទើបប្រាកដថាពួកគាត់មិនមានការឆ្លងជំងឺកូវីដ១៩។ លោកអភិបាលខេត្ត ក៏បានសំណូមពរឱ្យអាជ្ញាធរស្រុក ឃុំ ភូមិ ទាំងអស់សូមបង្កើនការយកចិត្តទុកដាក់ចំពោះបងប្អូនពលករដែលកំពុងធ្វើចត្តាឡីស័ក នៅគ្រប់ទីកន្លែងទាំងអស់ និងបន្តតាមដានការធ្វើចត្តាឡីស័ក ព្រមទាំងបន្តការចុះសាកសួរសុខទុក្ខបងប្អូនពលករឱ្យបានញឹកញាប់ផងដែរ៕ | 2021-05-02T22:24:00+07:00 | freshnewsasia.com | https://m.freshnewsasia.com/index.php/en/localnews/196203-2021-05-02-08-24-48.html |
2c5d09f0-f8a7-4b24-bd7c-6c876b60be0e | ធនាគារជាតិនៃកម្ពុជា ព្រមានចាត់វិធានការតាមច្បាប់ចំពោះគ្រឹះស្ថានមីក្រូហិរញ្ញវត្ថុ Active People ដែលបង្ខំទារប្រាក់ពីអតិថិជន ក្នុងអំឡុងពេលរីករាលដាលជំងឺកូវីដ១៩ | ធនាគារជាតិនៃកម្ពុជា នឹងចាត់វិធានការតាមផ្លូវច្បាប់ចំពោះគ្រឹះស្ថានមីក្រូហិរញ្ញវត្ថុ Active People ដែលមិនគោរពតាមបទប្បញ្ញាត្តិ និងអនុវត្តផ្ទុយពីច្បាប់ ដែលបានចេញដោយធនាគារជាតិនៃកម្ពុជា ដោយបានបង្ខំទាមទារប្រាក់សងត្រឡប់ពីអតិថិជន ដោយគ្មានក្ដីលើកលែងទាល់តែសោះ ក្នុងអំឡុងពេលនៃការរីករាលដាលជំងឺកូវីដ១៩។ នេះបើយោងតាមមន្រ្តីជាន់ខ្ពស់ធនាគារជាតិនៃកម្ពុជា។ សូមជម្រាបថា ថ្មីៗនេះមានអតិថិជនរបស់គ្រឹះស្ថានមីក្រូហិរញ្ញវត្ថុ Active People បានឲ្យដឹងថា គ្រឹះស្ថានមីក្រូហិរញ្ញវត្ថុ Active People បានដាក់គោលការណ៍ថ្មី ដោយបង្ខំទារប្រាក់ ឬប្រមូលប្រាក់ពីអតិថិជន ដោយគ្មានក្ដីលើកលែង ទោះបីស្ថិតក្នុងអំឡុងពេលនៃការរីករាលដាលជំងឺកូវីដ១៩ខ្លាំងយ៉ាងណាក្ដី។ * មិនទទួលយកការលើកឡើងរបស់អតិថិជនថា មានទីលំនៅស្ថិតក្នុងតំបន់បិទខ្ទប់។ * ប្រសិនបើអតិថិជន មិនមានប្រាក់សងត្រឡប់នោះទេ តម្រូវឲ្យអ្នកធានា ឬក្រុមគ្រួសារចេញសងជំនួស។ * ប្រសិនបើអតិថិជន មិនមានប្រាក់សងត្រឡប់ ឬសងត្រឡប់យឺតគ្រឹះស្ថានមីក្រូហិរញ្ញវត្ថុ Active People គម្រាមថា នឹងមិនអាចទទួលបានកម្ចី ពីគ្រប់ស្ថាប័នផ្សេងទៀតឡើយ ដោយលើកឡើងថា «ប្រសិនបើបងមិនបង់ប្រាក់សងមកខាងខ្ញុំ ព័ត៌មានឥណទាន (CBC) របស់បង និងកត់ត្រានូវកម្ចីបង់យឺត អញ្ជឹងមិនថា តែអេភី (Active People) ទេ គ្រប់ស្ថាប័នទាំងអស់ នឹងមិនអនុម័តជូនបងទៀតឡើយ)។ ជុំវិញបញ្ហានេះ មន្រ្ដីជាន់ខ្ពស់ធនាគារជាតិនៃកម្ពុជា លោក គិត សុវណ្ណារិទ្ធ អគ្គនាយករងត្រួតពិនិត្យធនាគារជាតិនៃកម្ពុជា បានឆ្លើយតបភ្លាមៗថា ។ លោកបានបន្ថែមថា ធនាគារជាតិនៃកម្ពុជា សូមស្នើសុំឲ្យគណៈគ្រប់គ្រង គ្រឹះស្ថានមីក្រូហិរញ្ញវត្ថុ និងធនាគារទាំងអស់ ពិនិត្យសកម្មភាពមន្រ្ដីបុគ្គលិករបស់ខ្លួន ក្នុងការទារប្រាក់ ឬប្រមូលប្រាក់ពីអតិថិជន និងពង្រឹងការអនុវត្តន៍ច្បាប់ និងបទប្បញ្ញាត្តិ ជាពិសេសវិធានការដែលបានដាក់ចេញ នាពេលចុងក្រោយនេះ ដើម្បីសម្រាលបន្ទុកអ្នកខ្ចីប្រាក់ ក្នុងអំឡុងពេលនៃការរីករាលដាលនៃជំងឺកូវីដ១៩នេះ។ លោកបានបញ្ជាក់ថា ចំពោះករណីរបស់ធនាគារ Active People ធនាគារជាតិនៃកម្ពុជា នឹងចាត់វិធានការតាមច្បាប់ និងបទប្បញ្ញាត្តិ ចំពោះកំហុសប្រព្រឹត្តិខុសនេះ៕ | 2021-05-02T22:01:00+07:00 | freshnewsasia.com | https://m.freshnewsasia.com/index.php/en/localnews/196199-2021-05-02-08-01-36.html |
e8cf455e-1726-426a-bac5-b0906d614d53 | ក្រុមហ៊ុន វីរះប៊ុនថាំ ឧបត្ថម្ភទឹកបរិសុទ្ធ ១ពាន់កេស ដល់រដ្ឋបាលរាជធានី សម្រាប់ចែកជូនពលរដ្ឋ រងផលប៉ះពាល់ធ្ងន់ធ្ងរ ពីកូវីដ-១៩ | លោកកើត ឆែ អភិបាលរងរាជធានីភ្នំពេញ ក្នុងពិធីប្រគល់ និងទទួលនេះ បានថ្លែងអំណរគុណ យ៉ាងជ្រាលជ្រៅ ចំពោះ ក្រុមហ៊ុន វីរៈប៊ុនថាំ ដែលបានឧបត្ថម ទឹកបរិសុទ្ធ ចំនួន ១.០០០កេស ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាព ជូនដល់ប្រជាពលរដ្ឋ ដែលទទួលរង ផលប៉ះពាល់ធ្ងន់ធ្ងរ ពី មេរោគកូវីដ-១៩ ។ ទឹកចិត្តសប្បុរសធម៌ដ៏ថ្លៃថ្លាមួយនេះ ស្តែងឱ្យឃើញអំពីការគិតគូរ និងក្តីអាណិតស្រលាញ់ ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈ ដែលប្រទេសជាតិ កំពុងជួបប្រទះ នៃការរាតត្បាត ពីមេរោគកូវីដ-១៩ (Covid-19) ៕ | 2021-05-02T21:17:00+07:00 | dap-news.com | https://dap-news.com/national/2021/05/02/142374/ |
966a651a-e378-4d07-ae24-3f4a64d25004 | អភិបាលខេត្តកំពង់ចាម ចេញបញ្ជាដាច់ខាតមិនឱ្យមានការចេញចូល ឬលក់ដូរគ្រប់ភូមិ-ឃុំ បិទខ្ទប់ទាំងអស់ក្នុងខេត្ត ដើម្បីកាត់ផ្ដាច់ខ្សែចម្លងជំងឺកូវីដ១៩ | លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ-១៩ នៅថ្ងៃទី០២ ខែឧសភា ឆ្នាំ២០២១នេះ បានចេញបទបញ្ជាដាច់ខាត មិនអនុញ្ញាតឱ្យមានការចេញ-ចូល នៅក្នុងភូមិ-ឃុំ បិទខ្ទប់ទាំងអស់ក្នុងខេត្តកំពង់ចាម ដើម្បីកាត់ផ្ដាច់ខ្សែចម្លងជំងឺកូវីដ-១៩ ចូលក្នុងសហគមន៍មួយ ទៅសហគមន៍មួយទៀត។ ការចេញបញ្ជាបែបនេះរបស់លោក អ៊ុន ចាន់ដា បានធ្វើឡើងនៅក្នុងឱកាសលោកចុះពិនិត្យ តំបន់មួយចំនួនពាក់ព័ន្ធនឹងជំងឺកូវីដ-១៩ នៅក្នុងស្រុកចំការលើ។ លោក អ៊ុន ចាន់ដា បានបានថា ពាក្យថាបិទខ្ទប់បានន័យថា «ហាមមិនអោយចេញ-ចូល ធ្វើចរាចរណ៍ពីកន្លែងមួយទៅកន្លែងមួយទៀតជាដាច់ខាត» រួមទាំងប្រជាពលរដ្ឋនៅតាមផ្ទះ មិនអនុញ្ញាតឱ្យចេញ-ចូល ពីផ្ទះមួយទៅផ្ទះមួយទៀតនោះទេ ចំពោះការលក់ដូរមិនអនុញ្ញាតឱ្យលក់ទេ ដោយហេតុថា ប្រសិនបើមានអ្នកលក់ដូរប្រាកដជាមានអ្នកចូលមកទិញពាក់ព័ន្ធគ្នា។ ត្រូវឲ្យមានការលក់ដូរ នៅនឹងកន្លែង ព្រំប្រទល់បិទខ្ទប់តែម្ដងដោយអនុញ្ញាតឱ្យមានអ្នកលក់ដូរមិនលើសពី០៥នាក់ និងប្រជាពលរដ្ឋដែលមកទិញទំនិញ អនុញ្ញាតឱ្យផ្ទះមួយសមាជិកគ្រួសារម្នាក់ មកទិញក្នុងមួយសប្តាហ៍ អាចចេញមកទិញទំនិញបាន៣ដង។ ក្នុងនោះដែរចំពោះអ្នកលក់អាជ្ញាធរដែនដីត្រូវតែកំណត់ឱ្យពួកគាត់ អនុវត្តវិធានការអនាម័យជាប្រចាំ ដោយត្រូវឱ្យពាក់ម៉ាស ស្រោមដៃ វាស់កំដៅ និងបាញ់អាល់កុល នឹងរក្សាគម្លាត។ ជៀសវាងទទួលការចម្លង តាមរូបភាពផ្សេងៗ ដូចជាតាមរយៈក្រដាសប្រាក់ ក៏អាចចម្លងជំងឺនេះបានដែរ ដូច្នេះអ្នកលក់ដូរត្រូវប្រើស្រោមដៃ និងប្រើអាល់កុល បាញ់សំអាត ក្រោយពេលប៉ះពាល់ក្រដាសប្រាក់។ គឺអាជ្ញាធរត្រូវរៀបចំឱ្យមានការលក់ដូរចល័ត ដឹកជោយម៉ូតូរ៉ឺម៉ក ឬតាម Pass App នឹងត្រូវឱ្យពួកគាត់អនុវត្តអនាម័យ មានពាក់ម៉ាស ពាក់ស្រោមដៃ និងប្រើអាល់កុលឱ្យបានត្រឹមត្រូវ ដោយលក់នៅតាមផ្លូវក្រៅរបងផ្ទះ និងប្រើឧបករណ៍បំពងសម្លេង។ ដោយឡែកចំពោះមន្ត្រីអាជ្ញាធរដែលបំពេញភារកិច្ចតាមគោលដៅត្រូវ ពាក់កាតជាប្រចាំ ដើម្បីសម្គាល់ឱ្យដឹងថា ជាមន្ត្រីបំពេញភារកិច្ចនៅទីនោះ លើកលែងតែ កម្លាំងនគរបាល និងកម្លាំងអាវុធហត្ថ គឺមានឯកសណ្ឋានត្រឹមត្រូវហើយ៕ | 2021-05-02T21:13:00+07:00 | freshnewsasia.com | https://m.freshnewsasia.com/index.php/en/localnews/196192-2021-05-02-07-13-07.html |
46712172-e118-4c1f-ae78-d12d0a3a1e0f | សប្បុរសជនបន្ត ផ្ដល់អំណោយ ជូនរដ្ឋបាល ខេត្តកំពង់ចាម ដើម្បីចូលរួមប្រយុទ្ធ ប្រឆាំងជំងឺកូវីដ-១៩ | ជាមួយគ្នានេះដែរ មានសប្បុរសជនផ្សេងទៀត ក៏បាននាំអំណោយជាច្រើនផ្ដល់ជូនគណៈកម្មការខេត្ត ដើម្បីចូលរួមប្រយុទ្ធប្រឆាំងនឹងជំងឺកូវីដ-១៩ ក្នុងនោះ មានលោកឧកញ៉ា ស៊ុង សារ៉ន អគ្គនាយកក្រុមហ៊ុន Amru Rice Cambodia Co.Ltd បានផ្ដល់អំណោយអាល់កុល ៥កាន ម៉ាសចំនួន ២៥ កេស មីចំនួន ១០០កេស និងត្រីខកំប៉ុង ១២កេសធំ ។ រីឯ តំណាងសមាគមសាសនាចក្រ នៃព្រះយ៉េស៊ូគ្រឹស្ត នៃពួកបរិសុទ្ធថ្ងៃចុងក្រោយ បាននាំអំណោយមានដូចជា អាវពេទ្យចំនួន ១០០ សម្រាប់ ម៉ាសចំនួន ៥០.០០០ ម៉ាស់ និងស្រោមដៃ ១.០០០ ប្រអប់ ។ ដោយឡែក ខាងសហព័ន្ធស្រូវអង្ករកម្ពុជា ក៏បាននាំអំណោយជាអង្ករចំនួន ៥តោន និង ព្រះអង្គ សេង ម៉េងលក្ខ័ណ ប្រធានលខាធិការរដ្ឋាន សាលាគណខេត្តកំពង់ចាម បានកៀងគរ ផ្នែកព្រះសង្ឃនិងបាននាំអំណោយជាទឹកបរិសុទ្ធចំនួន ១.៩៩០ យួរ ផ្ដល់ជូនប្រធានគណៈកម្មការ ប្រយុទ្ធប្រឆាំងជំងឺកូវីដ_១៩ ខេត្តកំពង់ចាមផងដែរ ។ ស្ថិតក្នុងឱកាសនោះដែរ លោក អ៊ុន ចាន់ដា អភិបាលនៃគណៈអភិបាលខេត្តកំពង់ចាម បានថ្លែងអំណរគុណយ៉ាងជ្រាលជ្រៅចំពោះ អ្នកឧកញ៉ា ឃុន សៀ អគ្គនាយកក្រុមហ៊ុន រីវើសាយ ឌីវេឡុបម៉ិន និងលោក-លោកស្រី សប្បុរសជនទាំងអស់ ដែលបានដឹកនាំអំណោយមកប្រគល់ជូន រដ្ឋបាលខេត្តកំពង់ចាម សម្រាប់ចូលរួមការប្រយុទ្ធទប់ស្កាត់ ការឆ្លងរាលដាល នៃជំងឺកូវីដ-១៩ នៅខេត្តកំពង់ចាម៕ | 2021-05-02T20:34:00+07:00 | dap-news.com | https://dap-news.com/national/2021/05/02/142348/ |
f066e900-91ef-440e-852a-7fed9263981c | អ្នកធ្លាប់ចូលផ្សារម៉ាក្រូ ពីថ្ងៃទី២០មេសាមក ត្រូវតាមដាននិងដាក់ខ្លួនឲ្យដាច់ដោយឡែក ព្រោះបុគ្គលិក២នាក់ ផ្នែកត្រី នៃតំបន់អាហារស្រស់បានឆ្លងជំងឺកូវីដ១៩ | ភ្នំពេញ៖ អនុគណៈកម្មការស្រាវជ្រាវជំងឺកូវីដ១៩ បានចេញសេចក្តីប្រកាសឲ្យដឹងថ្មីៗនេះថា មានបុគ្គលិកចំនួន២នាក់ ដែលធ្វើការនៅផ្សារម៉ាក្រូ ផ្នែកសាច់ត្រី ក្នុងតំបន់អាហារស្រស់ ត្រូវបានរកឃើញថាមានវិជ្ជមានកូវីដ១៩ ។ ទោះជាយ៉ាងណា អនុគណៈកម្មការស្រាវជ្រាវជំងឺកូវីដ១៩ បានធ្វើការអំពាវនាវឲ្យអ្នកដែលបានទៅផ្សារម៉ាក្រូ ហើយនិងអ្នកដែលមានទំនាក់ទំនងផ្ទាល់ជាមួយបុគ្គលិក នៅក្នុងផ្សារនេះ ចាប់ពីថ្ងៃទី២០ ដល់ថ្ងៃទី២៨ ខែមេសា ឆ្នាំ២០២១ ត្រូវតាមដាន និងដាក់ខ្លួនដាច់ដោយឡែក ជាពិសេសត្រួតពិនិត្យមើលសុខភាពរបស់ខ្លួនរយៈពេល១៤ថ្ងៃ ចាប់ពីថ្ងៃដែលបានប៉ះពាល់ ឬទៅកាន់តំបន់ហានិភ័យនោះ ៕ | 2021-05-02T20:20:11+07:00 | kbnnews.com | https://kbn.news/archives/219861 |
62bb8602-3fd3-4c82-87bc-68c0b546e444 | រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៤៥៤នាក់ | ភ្នំពេញ ៖ សេចក្ដីជូនដំណឹង នៅថ្ងៃទី០១ ខែឧសភា ឆ្នាំ២០២១ នៅរាជធានីភ្នំពេញ រកឃើញករណីវិជ្ជមានកូវីដ-១៩ ចំនួន ៤៥៤នាក់ ដែលជាករណីឆ្លងក្នុងសហគមន៍ រដ្ឋបាលរាជធានីភ្នំពេញ សូមអំពាវនាវដល់បងប្អូនប្រជាពលរដ្ឋដែលធ្លាប់ប្រាស្រ័យទាក់ទងជាមួយអ្នកជំងឺកូវីដ-១៩ ទាំងអស់ខាងក្រោម ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងរួសរាន់ទៅយកសំណាកនៅតាមទីតាំងដែលបានកំណត់។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល៕រក្សាសិទ្ធិដោយ៖បញ្ញាស័ក្តិ | 2021-05-02T19:51:07+07:00 | cen.com.kh | https://cen.com.kh/archives/329265.html |
9b2a2129-489f-4885-8bba-5e0b08e56d7c | BREAKING: ក្រសួងសុខាភិបាល បញ្ជាក់លំអិតពីករណីអ្នកជំងឺកូវីដ១៩ ចំនួន ៦នាក់ ដែលស្លាប់ថ្មី (Video inside) | ក្រសួងសុខាភិបាល នៅព្រឹកថ្ងៃទី០២ ខែឧសភា ឆ្នាំ២០២១នេះ បានចេញមកបញ្ជាក់លំអិតបន្ថែមជុំវិញការស្លាប់របស់អ្នកជំងឺកូវីដ១៩ ចំនួន ៦នាក់ទៀត។ មន្ទីរពេទ្យមិត្តភាពខ្មែរសូវៀត បានឱ្យដឹងថា បុរសជនជាតិខ្មែរអាយុ៧១ឆ្នាំ រស់នៅក្រុងតាខ្មៅ ខេត្តកណ្តាល បានចូលសម្រាកពេទ្យ នៅថ្ងៃទី២៣ ខែមេសា ឆ្នាំ២០២១ វេលាម៉ោង១១៖២០នាទីព្រឹក ជាមួយស្ថានភាពក្តៅខ្លួន ក្អក ហត់ខ្លាំង និងមានប្រវត្តិជំងឺលើសសម្ពាធឈាមប្រចាំកាយ ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថាមានវិជ្ជមានកូវីដ១៩។ ដោយការវិវត្តរបស់ជំងឺចេះតែធ្ងន់ធ្ងរឡើងៗ ពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះ តាមលក្ខណៈបច្ចេកទេសយ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិត នៅថ្ងៃទី០១ ខែឧសភា ឆ្នាំ២០២១ វេលាម៉ោង៧៖១០នាទីព្រឹក។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៧១ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរុសកូវីដ១៩លើអ្នកមានជំងឺលើសសម្ពាធឈាមប្រចាំកាយ។ មន្ទីរពេទ្យមិត្តភាពខ្មែរសូវៀត បានឱ្យដឹងថា ស្ត្រីជនជាតិខ្មែរអាយុ៧១ឆ្នាំ រស់នៅសង្កាត់ទួលសង្កែ ខណ្ឌឫស្សីកែវ រាជធានីភ្នំពេញ បានចូលសម្រាកពេទ្យនៅថ្ងៃទី២៨ ខែមេសា ឆ្នាំ២០២១ វេលាម៉ោង១៤៖១៥នាទី ជាមួយលទ្ធផលវិជ្ជមានកូវីដ១៩ និងមានអាការៈក្តៅខ្លួន ក្អក ហត់ខ្លាំង ពេលមកដល់មន្ទីរពែទ្យ ក្រុមគ្រូពេទ្យបានជួយសង្គ្រោះភ្លាមៗ ប៉ុន្តែដោយការវិវត្តរបស់ជំងឺចេះតែធ្ងន់ធ្ងរឡើងពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយកចិត្តទុកដាក់ រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅថ្ងៃទី៣០ ខែមេសា ឆ្នាំ២០២១ វេលាម៉ោង៧៖៣០នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ៧១ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរុសកូវីដ-១៩។ មន្ទីរសុខាភិបាល នៃរដ្ឋបាលខេត្តព្រះសីហនុ បានឱ្យដឹងថា ស្ត្រីជនជាតិខ្មែរអាយុ៧៦ឆ្នាំ រស់នៅខេត្តព្រះសីហនុ បានចូលសម្រាកពេទ្យនៅថ្ងៃទី២៣ ខែមេសា ឆ្នាំ២០២១ វេលាម៉ោ២០៖៤០នាទី ដោយមានអាការៈក្តៅខ្លួនហត់ខ្លាំង ពេលមក ដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាលកថាមានកូវីដ-១៩ ដោយការវិវត្តរបស់ជំងឺចេះតែធ្ងន់ធ្ងរឡើងពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដងខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផងក៏នៅតែមិនអាចជួយសង្គ្រោះ អ្នកជំងឺបាន គាត់បានស្លាប់បាត់បង់ជីវិតនៅថ្ងៃទី០១ ខែឧសភា ឆ្នាំ២០២១ វេលាម៉ោង៨៖៣០នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ៧៦ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវិរុសកូវីដ-១៩។ មណ្ឌលសុខភាពចាក់អង្រែ បានឱ្យដឹងថា បុរសជនជាតិខ្មែរអាយុ៦១ឆ្នាំ រស់នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានចូលសម្រាកពេទ្យនៅថ្ងៃទី២២៩ ខែមេសា ឆ្នាំ២០២១ វេលាម៉ោ១១:៣០នាទី ដោយមានអាការៈក្តៅខ្លួន ក្អក ហត់ខ្លាំង ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថា មានវិជ្ជមានកូវីដ-១៩ ដោយការវិវត្តរបស់ជំងឺចេះ តែធ្ងន់ធ្ងរឡើងពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយកចិត្តទុកដាក់ រួមទាំងការប្រើម៉ាស៊ីនជំនួយដង្ហើមផងក៏នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅថ្ងៃទី០១ ខែឧសភា ឆ្នាំ២០២១ វេលាម៉ោង៩៖០០នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៦១ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវ ដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរុសកូវីដ-១៩។ មន្ទីរពេទ្យហ្លួងម៉ែ បានឱ្យដឹងថា បុរសជនជាតិខ្មែរអាយុ៥៩ឆ្នាំ រស់នៅស្រុកស្អាង ខេត្តកណ្តាល បានចូលសម្រាកពេទ្យ នៅថ្ងៃទី១៥ ខែមេសា ឆ្នាំ២០២១ វេលាម៉ោង១៖៣០នាទី ជាមួយលទ្ធផលវិជ្ជមានកូវីដ-១៩ ក្នុងស្ថានភាពក្តៅខ្លួន ក្អក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ។ ដោយការវិវត្តិរបស់ជំងឺពីមួយថ្ងៃទៅមួយថ្ងៃចេះតែធ្ងន់ធ្ងរឡើងៗ អ្នកជំងឺមានស្ថានភាពហត់ដង្ហក់ខ្លាំង តម្រូវឱ្យក្រុមគ្រូពេទ្យបានខិតខំជួយសង្គ្រោះ តាមលក្ខណៈបច្ចេកទេស គ្រប់មធ្យោបាយ តែមិនអាចជួយសង្គ្រោះអ្នកជំងឺបានគាត់ក៏បានស្លាប់បាត់បង់ជីវិត នៅថ្ងៃទី០១ ខែឧសភា ឆ្នាំ២០២១ វេលាម៉ោង១៧៖៤៨នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៥៩ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវិរុសវីដ-១៩ លើអ្នកមានជំងឺទឹកនោមផ្អែមប្រចាំកាយ។ មន្ទីរពេទ្យហ្លួងម៉ែ បានឱ្យដឹងថា បុរសជនជាតិខ្មែរអាយុ៤៥ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ បានចូលសម្រាកពេទ្យនៅថ្ងៃទី៣០ ខែមេសា ឆ្នាំ២០២១ វេលាម៉ោង២២៖០០នាទី ជាមួយលទ្ធផលវិជ្ជមានកូវីដ-១៩ ហើយមានអាការៈក្អក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ។ ដោយសារការវិវត្តិរបស់ជំងឺចេះតែធ្ងន់ធ្ងរឡើងៗ អ្នកជំងឺហត់ដង្ហក់ខ្លាំង តម្រូវឱ្យក្រុមគ្រូពេទ្យជួយសង្គ្រោះភ្លាមៗ តាមលក្ខណៈបច្ចេកទេស រួមទាំងការប្រើប្រាស់ម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះជីវិតអ្នកជំងឺបាន គាត់ក៏បានស្លាប់បាត់បង់ជីវិតនៅថ្ងៃទី០១ ខែឧសភា ឆ្នាំ២០២១ វេលាម៉ោង ០០៖៤៨នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៤៥ ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវ ធ្ងន់ធ្ងរ និងរលាកសួតទាំងសងខាង ដោយសារវីសកូវីដ-១៩លើអ្នកមានជំងឺទឹកនោមផ្អែមប្រចាំកាយ។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ | 2021-05-02T19:31:00+07:00 | freshnewsasia.com | https://m.freshnewsasia.com/index.php/en/localnews/196185-2021-05-02-05-31-58.html |
468fd88d-4392-44c3-b0f8-05f85e29549b | អាជ្ញាធរអំពាវនាវឲ្យពលរដ្ឋរស់នៅស្រុកជើងព្រៃ ខេត្តកំពង់ចាម បង្កើនការប្រុងប្រយ័ត្ន ក្រោយមានអ្នកប៉ះពាល់ជាមួយអ្នកស្លាប់ដោយសារជំងឺកូវីដ១៩ | រដ្ឋបាលស្រុកជើងព្រៃ ខេត្តកំពង់ចាម នៅព្រឹកថ្ងៃទី០២ ខែមេសា ឆ្នាំ២០២១នេះ បានអំពាវនាវឲ្យប្រជាពលរដ្ឋរស់នៅក្នុងមូលដ្ឋានរបស់ខ្លួន ត្រូវបង្កើននូវការប្រុងប្រយ័ត្ន និងសូមតាមដានសុខភាពជាប្រចាំ ហើយក្នុងករណីសង្ស័យត្រូវរាយការណ៍ជូនអាជ្ញាធរមូលដ្ឋានជាបន្ទាន់។ ការអំពាវនាវរបស់រដ្ឋបាលស្រុកជើងព្រៃ ធ្វើឡើងបន្ទាប់ពីមានករណីបុរសម្នាក់ស្លាប់ដោយសារជំងឺកូវីដ ហើយបានប៉ះពាល់ជាមួយក្រុមគ្រួសាររបស់គាត់ រស់នៅភូមិបាខម ឃុំសំពងជ័យ ស្រុកជើងព្រៃ ខេត្តកំពង់ចាម។ អ្នកស្លាប់ដោយសារជំងឺកូវីដ១៩ ឈ្មោះ រស់ មាស ភេទប្រុស អាយុ២៤ឆ្នាំ រស់នៅភូមិខ្វិត ឃុំតាំងក្រសាំង ស្រុកបាធាយ បានស្លាប់នៅល្ងាចថ្ងៃទី០១ ខែឧសភា ឆ្នាំ២០២១ មានលទ្ធផលតេស្ដវិជ្ជមានជំងឺកូវីដ១៩។ រដ្ឋបាលស្រុកជើងព្រៃ បានអះអាងថា គិតត្រឹមយប់ថ្ងៃទី០១ ខែឧសភា បានប៉ះពាល់ផ្ទាល់មនុស្ស៣នាក់ និងប្រយោលចំនួន២នាក់ ដែលសុទ្ធតែជាសាច់ញាតិក្រុមគ្រួសាររបស់ខ្លួន។ អ្នកជំងឺកូវីដ១៩រូបនេះ ក៏ធ្លាប់បានទៅសម្រាកព្យាបាល នៅមន្ទីរពេទ្យបង្អែកស្រុកជើងព្រៃ វេលាម៉ោង១១ថ្ងៃត្រង់ ថ្ងៃទី២៩ ខែមេសា ឆ្នាំ២០២១ លុះវេលាម៉ោង០១៖៣០នាទីរសៀល បានបញ្ជូនទៅសម្រាកព្យាបាលនៅមន្ទីរពេទ្យខេត្តកំពង់ចាម។ រហូតដល់ថ្ងៃទី០១ ខែឧសភា ពេលថ្ងៃអ្នកជំងឺឈឺធ្ងន់ធ្ងរ និងសុំគ្រូពេទ្យទៅផ្ទះវិញ ប៉ុន្ដែគ្រូពេទ្យមិនអស់ចិត្ត បានយកសំណាកទៅធ្វើតេស្ដឃើញវិជ្ជមានជំងឺកូវីដ១៩ នៅវេលាម៉ោង៤រសៀល ហើយគាត់បានស្លាប់នៅម៉ោង០៦៖៣០នាទីល្ងាចថ្ងៃដដែល៕ | 2021-05-02T19:15:00+07:00 | freshnewsasia.com | https://m.freshnewsasia.com/index.php/en/localnews/196184-2021-05-02-05-15-20.html |
0a49d787-d062-439f-bb52-a75613b37397 | ក្រុមហ៊ុនវីរៈប៊ុនថាំ ឧបត្ថម្ភទឹកបរិសុទ្ធ ១,០០០កេស ជួយពលរដ្ឋរងគ្រោះ ឬរងផលប៉ះពាល់ធ្ងន់ធ្ងរ ដោយជំងឺកូវីដ-១៩ ជូនរដ្ឋបាលសាលារាជធានីភ្នំពេញ | ក្រុមហ៊ុនដឹកជញ្ជូនវីរៈប៊ុនថាំ បានឧបត្ថម្ភទឹកបរិសុទ្ធ ចំនួន១,០០០កេស ដើម្បីយកទៅជួយឧបត្ថម្ភជូនប្រជាពលរដ្ឋរងគ្រោះ ឬរងផលប៉ះពាល់ធ្ងន់ធ្ងរនៃជំងឺកូវីដ-១៩។ ពិធីប្រគល់និងទទួលនេះបានធ្វើឡើង នៅព្រឹកថ្ងៃទី០២ ខែឧសភា ឆ្នាំ២០២១នេះ នៅសាលារាជធានីភ្នំពេញ ក្រោមវត្តមានលោក កើត ឆែ អភិបាលរងរាជធានីភ្នំពេញ។ លោក កើត ឆែ បានថ្លែងថា ក្នុងនាមក្រុមប្រឹក្សារាជធានី គណៈអភិបាលរាជធានី មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់ សូមថ្លែងអំណរគុណយ៉ាងជ្រាលជ្រៅចំពោះ ក្រុមហ៊ុនវីរៈប៊ុនថាំ ដែលបានឧបត្ថមទឹកបរិសុទ្ធ ចំនួន ១,០០០កេស ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋ ដែលទទួលរងគ្រោះ ឬរងផលប៉ះពាល់ធ្ងន់ធ្ងរ ពីជំងឺកូវីដ-១៩ ។ តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាងសំខាន់ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនារបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក្នុងការចាត់វិធានការទប់ស្កាត់ការរីករាលដាលមេរោគកូវីដ១៩ នៅរាជធានីភ្នំពេញ ក៏ដូចជានៅទូទាំងព្រះរាជាណាចក្រកម្ពុជា បានទាន់ពេលវេលា។ លោកបន្តថា ទឹកចិត្តសប្បុរសធម៌ដ៏ថ្លៃថ្លាមួយនេះ ស្តែងឱ្យឃើញអំពីការគិតគូរ និងក្តីអាណិតស្រលាញ់ចំពោះជនរួមជាតិដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិបាន និងកំពុង ជួបប្រទះនឹងគ្រោះភ័យនៃការរាតត្បាតពីជំងឺកូវីដ-១៩៕ | 2021-05-02T19:00:00+07:00 | freshnewsasia.com | https://m.freshnewsasia.com/index.php/en/localnews/196183-2021-05-02-05-00-22.html |
dc70704c-cdf6-487b-9cdd-8ddd1211324a | តុលាការខេត្តព្រះសីហនុ ចេញដីកាបង្គាប់ឲ្យឃុំខ្លួនមនុស្ស៣នាក់ដាក់ពន្ធនាគារ ក្រោមបទចោទ «ការរារាំងដល់ការអនុវត្តវិធានការ» ក្នុងពេលផ្ទុះជំងឺកូវីដ | សាលាដំបូងខេត្តព្រះសីហនុ បានចេញដីកាបង្គាប់ឲ្យឃុំខ្លួនមនុស្ស៣នាក់ ដាក់ពន្ធនាគារ នៅថ្ងៃទី០១ ខែឧសភា ឆ្នាំ២០២១ ក្រោមបទចោទ «ការរារាំងដល់ការអនុវត្តវិធានការ»។ នេះបើតាមមន្ដ្រីតុលាការ ថ្លែងប្រាប់បណ្ដាញព័ត៌មាន Fresh News នៅព្រឹកថ្ងៃទី០២ ខែឧសភា ឆ្នាំ២០២១។ ឈ្មោះ វ៉ា ជាន ភេទប្រុស អាយុ៤១ឆ្នាំ មុខរបរមេកាសំណង់ ទីកន្លែងកំណើតនៅភូមិបឹងកែក ឃុំរុកស ស្រុកស្វាយជ្រុំ ខេត្តស្វាយរៀង និងទីលំនៅមុនពេលឃាត់ខ្លួនស្នាក់នៅបណ្តោះអាសន្ននៅភូមិ៣ សង្កាត់លេខ៣ ក្រុងព្រះសីហនុ ខេត្តព្រះសីហនុ។ ឈ្មោះ ស៊ី គង់ ភេទប្រុស អាយុ២៨ឆ្នាំ មុខរបរកម្មករសំណង់ ទីកន្លែងកំណើតនៅភូមិបឹងកែក ឃុំរុកស ស្រុកស្វាយជ្រុំ ខេត្តស្វាយរៀង និងទីលំនៅមុនពេលឃាត់ខ្លួនស្នាក់នៅបណ្តោះអាសន្ននៅភូមិ២ សង្កាត់លេខ៣ ក្រុងព្រះសីហនុ ខេត្តព្រះសីហនុ។ ឈ្មោះ កែវ ធាន ហៅខេម ភេទប្រុស អាយុ១៧ឆ្នាំ មុខរបរកម្មករសំណង់ ទីកន្លែងកំណើតនៅភូមិត្រពាំងកក់ ឃុំត្រពាំងកក់ ស្រុកទឹកឈូ ខេត្តកំពត និងទីលំនៅមុនពេលឃាត់ខ្លួនស្នាក់នៅបណ្តោះអាសន្ននៅភូមិ២ សង្កាត់លេខ៣ ក្រុងព្រះសីហនុ ខេត្តព្រះសីហនុ។ ជនទាំង០៣នាក់ខាងលើនេះ ត្រូវបានចោទប្រកាន់ដោយតំណាងអយ្យការអមសាលាដំបូងខេត្តព្រះសីហនុពីបទ «ការររារាំងដល់ការអនុវត្តវិធានការ» ប្រព្រឹត្តនៅក្រុមទី១០ ភូមិ២ សង្កាត់លេខ៣ ក្រុងព្រះសីហនុ ខេត្តព្រះសីហនុ កាលពីថ្ងៃទី៣០ ខែមេសា ឆ្នាំ២០២១ បទល្មើសដែលមានចែងឲ្យផ្តន្ទាទោសតាមបញ្ញត្តិមាត្រា៣, មាត្រា៤ និងមាត្រា១១ នៃច្បាប់ស្តីពីការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត៕ | 2021-05-02T18:56:00+07:00 | freshnewsasia.com | https://m.freshnewsasia.com/index.php/en/localnews/196180-2021-05-02-04-56-15.html |
07dd9f55-db7b-468f-9804-d96bc8504fb3 | រកឃើញ អ្នកឆ្លងជំងឺ កូវីដ១៩ថ្មី ៧៣០នាក់ ខណៈមានអ្នក ជាសះស្បើយ ១៦៩នាក់ និងស្លាប់ ៦នាក់ | សូមបញ្ជាក់ថា គិតត្រឹមព្រឹក ថ្ងៃទី០២ ខែឧសភា ឆ្នាំ២០២១ កម្ពុជាមានអ្នកឆ្លងជំងឺកូវីដ១៩ សរុបចំនួន ១៤ ៥២៩ នាក់ ក្នុងនោះបានព្យាបាល ជាសះស្បើយ ៥៣៦៩នាក់ និងកំពុងសម្រាកព្យាបាល ៩០៤០នាក់ អ្នកស្លាប់១០៣នាក់៕ | 2021-05-02T18:45:00+07:00 | dap-news.com | https://dap-news.com/national/2021/05/02/142329/ |
3587f56a-4b9c-4a7d-9881-d3a6858a73bc | TOP NEWS: ក្រសួងសុខាភិបាល ប្រកាសពីការស្លាប់របស់មនុស្សចំនួន៦នាក់បន្ថែមទៀត ដោយសារជំងឺកូវីដ១៩ | ក្រសួងសុខាភិបាល នៅព្រឹកថ្ងៃទី០២ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ចំនួន៦នាក់បន្ថែមទៀត ដោយសារជំងឺកូវីដ១៩។ នេះបើតាមលិខិតដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី០២ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់១០៣នាក់នៅទូទាំងប្រទេស៕ | 2021-05-02T18:24:00+07:00 | freshnewsasia.com | https://m.freshnewsasia.com/index.php/en/localnews/196178-2021-05-02-04-24-33.html |
3d5166a7-204b-400f-a552-ce620171e6fe | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ថ្មីរហូតដល់ ៧៣០នាក់ ខណៈអ្នកជំងឺចំនួន១៦៩នាក់ជាសះស្បើយ (Video inside) | ក្រសួងសុខាភិបាល នៅថ្ងៃទី០២ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មី រហូតដល់ ៧៣០នាក់ ខណៈអ្នកជំងឺចំនួន១៦៩នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង៧៣០នាក់ រួមមាននៅរាជធានីភ្នំពេញ ៤៥៤នាក់, ខេត្តកណ្តាល ១០៧នាក់, ខេត្តព្រះសីហនុ ១២៤នាក់, ខេត្តកំពត ១នាក់, ខេត្តតាកែវ ១១នាក់, ខេត្តព្រៃវែង ៦នាក់, ខេត្តកំពង់ចាម ៤នាក់, ខេត្តត្បូងឃ្មុំ ៥នាក់, ខេត្តស្ទឹងត្រែង ១នាក់, ខេត្តពោធិ៍សាត់ ១នាក់, ខេត្តកំពង់ធំ ១៤នាក់ និងខេត្តសៀមរាប ២នាក់។ សម្រាប់អ្នកជាសះស្បើយទាំង១៦៩នាក់វិញ រួមមាននៅរាជធានីភ្នំពេញ ៣៨នាក់, ខេត្តកណ្តាល ១៣នាក់, ខេត្តព្រះសីហនុ ៧៤នាក់, ខេត្តស្វាយរៀង ១៨នាក់, ខេត្តកំពង់ចាម ៩នាក់, ខេត្តប៉ៃលិន ១នាក់ និងខេត្តសៀមរាប២នាក់ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧៖០០នាទីព្រឹក ថ្ងៃទី០២ ខែឧសភា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១៤,៥២០នាក់, អ្នកជាសះស្បើយចំនួន ៥,៣៦៩នាក់, អ្នកកំពុងសម្រាកព្យាបាលចំនួន ៩,០៤០នាក់ និងអ្នកស្លាប់ចំនួន១០៣នាក់៕ | 2021-05-02T18:15:00+07:00 | freshnewsasia.com | https://m.freshnewsasia.com/index.php/en/localnews/196177-2021-05-02-04-15-44.html |
265f1b47-0241-42c4-84fd-b8bd427a3f2e | BREAKING: ប្រធានមន្ទីរសុខាភិបាលកំពង់ចាម៖ បុរសម្នាក់វិជ្ជមានជំងឺកូវីដ១៩ នៅស្រុកបាធាយ ខេត្តកំពង់ចាម បានទទួលមរណភាព | បុរសម្នាក់អាយុ២៤ឆ្នាំ រស់នៅភូមិខ្វិត ឃុំតាំងក្រសាំង ស្រុកបាធាយ បានទទួលមរណភាព ហើយពិនិត្យឃើញថា វិជ្ជមានជំងឺកូវីដ១៩។ នេះបើតាមលិខិតរាយការណ៍របស់ប្រធានមន្ទីរសុខាភិបាលខេត្តកំពង់ចាម ផ្ញើជូនលោក អ៊ុន ចាន់ដា អភិបាលខេត្តកំពង់ចាម ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០២ ខែឧសភា ឆ្នាំ២០២១។ របាយការណ៍របស់លោក គីមសួរ ភីរុណ ប្រធានមន្ទីរសុខាភិបាលខេត្តកំពង់ចាម បានបញ្ជាក់ថា កន្លងមកអ្នកជំងឺនេះបានទៅសម្រាកព្យាបាលជំងឺ នៅមន្ទីរពេទ្យមិត្តភាពកម្ពុជា-ចិន ព្រះកុសមៈ មួយរយៈពេលបន្ទាប់មក គាត់បានត្រឡប់មកផ្ទះវិញ ហើយមានអាការៈ ហត់ គាត់ក៏បានមកសម្រាកព្យាបាលជំងឺនៅមន្ទីរពេទ្យបង្អែកជើងព្រៃ។ ក្រោយមកមន្ទីរពេទ្យបង្អែកជើងព្រៃ ក៏បានបញ្ជូនគាត់ទៅ មន្ទីរពេទ្យខេត្តកំពង់ចាម នៅថ្ងៃទី២៩ ខែមេសា ឆ្នាំ២០២១។ លុះនៅម៉ោង០៤៖៣០នាទីល្ងាច ថ្ងៃទី០១ ខែឧសភា ឆ្នាំ២០២១ អ្នកជំងឺរូបនេះ បានទទួលមរណភាព ហើយពិនិត្យឃើញថា មានវិជ្ជមានជំងឺកូវីដ១៩៕ | 2021-05-02T17:50:00+07:00 | freshnewsasia.com | https://m.freshnewsasia.com/index.php/en/localnews/196175-2021-05-02-03-50-38.html |
8936d95e-22cf-4d14-8e76-6ff9b75f2edb | លោក Anthony Fauci អ្នកជំនាញផ្នែកជំងឺឆ្លងអាមេរិក ឱ្យយោបល់ឥណ្ឌាបិទខ្ទប់ប្រទេសទាំងមូលប្រយុទ្ធជាមួយកូវីដ-១៩ (Video inside) | អ្នកជំនាញកំពូលផ្នែកជំងឺឆ្លងអាមេរិក លោក Anthony Fauci បាននិយាយថាឥណ្ឌាគួរតែបិទខ្ទប់ប្រទេសទាំងមូលសម្រាប់រយៈពេលជាច្រើន សប្ដាហ៍ ដើម្បីបញ្ឈប់ការកើនឡើងនៃករណីឆ្លង COVID-19។ នេះបើតាមការចេញផ្សាយដោយទីភ្នាក់ងារព័ត៌មាន AFP នៅថ្ងៃអាទិត្យ ទី០២ ខែឧសភា ឆ្នាំ២០២១។ លោក Anthony Fauci ធ្វើការកត់សម្គាល់ខាងលើនៅក្នុងបទសម្ភាសន៍ជាមួយសារព័ត៌មាន Indian Express កាលពីថ្ងៃសៅរ៍ម្សិលមិញ។ លោក Fauci បានគូសបញ្ជាក់ដូច្នេះថា៖ «ខ្ញុំយល់ថារឿងដែលសំខាន់ និងបន្ទាន់នោះគឺទទួលបានអុកស៊ីសែន, ការផ្គត់ផ្គង់នានា ឬថ្នាំពេទ្យជាដើម...តែរឹតតែសំខាន់ ទៅទៀតគឺការបិទខ្ទប់ប្រទេសទាំងមូល»។ លោក Fauci បន្ថែមទៀតថា គ្មាននរណាម្នាក់ចង់ស្ថិតនៅក្រោមការបិទខ្ទប់ប្រទេសនោះទេ ប៉ុន្តែការបិទខ្ទប់ សម្រាប់រយៈពេលតែប៉ុន្មានសប្ដាហ៍ អាចនឹងឃើញលទ្ធផលជាវិជ្ជមានក្នុងការទប់ស្កាត់ COVID-19។ គួរបញ្ជាក់ថា គ្រាន់តែកាលពីមួយថ្ងៃសៅរ៍ម្សិលមិញ ឥណ្ឌារកឃើញអ្នកឆ្លងដល់ទៅច្រើនជាង ៤សែននាក់ឯណោះ និងអ្នកឆ្លងរាប់លាននាក់កាលពីខែមេសា កន្លងទៅនេះ។ យ៉ាងណាក៏ដោយ នាយករដ្ឋមន្ត្រីឥណ្ឌា លោក ណារិនដ្រា ម៉ូឌី នៅតែរុញរាក្នុងការដាក់ចេញវិធានការបិទខ្ទប់ប្រទេសទាំងស្រុង បន្ទាប់ពី ការបិទខ្ទប់ប្រទេសកាលពីមួយឆ្នាំមុនបានបង្កផលប៉ះពាល់យ៉ាងធ្ងន់ធ្ងរដល់សេដ្ឋកិច្ចជាតិ៕ | 2021-05-02T17:39:00+07:00 | freshnewsasia.com | https://m.freshnewsasia.com/index.php/en/internationalnews/196173-2021-05-02-03-39-49.html |
ab5eb49b-3432-4993-a6a7-b7fde1e782ce | អាជ្ញាធរកម្ពុជា តេស្តឃើញវិជ្ជមានកូវីដ១៩ លើជនជាតិថៃម្នាក់នៅច្រកចាំយាម ខេត្តកោះកុង និងប្រគល់ឲ្យភាគីថៃ នាំយកអ្នកជំងឺទៅព្យាបាល | តែកុងឡានជនជាតិថៃម្នាក់ បើកឡានដឹកទំនិញពីប្រទេសថៃ បំណងចូលមកតំបន់សេដ្ឋកិច្ចពិសេស ខេត្តកោះកុង ក៏ត្រូវសមត្ថកិច្ចប្រចាំការ នៅច្រកទ្វារអន្តរជាតិចាំយាម ធ្វើតេស្តរហ័សរកឃើញមានវិជ្ជមានជំងឺកូវីដ១៩ ហើយក៏បានតម្រូវឱ្យជនជាតិថៃរូបនេះ ត្រលប់ក្រោយទៅទឹកដីថៃវិញ ថែមទាំងបានជូនដំណឹងទៅភាគីថៃ ដើម្បីនាំយកអ្នកជំងឺទៅព្យាបាល។ កាយវិការនេះ ស្ដែងអំពីកិច្ចសហការយ៉ាងល្អប្រសើររវាងភាគីទាំងពីរ ក្នុងការរួមគ្នាទប់ស្កាត់ការរីករាលដាលជំងឺកូវីដ១៩ ខណៈប្រទេសទាំងពីរក៏កំពុងប្រឈមនឹងការរាតត្បាតធ្ងន់ធ្ងរ នៃជំងឺដ៏កាចសាហាវនេះផងដែរ។ លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង បានប្រាប់ភ្នាក់ងារ Fresh News ឱ្យដឹងថា ហេតុការណ៍នេះបានកើតឡើងនៅថ្ងៃទី០១ ខែឧសភា ឆ្នាំ២០២១។ ក្រោយពីគ្រូពេទ្យធ្វើតេស្ត តាមឧបករណ៍រ៉ាពីតតេស្តរកឃើញវិជ្ជមានជំងឺកូវីដ១៩ លើសាមីខ្លួនជនជាតិថៃរូបនោះរួចមក ភ្លាមៗនោះ សមត្ថកិច្ចខាងភាគីកម្ពុជា បានទាក់ទងទៅកាន់អាជ្ញាធរថៃ ដើម្បីនាំយកខ្លួនតៃកុង (រួមទាំងរថយន្ត និងទំនិញផង) វិលត្រឡប់ទៅប្រទេសថៃវិញ និងផ្ដល់ការព្យាបាលតាមយន្តការរបស់គេ។ លោកវេជ្ជបណ្ឌិតបានបន្តថា នៅថ្ងៃទី១ ខែឧសភានេះដែរ ក្រុមលោកគ្រូពេទ្យប្រចាំការច្រកទ្វារ អន្តរជាតិចាំយាម បានធ្វើរ៉ាពីតតេស្តរហ័ស ទៅលើអ្នកបើករថយន្តដឹកទំនិញឆ្លងពីប្រទេសថៃ សរុប ២៨នាក់ ហើយក្នុងរយៈពេល៣ថ្ងៃ ក្រុមលោកគ្រូពេទ្យធ្វើតេស្តរហ័ស ទៅលើកអ្នកបើកបរដឹកទំនិញឆ្លងដែនពីប្រទេសថៃ ចូលមកផែស្ងួតតំបន់សេដ្ឋកិច្ចពិសសេខេត្តកោះកុង មានជាង ៣០០នាក់ ហើយការធ្វើតេស្តរហ័សនេះ គឺស្ទើរតែអវិជ្ជមានទាំងអស់ លើកលែងតែតៃកុងជនជាតិថៃម្នាក់ខាងលើនោះប៉ុណ្ណោះ ដែលមានវិជ្ជមានមេរោគកូវីដ១៩។ លោកវេជ្ជបណ្ឌិតបានបញ្ជាក់ថា ការដឹកទំនិញឆ្លងដែនអាជ្ញាធរអនុញ្ញាតឲ្យមានតែតៃកុង ១នាក់ប៉ុណ្ណោះ មិនឲ្យមាន២នាក់ឡើយ។ ប្រធានមន្ទីរសុខាភិបាលរូបនេះ បានអំពាវរនាវដល់ប្រជាពលរដ្ឋ គ្រប់មជ្ឈដ្ឋានគ្រប់តំបន់ ឲ្យចូលរួមទប់ស្កាត់ជាមួយរាជរដ្ឋាភិបាល និងក្រសួងសុខាភិបាលអនុវត្តន៍នូវវិធានការ ៣ការពារ ៣កុំ ថែរក្សាសុខភាព មានអនាម័យល្អក្នុងការរស់នៅ ដើម្បីការពារជំងឺដ៏កាចសាហាវនេះ៕ | 2021-05-02T17:27:00+07:00 | freshnewsasia.com | https://m.freshnewsasia.com/index.php/en/localnews/196171-2021-05-02-03-27-09.html |
dd6b23cf-63bf-45cb-8d88-a8d579ae2014 | BREAKING: សហរដ្ឋអាមេរិក៖ មនុស្សជាង ៤ម៉ឺននាក់ទៀតឆ្លងកូវីដ-១៩ និងអ្នកជំងឺ ៦៦១នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤២,០៣៤នាក់ទៀតបានឆ្លងជំងឺ COVID-19 ខណៈអ្នកជំងឺ ៦៦១នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី០២ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,១៤៦,០០៨ករណី ក្នុងនោះមានអ្នកស្លាប់សរុបចំនួន ៥៩០,៧០៤នាក់ និងជាសះស្បើយឡើងសរុប ២៥,៧៧៧,៩២៧នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣១លាននាក់។ មជ្ឈមណ្ឌលគ្រប់គ្រង និងបង្ការជំងឺឆ្លងអាមេរិក (CDC) នៅដើមសប្តាហ៍នេះបានចេញសេចក្ដីណែនាំសុខាភិបាលថ្មីមួយ ដោយអនុញ្ញាតឲ្យអ្នកដែលបានចាក់វ៉ាក់សាំងពេញលេញ ឬ ២ដូស ធ្វើសកម្មភាពនៅខាងក្រៅដូចជា ដោយមិនចាំបាច់ពាក់ម៉ាស់ តែត្រូវពួកគេត្រូវបន្តអនុវត្ត ការពាក់ម៉ាសនៅតាមទីសាធារណៈ ឬទីប្រជុំដដែល។ គួរបញ្ជាក់ថា គិតត្រឹមថ្ងៃទី២៩ ខែមេសា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប២៣៧លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៤៣.៨លាននាក់ (៤៣.៨%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ៩៩.៦លាននាក់ (៣០.៤% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-05-02T16:22:00+07:00 | freshnewsasia.com | https://m.freshnewsasia.com/index.php/en/internationalnews/196166-2021-05-02-02-22-20.html |
f9fdbd07-d313-4012-9f63-32ab9f7ae4a0 | លោក ពេជ្រ ស្រស់៖ អ្នកការពារ ខ្ញុំការពារ សហគមន៍សុខសាន្ត គ្មានអ្នកស្លាប់ ដោយសារមេរោគ COVID-19 | តាមរយៈគេហទំព័រហ្វេសប៊ុក នៅថ្ងៃទី១ ឧសភា ប្រធានគណបក្សយុវជនកម្ពុជា លោក ពេជ្រ ស្រស់លើកឡើងថា “បើយើងមិនថែរក្សាជីវិតខ្លួនឯងទេ គឺ គ្មាននរណាម្នាក់មក ថែរក្សាជីវិតយើងឡើយ អ្នកអាចស្រែករកស្បៀង ហើយក៏បានស្បៀងមកហូប ប៉ុន្តែអ្នកមិនអាចស្រែកសុំជីវិត អ្នកពីមច្ចុរាជបានឡើយ ដូច្នេះយើងគ្រប់គ្នា ត្រូវប្រឹងថែរក្សា នូវជីវិតយើងរៀងៗខ្លួន កុំឲ្យមេរោគCOVID19 មកកាត់ផ្តាច់ជីវិត របស់ពួកយើងអី។ អ្នកការពារ ខ្ញុំការពារ សហគមន៍សុខសាន្ត គ្មានអ្នកស្លាប់ ដោយសារមេរោគCOVID-19″។ សូមរំលឹកថាគិតត្រឹមព្រឹក ថ្ងៃទី១ ខែឧសភា ឆ្នាំ២០២១ កម្ពុជាមាន អ្នកឆ្លងកូវីដ១៩សរុប 13790 នាក់, អ្នកជាសះស្បើយ 5200 នាក់, អ្នកកំពុងព្យាបាល 8487 នាក់និងអ្នកស្លាប់ 96 នាក់៕ | 2021-05-02T15:58:00+07:00 | dap-news.com | https://dap-news.com/national/2021/05/02/142290/ |
efb20f29-b4d6-4039-92f2-e411197ed1fc | រថយន្តសង្គ្រោះបន្ទាន់ ជាច្រើនគ្រឿង របស់ក្រសួងសុខាភិបាល ចេញទៅយក អ្នកកើតជំងឺកូវីដ-១៩ ជាង១០០នាក់ ទាំងយប់ នៅភូមិ២៣ សង្កាត់បឹងកក់២ | ភ្នំពេញ៖ យោងតាមគេហទំព័រហ្វសប៊ុក របស់គ្រូពេទ្យស្ម័គ្រចិត្ត យុវជនសម្តេចតេជោ បានឲ្យដឹងថា កាលពីយប់ថ្ងៃទី១ឧសភា រថយន្តសង្គ្រោះបន្ទាន់ជាច្រើនគ្រឿង របស់ក្រសួងសុខាភិបាល បានចេញទៅយក អ្នកកើតជំងឺកូវីដ-១៩ ១២១នាក់ នៅភូមិ២៣ សង្កាត់បឹងកក់២ ខណ្ឌទួលគោក រាជធានីភ្នំពេញ ក្រោយពីក្រុមគ្រូពេទ្យ សម្តេចតេជោ ប្រឆាំងកូវីដ-១៩ ចុះយកសំណាករួច ។ | 2021-05-02T15:36:00+07:00 | dap-news.com | https://dap-news.com/national/2021/05/02/142273/ |
ce85e81c-08d8-4e15-93b8-b4338ea359b2 | មានករណីស្លាប់ជនជាតិខ្មែរ ចំនួន ០៦នាក់ បុរសឣាយុ ៧១ឆ្នាំ ស្រ្តីឣាយុ ៧១ឆ្នាំ ស្រ្តីឣាយុ ៧៦ឆ្នាំ បុរសឣាយុ ៦១ឆ្នាំ បុរសឣាយុ ៥៩ឆ្នាំ និងបុរសឣាយុ ៤៥ឆ្នាំ ដោយសារជំងឺកូវីដ-១៩ | ភ្នំពេញ ៖ សេចក្ដីប្រកាសព័ត៌មានរបស់ក្រសួងសុខាភិបាល ស្តីពីករណីស្លាប់ជនជាតិខ្មែរចំនួនប្រាំមួយនាក់ៈ បុរសអាយុ ៧១ឆ្នាំ ស្ត្រីអាយុ ៧១ឆ្នាំ ស្រីអាយុ ៧៦ឆ្នាំ បុរសអាយុ ៦១ឆ្នាំ បុរសអាយុ៥៩ឆាំ្ន និងបុរសអាយុ៤៥ឆ្នាំ ដោយសារជំងឺកូវីដ-១៩។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា យោងតាមរបាយការណ៍ពី៖ ១- មន្ទីរពេទ្យមិត្តភាពខ្មែរសូវៀតបានឱ្យដឹងថា បុរសជនជាតិខ្មែរអាយុ៧១ឆ្នាំ រស់នៅក្រុងតាខ្មៅ ខេត្តកណ្តាល បានចូល សម្រាកពេទ្យនៅថ្ងៃទី២៣ ខែមេសា ឆ្នាំ២០២១ វេលាម៉ោង១១:២០នាទីព្រឹក ជាមួយស្ថានភាពក្ដៅខ្លួន ក្អក ហត់ខ្លាំង និង មានប្រវត្តិជំងឺលើសសម្ពាធឈាមប្រចាំកាយ ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយក សំណាក ជាលទ្ធផលសំណាកបញ្ជាក់ថាមានវិជ្ជមានកូវីដ-១៩ ។ ដោយការវិវត្តរបស់ជំងឺចេះតែធ្ងន់ធ្ងរឡើងៗពីមួយថ្ងៃទៅ មួយថ្ងៃ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយក ចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៍នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិត នៅថ្ងៃទី០១ ខែឧសភា ឆ្នាំ២០២១ វេលាម៉ោង៧:១០នាទីព្រឹក។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៧១ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវ ដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរ៉ុសកូវីដ-១៩ លើអ្នកមានជំងឺលើសសម្ពាធឈាមប្រចាំកាយ ។ ២- មន្ទីរពេទ្យមិត្តភាពខ្មែរសូវៀតបានឱ្យដឹងថា ស្ត្រីជនជាតិខ្មែរអាយុ៧១ឆ្នាំ រស់នៅសង្កាត់ទួលសង្កែ ខណ្ឌឫស្សីកែវ រាជធានី ភ្នំពេញ បានចូលសម្រាកពេទ្យនៅថ្ងៃទី២៨ ខែមេសា ឆ្នាំ២០២១ វេលាម៉ោង១៤:១៥នាទី ជាមួយលទ្ធផលវិជ្ជមានកូវីដ-១៩ និងមានអាការៈក្តៅខ្លួន ក្អក ហត់ខ្លាំង ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ប៉ុន្តែដោយការវិវត្តរបស់ ជំងឺចេះតែធ្ងន់ធ្ងរឡើងពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាម លក្ខណៈបច្ចេកទេសយ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៍នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅថ្ងៃទី៣០ ខែមេសា ឆ្នាំ២០២១ វេលាម៉ោង៧:៣០នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ៧១ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរ៉ុសកូវីដ-១៩។ ៣- មន្ទីរសុខាភិបាលនៃរដ្ឋបាលខេត្តព្រះសីហនុបានឱ្យដឹងថា ស្ត្រីជនជាតិខ្មែរអាយុ៧៦ឆ្នាំ រស់នៅខេត្តព្រះសីហនុ បានចូល សម្រាកពេទ្យនៅថ្ងៃទី២៣ ខែមេសា ឆ្នាំ២០២១ វេលាម៉ោ២០:៤០នាទី ដោយមានអាការៈក្ដៅខ្លួន ក្អក ហត់ខ្លាំង ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថាមានវងមានកូវីដ-១៩ ដោយការវិវត្តរបស់ជំងឺចេះតែធ្ងន់ធ្ងរឡើងពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផងក៍នៅតែមិនអាចជួយសង្គ្រោះ អ្នកជំងឺបាន គាត់បានស្លាប់បាត់បង់ជីវិតនៅថ្ងៃទី០១ ខែឧសភា ឆ្នាំ២០២១ វេលាម៉ោង៨:៣០នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ៧៦ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរ៉ុសកូវីដ-១៩។ ៤- មណ្ឌលសុខភាពចាក់អង្រែបានឱ្យដឹងថា បុរសជនជាតិខ្មែរអាយុ៦១ឆ្នាំ រស់នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានចូលសម្រាកពេទ្យនៅថ្ងៃទី២២៩ ខែមេសា ឆ្នាំ២០២១ វេលាម៉ោ១១:៣០នាទី ដោយមានអាការៈក្តៅខ្លួន ក្អក ហត់ខ្លាំង ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ ថាមានវិជ្ជមានកូវីដ-១៩ ដោយការវិវត្តរបស់ជំងឺចេះតែធ្ងន់ធ្ងរឡើងពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដង្ហក់ខ្លាំងដែល តម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផងក៏នៅត មិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅថ្ងៃទី០១ ខែឧសភា ឆ្នាំ២០២១ វេលាម៉ោង៩:០០នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៦១ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរ៉ុសកូវីដ-១៩។ ៥- មន្ទីរពេទ្យហ្លួងម៉ែបានឱ្យដឹងថា បុរសជនជាតិខ្មែរអាយុ៥៩ឆ្នាំ រស់នៅស្រុកស្អាង ខេត្តកណ្តាល បានចូលសម្រាកពេទ្យ នៅថ្ងៃទី ១៥ ខែមេសា ឆ្នាំ២០២១ វេលាម៉ោង១ : ៣០នាទី ជាមួយលទ្ធផលវិជ្ជមានកូវីដ-១៩ ក្នុងស្ថានភាពក្ដៅខ្លួន ក្អក ហត់ខ្លាំង និងមាន ប្រវត្តិជំងឺទឹកនោមផ្អែមប្រចាំកាយ។ ដោយការវិវត្តិរបស់ជំងឺពីមួយថ្ងៃទៅមួយថ្ងៃចេះតែធ្ងន់ធ្ងរឡើងៗអ្នកជំងឺមានស្ថានភាពហត់ដង្ហក់ ខ្លាំង តម្រូវឱ្យក្រុមគ្រូពេទ្យបាន ខំជួយសង្គ្រោះតាមលក្ខណៈបច្ចេកទេសគ្រប់មធ្យោបាយ តែមិនអាចជួយសង្គ្រោះអ្នកជំងឺបាន គាត់ក៍បានស្លាប់បាត់បង់ជីវិត នៅថ្ងៃទី០១ ខែឧសភា ឆ្នាំ២០២១ វេលាម៉ោង១៧:៤៨នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៥៩ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរនិងរលាកសួតទាំងសងខាងដោយសារវីរុសកូវីដ-១៩ លើអ្នកមានជំងឺទឹកនោមផ្អែមប្រចាំកាយ។ ៦ – មន្ទីរពេទ្យហ្លួងម៉ែ បានឱ្យដឹងថា បុរសជនជាតិខ្មែរអាយុ៤៥ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ បានចូលសម្រាកពេទ្យនៅថ្ងៃទី៣០ ខែមេសា ឆ្នាំ២០២១ វេលាម៉ោង២២:០០នាទី ជាមួយលទ្ធផលវិជ្ជមានកូវីដ-១៩ ហើយមានអាការៈ ក្អក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ ។ដោយសារការវិវត្តិរបស់ជំងឺចេះតែធ្ងន់ធ្ងរឡើងៗ អ្នកជំងឺហត់ដង្ហក់ ខ្លាំង តម្រូវឱ្យក្រុមគ្រូពេទ្យជួយសង្គ្រោះភ្លាមៗតាមលក្ខណៈបច្ចេកទេស រួមទាំងការប្រើប្រាស់ម៉ាស៊ីនជំនួយដង្ហើមផង ក៍នៅតែ មិនអាចជួយសង្គ្រោះជីវិតអ្នកជំងឺបាន គាត់ក៍បានស្លាប់បាត់បង់ជីវិតនៅថ្ងៃទី០១ ខែឧសភា ឆ្នាំ២០២១ វេលាម៉ោង ០០ : ៤៨ នាទី ។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៤៥ ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវ ធ្ងន់ធ្ងរ និងរលាកសួតទាំងសងខាង ដោយសារវីរ៉ុសកូវីដ- ១៩ លើអ្នកមានជំងឺទឹកនោមផ្អែមប្រចាំកាយ។ ក្រសួងសុខាភិបាល សូមចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាមួយក្រុមគ្រួសារសព៕ រក្សាសិទ្ធិដោយ៖បញ្ញាស័ក្តិ | 2021-05-02T13:50:28+07:00 | cen.com.kh | https://cen.com.kh/archives/329158.html |
e548342e-c023-4e64-ba91-64f0ea2a3c11 | ថ្ងៃទី១ឧសភា មានករណីវិជ្ជមានវីរុសកូវីដ-១៩ ថ្មីចំនួន ៧៣០នាក់ និងមានឣ្នកជាសះស្បើយ ចំនួន ១៦៩នាក់ | ភ្នំពេញ ៖ ក្រសួងសុខាភិបាល បានឲ្យដឹងថារហូតដល់ម៉ោង ១១និង៣០ ព្រឹក ថ្ងៃទី ២ ឧសភា ២០២១ យេីងរកឃេីញករណីជំងឺកូវីដ-១៩ សរុបចំនួន ៧៣០នាក់ (ឆ្លងសហគមន៌: ៧២៨ និងនាំចូល: ២) និងមានជាសះស្បេីយ ១៦៩នាក់ ។ ដូច្នេះចំនួនករណីជំងឺកូវីដ-១៩សរុបកេីន ១៤៥២០នាក់ ចំនួនសំរាកពេទ្យ ៩០៤០ និងចំនួនជាសះស្បេីយសរុបកេីន ៥៣៦៩នាក់ និង ស្លាប់ថ្មី ៦នាក់ សរុបស្លាប់ ១០៣នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យេីងបានធ្វេីតេស្តចំនួន 922500 ស្មេីនឹង 54910 ក្នុង១លាន នាក់៕រក្សាសិទ្ធិដោយ៖បញ្ញាស័ក្តិ | 2021-05-02T13:26:52+07:00 | cen.com.kh | https://cen.com.kh/archives/329152.html |
3cc8ea46-958a-409d-8230-ebae1a240d4a | គិតត្រឹមព្រឹកថ្ងៃទី២ ឧសភា មានអ្នកកើតជំងឺកូវីដ១៩សរុបចំនួន១៤.៥២០នាក់ កំពុងព្យាបាលចំនួន៩.០៤០នាក់ និងស្លាប់១០៣នាក់ | ភ្នំពេញ ៖ ក្រសួងសុខាភិបាល បានចេញសេចក្តីជូនព័ត៌មានស្ថានភាពជំងឺកូវីដ-១៩ ក្នុងព្រះរាជាណាចក្រកម្ពុជា នៅថ្ងៃទី ០១ ខែ ឧសភា ឆ្នាំ ២០២១។ ក្រសួងសុខាភិបាល សូមគោរពជម្រាបជូនដល់សាធារណជនទាំងអស់ឲ្យបានជ្រាបពីស្ថានភាពជំងឺកវីដ-១៩នៅកម្ពុជា នៅទូទាំងប្រទេស គិតត្រឹមម៉ោង ៧និង០០ នាទីព្រឹក នៃថ្ងៃទី ០២ ខែ ឧសភា ឆ្នាំ ២០២១ គឺមានអ្នកកើតជំងឺកូវីដ១៩ សរុបចំនួន១៤.៥២០នាក់ កំពុងព្យាបាលជំងឺចំនួន៩.០៤០នាក់ ជាសះស្បើយចំនួន៥.៣៦៩នាក់ និងស្លាប់ចំនួន១០៣នាក់ ហើយក្នុងនោះរាជធានីខេត្ត ដែលអ្នកកើតជំងឺកូវីដ១៩ច្រើនជាងគេ គឺរាជធានីភ្នំពេញ ១០០៦៩នាក់ ខេត្តព្រះសីហនុ ១៨៨៤នាក់ ខេត្តកណ្តាល ១១៧៩នាក់ ខេត្តបន្ទាយមានជ័យ ៤១២នាក់ ខេត្តស្វាយរៀង ៣១៣នាក់ ខេត្តតាកែវ១១៤នាក់ ខេត្តព្រៃវែង ១១៤នាក់ កំពង់ចាម៩៤នាក់ កំពង់ស្ពឺ៥៤នាក់ កោះកុង ៥០ សៀមរាប ៤៨នាក់ ត្បូងឃ្មុំ ៤២នាក់ កំពង់ធំ៣៨នាក់ បាត់ដំបង២៩នាក់ ប៉ៃលិន១៩នាក់ កំពង់ឆ្នាំង១៦នាក់ ពោធិ៍សាត់១៤នាក់ កំពត១០នាក់ កែប១០នាក់ ឧត្តរមានជ័យ៣ នាក់ ព្រះវិហារ៣នាក់ ក្រចះ៣នាក់ មណ្ឌលគិរី៣នាក់ ស្ទឹងត្រែង១នាក់ ចំណែកអ្នកដំណើរចូលមកកម្ពុជា មានករណីកូវីដ១៩ ចំនួន៤៥៦នាក់ ពលករធ្វើដំណើរមកពីប្រទេសថៃ ៩៩នាក់ អ្នកពាក់ព័ន្ធនឹងព្រឹត្តិការណ៍សហគមន៍២០កុម្ភៈ១៣៩៦៥នាក់ ។ កំណត់សម្គាល់៖ ក្រសួងសុខាភិបាល បានផ្ញើលទ្ធផល និងទម្រង់ស្នើសុំធ្វើពិសោធន៍ (Laboratory Request Form) គ្រប់ករណ៍វិជ្ជមានកូវីដ-១៩ និងករណីជាសះស្បើយ ទៅមន្ទីរសុខាភិបាលនៃរដ្ឋបាលរាជធានី-ខេត្ត មន្ទីរពេទ្យព្យាបាលជំងឺកូវីដ-១៩ និងមណ្ឌលព្យាបាលជំងឺកូវីដ-១៩ កម្រិតស្រាល តាមប្រព័ន្ធអេឡិចត្រូនិក ដើម្បីគ្រប់គ្រងបន្តរួចហើយ។ ក្រសួងសុខាភិបាល បន្តជូនដំណឹងដល់សាធារណជន អំពីការវិវត្តន៍នៃបញ្ហាសុខភាព តាមទំព័រហ្វេសប៊ុក និងគេហទំព័ររបស់ក្រសួង www.cdcmoh.gov.kh ដែលគេហទំព័រនេះ មានសម្ភារៈអប់រំសុខភាព ដែលអាចទាញយកមកប្រើប្រាស់បាន៕ រក្សាសិទ្ធិដោយ៖បញ្ញាស័ក្តិ | 2021-05-02T12:27:38+07:00 | cen.com.kh | https://cen.com.kh/archives/329144.html |
f0fecb9e-b3c1-4a47-a5b0-5bcb0f9f710a | មជ្ឈមណ្ឌលព័ត៌មាន CEN ចូលរួមអនុវត្តវិធានការ បិទខ្ទប់របស់រាជរដ្ឋាភិបាលកម្ពុជា ដើម្បីកាត់ផ្ដាច់ការឆ្លងរីករាលដាលនៃជំងឺកូវីដ-១៩ | រាជធានីភ្នំពេញ ៖ លោកជំទាវឧកញ៉ា ជីប យុទ្ធារី អគ្គនាយិកា មជ្ឈមណ្ឌលព័ត៌មាន CEN (Cambodia Express News) នៅថ្ងៃទី២ ខែឧសភា ឆ្នាំ២០២១ បានផ្ញើសារលិខិតជូនចំពោះគណៈគ្រប់គ្រង ក្រុមការងារនិពន្ធ និងបុគ្គលិកសហការីទាំងអស់ នៃមជ្ឈមណ្ឌលព័ត៌មាន CEN (Cambodia Express News) ជាទីស្រឡាញ់រាប់អាន!។ លោកជំទាវឧកញ៉ា ជីប យុទ្ធារី បានមានប្រសាសន៍ថា មជ្ឈមណ្ឌលព័ត៌មាន CEN (Cambodia Express News) ពិតជាមានមោទនៈភាពក្នុងនាមជាក្រុមហ៊ុនមួយឈានមុខក្នុងវិស័យព័ត៌មានអស់រយៈពេល ១៣ឆ្នាំមកនេះដែលបានចូលរួមចំណែកក្នុងការកសាងសង្គមជាតិ ផ្សព្វផ្សាយព័ត៌មានពិតច្បាស់លាស់ ទៅដល់ប្រជាពលរដ្ឋកម្ពុជា។ ស្របពេលដែលរាជរដ្ឋាភិបាល ក្រសួង-ស្ថាប័ន ពាក់ព័ន្ធ អាជ្ញាធរមានសមត្ថកិច្ចគ្រប់លំដាប់ថ្នាក់ និងប្រជាពលរដ្ឋកំពុងតែប្រយុទ្ធទប់ស្កាត់ការរីករាលដាលនៃជំងឺកូវីដ-១៩ និងអនុវត្តវិធានការផ្សេងៗទាក់ទិននឹងការបិទខ្ទប់ ភូមិសាស្រ្តរាជធានីភ្នំពេញ និងក្រុងតាខ្មៅនៃខេត្តកណ្ដាល ដូច្នេះ សូមគណៈគ្រប់គ្រង ក្រុមការងារនិពន្ធ បុគ្គលិកសហការីទាំងអស់ ត្រូវចូលរួមអនុវត្តវិធានការផ្សេងៗរបស់រាជរដ្ឋាភិបាល ក្រសួងសុខាភិបាល រដ្ឋបាលរាជធានីភ្នំពេញ និងសមត្ថកិច្ចអនុវត្តផ្ទាល់នៅចំណុចបិទខ្ទប់ ឲ្យបានខ្ជាប់ខ្ជួន ដើម្បីកាត់ផ្ដាច់ការឆ្លងរីករាលដាលនៃជំងឺកូវីដ-១៩ ដែលកំពុងរីករាលដាលក្នុងសហគមន៍។ ខ្ញុំមានការជឿជាក់យ៉ាងមុតមាំថា យើងនៅតែរក្សាភាពឈានទៅមុខជាបន្តបន្ទាប់ទៀតនាពេលអនាគត។ អ្នកទាំងអស់គ្នាបានដឹងច្បាស់មកហើយថា ឆ្នាំ២០២០ គឺជាឆ្នាំដែលពិភពលោកទាំងមូល ត្រូវបានយាយីដោយជំងឺរាតត្បាតជាសាកលកូវីដ-១៩ ហើយប្រទេសកម្ពុជាយើងក៏បានរងគ្រោះ ដោយសារជំងឹនេះដែលគិតមកដល់ចុងខែមេសា ឆ្នាំ២០២១ នេះចំនួនអ្នកឆ្លងបានកើតឡើងលើស ១០,០០០ករណី ទៅហើយដែលជាហេតុឲ្យរាជរដ្ឋាភិបាលកម្ពុជាបានដាក់ចេញនូវវិធានការបិទខ្ទប់។ តាមរយៈវិធានការបិទខ្ទប់នេះ អាជីវកម្មជាច្រើនទូទាំងប្រទេសកម្ពុជា ត្រូវបានផ្អាកដំណើរការជាបណ្ដោះអាសន្ន ក្នុងនោះអាជីវកម្មមួយចំនួនរបស់ CEN (Cambodia Express News) ក៏ត្រូវបានរងផលប៉ះពាល់ផងដែរ។ លើសពីនេះទៅទៀត ក្រុមហ៊ុនអន្តរជាតិធំៗលើពិភពលោក ក៏ដូចជាក្រុមហ៊ុនធំៗនៅប្រទេស កម្ពុជា យើងត្រូវបានប្រកាសផ្អាកប្រតិបត្តិការ ឬប្រកាសក្ស័យធនតែម្ដងបណ្ដាលមកពីវិបត្តិនៃជំងឺកូវីដ-១៩នេះ។ ដោយឡែកក្រុមហ៊ុនមួយចំនួននៅប្រទេសកម្ពុជាយើង ដែលកំពុងប្រឈមនឹងបញ្ហាហិរញ្ញវត្ថុ បាននិងកំពុងត្បិតត្បៀតសន្សំសំចៃ កាត់បន្ថយនូវការខាតបង់របស់ពួកគេ តាមរយៈការកាត់បន្ថយការចំណាយមិនចាំបាច់នានា ជាពិសេសគឺឆ្លៀតឱកាស ជម្រុះបុគ្គលិកមួយចំនួនដែលមិនសូវសកម្ម ខ្វះការទទួលខុសត្រូវ ឬមិនមានភាពចាំបាច់សម្រាប់ក្រុមហ៊ុនជាដើម។ ប៉ុន្តែ CEN (Cambodia Express News) បានប្រកាន់ខ្ជាប់ដោយមិនជ្រើសយកនូវជម្រើសនេះឡើយ ព្រោះយើងផ្ដល់តម្លៃដល់ទំនាក់ទំនងរវាងក្រុមហ៊ុនជាមួយបុគ្គលិកគ្រប់ៗរូប ហើយក្រុមហ៊ុនយល់ច្បាស់ផងដែរ អំពីការគាំទ្រមួយដែលអ្នកគ្រប់គ្នាកំពុងមានតម្រូវការ យ៉ាងចាំបាច់បំផុតក្នុងអំឡុងពេលដ៏លំបាកមួយនេះ។ CEN (Cambodia Express News) មានមោទនៈភាពជម្រាបជូនថា យើងនៅតែមានលទ្ធភាពគ្រប់គ្រាន់ក្នុងការបន្តនិរន្តរភាពអាជីវកម្មរបស់យើង ហើយយើងនឹងរួមគ្នាឆ្លងកាត់កាលៈទេសៈដ៏លំបាកនេះទាំងអស់គ្នា។ យើងត្រូវចូលរួមអនុវត្តវិធានការបិទខ្ទប់របស់រាជរដ្ឋាភិបាលកម្ពុជា អោយមានប្រសិទ្ធភាព និងដោយ ភាពទទួលខុសត្រូវខ្ពស់។ សូមជូនពរ គណៈគ្រប់គ្រង ក្រុមការងារនិពន្ធ និងបុគ្គលិកសហការីទាំងអស់ នៃមជ្ឈមណ្ឌលព័ត៌មាន CEN (Cambodia Express News) និងក្រុមគ្រួសារ សូមមានសុខភាពល្អបរិបូរណ៍ និងចៀសផុតពីរោគរាតត្បាតនេះ៕ រក្សាសិទ្ធិដោយ៖ CEN | 2021-05-02T11:35:04+07:00 | cen.com.kh | https://cen.com.kh/archives/329112.html |
71b3e5c4-790c-43a4-9d15-2ed0af3fc3c5 | ឆ្លងច្រើនណាស់! ថ្ងៃនេះក្រសួងប្រកាសរកឃើញករណីឆ្លងកូវីដ-១៩ រហូតដល់៧៣០នាក់ | ក្រសួងសុខាភិបាល នៅថ្ងៃទី០២ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មី រហូតដល់ ៧៣០នាក់ ខណៈអ្នកជំងឺចំនួន១៦៩នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-05-02T11:31:41+07:00 | kbnnews.com | https://kbn.news/archives/219827 |
d5de941a-843e-43b2-b274-76657f08e637 | ខេត្តសៀមរាប បិទខ្ទប់ភូមិពោធិ៍ និងរកឃើញអ្នកវិជ្ជមានជំងឺកូវីដ-១៩ ថ្មីបន្ថែមចំនួន៣នាក់ | ខេត្តសៀមរាប ៖ រដ្ឋបាលខេត្តសៀមរាប បិទខ្ទប់ភូមិពោធិ៍ ឃុំពង្រក្រោម ស្រុកជីក្រែង និង ករណីរកឃើញអ្នកវិជ្ជមានជំងឺកូវីដ-១៩ ថ្មីបន្ថែមចំនួន៣នាក់ សរុប ៤នាក់ នៅថ្ងៃទី០១ ខែឧសភា ឆ្នាំ២០២១។ រដ្ឋបាលខេត្តសៀមរាប មានកិត្តិយស សូមជម្រាបជូនសាធារណជនឱ្យបានជ្រាបថា៖ ក្នុងព្រឹត្តិការណ៍ការឆ្លងរាលដាលជំងឺកូវីដ-១៩ ចូលក្នុងសហគមន៍ ២០កុម្ភៈនេះ ខេត្តសៀមរាប រកឃើញអ្នកវិជ្ជមានជំងឺកូវីដ-១៩ថ្មីបន្ថែម ចំនួន៣នាក់ សរុប៤នាក់ នៅថ្ងៃទី០១ ខែឧសភា ឆ្នាំ២០២១ ដែលជាគ្រួសារតែមួយ និងបានធ្វើដំណើរមកពីខេត្តព្រះសីហនុ មកដល់ព្រំប្រទល់ខេត្តសៀមរាប-ខេត្តកំពង់ធំ(ស្រុកជីក្រែង-ស្រុកស្ទោង)នៅថ្ងៃទី២៧ ខែមេសា ឆ្នាំ២០២១ ប៉ុន្តែពួកគេទាំងនេះបានផ្តល់ព័ត៌មានដល់ក្រុមការងារនៅទីនោះ ថាមកពីខេត្តកំពង់ស្ពឺ ដូចមានរាយនាមខាងក្រោម៖ ១. ឈ្មោះ សៀន សៅណា ភេទស្រី អាយុ ៣០ឆ្នាំ មានអាសយដ្ឋាននៅភូមិពោធិ៍ ឃុំពង្រក្រោម ស្រុកជីក្រែង ខេត្តសៀមរាប (ប្រពន្ធ)។ ២. ឈ្មោះ ក្តិប ថុល ភេទប្រុស អាយុ ៣៣ឆ្នាំ មានអាសយដ្ឋាននៅភូមិពោធិ៍ ឃុំពង្រក្រោម ស្រុកជីក្រែង ខេត្តសៀមរាប (ប្តី)។ ៣. ឈ្មោះ ត្រេង បញ្ញា ភេទប្រុស អាយុ ១ឆ្នាំ៦ខែ មានអាសយដ្ឋាននៅភូមិពោធិ៍ ឃុំពង្រក្រោម ស្រុកជីក្រែង ខេត្តសៀមរាប (កូន)។ ចំពោះករណីនេះ គណៈបញ្ជាការឯកភាពរដ្ឋបាលខេត្ត សម្រេចបិទខ្ទប់ភូមិពោធិ៍ ឃុំពង្រក្រោម ស្រុកជីក្រែង ចាប់ពីកាលបរិច្ឆេទជូនដំណឹងនេះតទៅ រហូតដល់មានការជូនដំណឹងជាថ្មីឡើងវិញ។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៤១នាក់ បានព្យាបាលជាសះស្បើយចំនួន១៥នាក់ និង២៦នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត សូមអំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប សូមបង្កើនការប្រុង-ប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាល្មើសនឹងវិធានការនេះ នឹងប្រឈមទទួលការផ្តន្ទាទោសពិន័យអន្តរការណ៍ ឬដាក់ពន្ធនាគារ ដោយអនុលោមតាមខ្លឹមសារច្បាប់ និងលិខិតបទដ្ឋានគតិយុត្តជាធរមាន។ ជាមួយគ្នានេះ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ ទទួលបានសេចក្តីជូនដំណឹងនេះ ស្នងការនគរបាលខេត្ត មេបញ្ជាការកងរាជអាវុធហត្ថខេត្ត រដ្ឋបាលស្រុកជីក្រែង ប្រធានមន្ទីរ-អង្គភាពពាក់ព័ន្ធ មេឃុំពង្រក្រោម និងបងប្អូនប្រជាពលរដ្ឋមេត្តាជ្រាប និងចូលរួមសហការអនុវត្តសេចក្តីជូនដំណឹងនេះដោយស្មារតីទទួលខុសត្រូវខ្ពស់៕ រក្សាសិទ្ធិដោយ៖បញ្ញាស័ក្តិ | 2021-05-02T07:56:14+07:00 | cen.com.kh | https://cen.com.kh/archives/329039.html |
403f80fc-c941-4d00-9f11-3c7dd0c57f8a | អ្នកជំនាញកំពូលខាងជំងឺឆ្លងរបស់សហរដ្ឋអាមេរិកផ្ដល់អនុសាសន៍ឲ្យឥណ្ឌាបិទខ្ទប់ប្រទេស | ឥណ្ឌាបំបែកកំណត់ត្រាថ្មី ដោយមានអ្នកឆ្លងកូវីដ១៩ជាង៤សែននាក់ក្នុងមួយថ្ងៃ។ អ្នកឆ្លងជំងឺកូវីដ១៩នៅប្រទេសឥណ្ឌាកាលពីថ្ងៃសៅរ៍មានចំនួនខ្ពស់បំផុតរហូតដល់ ៤០១.៩៩៣ ករណី។ អ្នកជំនាញកំពូលខាងជំងឺឆ្លងរបស់សហរដ្ឋអាមេរិក លោកបណ្ឌិត Anthony Fauci បានថ្លែងនៅក្នុងបទសម្ភាសន៍មួយជាមួយនឹងកាសែតIndian Express ថា៖ «វីរុសកូរ៉ូណាបង្ហាញឲ្យយើងឃើញថា ប្រសិនបើយើងមិនចាត់វិធានការណាមួយទេ នោះវានឹងផ្ទុះឆ្លងរាតត្បាតពាសពេញសង្គម»។ លោកបណ្ឌិត Fauci បានផ្ដល់អនុសាសន៍ឲ្យបិទខ្ទប់នៅក្នុងប្រទេសឥណ្ឌា។ គិតត្រឹមថ្ងៃសៅរ៍ ប្រទេសឥណ្ឌាមានអ្នកឆ្លងជំងឺកូវីដ១៩សរុបចំនួនជិត ២០ លាននាក់ ហើយអ្នកស្លាប់ដោយសារជំងឺនេះមានចំនួនជាង ២ សែន ១ ម៉ឺននាក់។ នេះបើយោងតាមទិន្នន័យពីសាកលវិទ្យាល័យ Johns Hopkins នៅក្នុងសហរដ្ឋអាមេរិក។ កាលពីថ្ងៃសៅរ៍ អ្នកជំងឺកូវីដ១៩ចំនួន ១២ នាក់បានស្លាប់ ដោយសារតែមន្ទីរពេទ្យនៅទីនោះអស់អុកស៊ីសែនសម្រាប់ផ្គត់ផ្គង់ដល់អ្នកជំងឺរយៈពេល ៨០ នាទី។ កាលពីថ្ងៃសៅរ៍ដដែលនោះ មនុស្សចំនួន ១៨ នាក់ផ្សេងទៀតបានស្លាប់ នៅពេលដែលមានអគ្គីភ័យកើតឡើងនៅក្នុងមន្ទីរពេទ្យមួយនៅប៉ែកខាងលិចប្រទេសឥណ្ឌា។ អាជ្ញាធរនិយាយថា អ្នកជំងឺចំនួន ៣០ នាក់ត្រូវបានជួយសង្គ្រោះចេញពីអគ្គីភ័យដែលបានកើតឡើងនៅមន្ទីរពេទ្យ Welfare ក្នុងក្រុង Bharuch រដ្ឋ Gujarat។ ក្រុមមន្ត្រីនិយាយថា គេនៅមិនទាន់ដឹងភ្លាមៗអំពីមូលហេតុដែលបង្កឲ្យមានអគ្គីភ័យនោះនៅឡើយទេ។ ឥណ្ឌាទើបតែអនុញ្ញាតឲ្យប្រជាជនដែលមានអាយុចាប់ពី១៨ឆ្នាំឡើងទៅអាចទៅចាក់វ៉ាក់សាំងបង្ការជំងឺកូវីដ១៩នេះបាន ប៉ុន្តែទីតាំងចាក់វ៉ាក់សាំងជាច្រើនកន្លែងបានឲ្យដឹងថា ពួកគេមិនមានវ៉ាក់សាំងគ្រប់គ្រាន់សម្រាប់ចាក់ឲ្យប្រជាជននោះទេ។ ប្រទេសឥណ្ឌាបានឲ្យដឹងកាលពីថ្ងៃសៅរ៍ថា ខ្លួនទើបតែទទួលបានវ៉ាក់សាំង Sputnik Vសម្រាប់បង្ការជំងឺកូវីដ១៩ដឹកពីរុស្ស៊ីក្នុងជើងដំបូង ដែលឥណ្ឌានឹងទទួលបានវ៉ាក់សាំងសរុបចំនួន១២៥លានដូសពីរុស្ស៊ី។ ក្នុងចំណោមប្រជាជនឥណ្ឌាទាំង ១៣០០ លាននាក់ មានប្រជាជនចំនួនត្រឹមតែប្រមាណ ២% តែប៉ុណ្ណោះដែលទទួលបានវ៉ាក់សាំងកូវីដ១៩រួចហើយ៕ | 2021-05-02T07:00:00+07:00 | khmer.voanews.com | https://khmer.voanews.com/a/fauci-recommend-lockdown-for-india/5875114.html |
6448ca8e-b3e5-4e4e-b736-5848779f1d87 | BREAKING: ខេត្តកំពង់ធំ ប្រកាសពីការរកឃើញអ្នកឆ្លងជំងឺកូវីដ ចំនួន១៤នាក់បន្ថែមទៀត | រដ្ឋបាលខេត្តកំពង់ធំ នៅយប់ថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ពីការរកឃើញអ្នកកើតជំងឺកូវីដ១៩ ចំនួន១៤នាក់បន្ថែមទៀត នៅស្រុកស្ទោង។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តកំពង់ធំ បានបញ្ជាក់ថា ប្រជាពលរដ្ឋដែលទើបរកឃើញវិជ្ជមានជំងឺកូវីដ១៩នេះ រស់នៅមូលដ្ឋានឃុំកំពង់ចិនត្បូង និងឃុំសំព្រោជ ស្រុកស្ទោង ដែលបានប៉ះពាល់ផ្ទាល់ជាមួយអ្នកវិជ្ជមានម្នាក់ កាលពីថ្ងៃទី២៨ ខែមេសា ឆ្នាំ២០២១កន្លងទៅ។ បច្ចុប្បន្នអ្នកជំងឺកូវីដទាំង១៤នាក់នេះ ត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកស្ទោង។ កន្លងមករដ្ឋបាលខេត្ត ក៏បានដាក់ចេញវិធានការរដ្ឋបាលបិទភូមិលាបទង និងផ្សារសេរីស្ទោង ជាបណ្ដោះអាសន្នសំដៅគ្រប់គ្រង និងបញ្ចប់ព្រឹត្តិការណ៍ភូមិលាបទងឲ្យបានឆាប់បំផុត។ ជាមួយគ្នានេះ រដ្ឋបាលខេត្តសូមអំពាវនាវដល់ប្រជាពលរដ្ឋ ដែលមានការពាក់ព័ន្ធជាមួយអ្នកវិជ្ជមានជំងឺកូវីដ សូមរួសរាន់ទៅផ្ដល់សំណាក នៅសាលាបឋមសិក្សាឈើទាល៕ | 2021-05-02T04:07:00+07:00 | freshnewsasia.com | https://m.freshnewsasia.com/index.php/en/localnews/196147-2021-05-01-14-07-51.html |
8dba3619-de1c-41c1-ad40-3cd7f9a65357 | អាជ្ញាធរខណ្ឌឫស្សីកែវ បន្តចុះល្បាតត្រួតពិនិត្យ «តំបន់ក្រហម» ដើម្បីពង្រឹងវិធានការទប់ស្កាត់ជំងឺកូវីដ១៩ | លោក ជា ពិសី អភិបាលខណ្ឌឫស្សីកែវ និងជាសមាជិកក្រុមលេខាសម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានដឹកនាំក្រុមការងារគណៈកម្មការប្រតិបត្តិ នៃ គ.ប.ខ ចុះល្បាតត្រួតពិនិត្យជុំវិញបរិវេណ «តំបន់ក្រហម» ដើម្បីងាយស្រួលក្នុងការគ្រប់គ្រងការរស់នៅ និងការធ្វើចរាចររបស់ប្រជាពលរដ្ឋ ពិសេសបង្ការទប់ស្កាត់ការរីករាលដាលឆ្លងជំងឺកូវីដ-១៩ ក្រោយមានបទបញ្ជាបន្តបិទខ្ទប់រាជធានីភ្នំពេញ និងក្រុងតាខ្មៅ នៃខេត្តកណ្ដាល រហូតដល់ថ្ងៃទី០៥ ខែឧសភា ឆ្នាំ២០២១ របស់ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន។ ក្នុងនោះក៏មានការចូលរួមពី លោក ប្រាជ្ញ សីហា និងលោកស្រី សួស សូលីដា អភិបាលរងខណ្ឌ, លោក រស់ គា មេបញ្ជាការរងអាវុធហត្ថខណ្ឌ និងកម្លាំងសមត្ថកិច្ចជាច្រើនរូបទៀតផងដែរ ស្ថិតនៅជុំវិញបរិវេណ «តំបន់ក្រហម» ផ្សារធំទួលសង្កែ (ហៅផ្សារសាំហាន់) សង្កាត់ទួលសង្កែទី១ ខណ្ឌឫស្សីកែវ នារសៀលថ្ងៃទី០១ ខែឧសភា ឆ្នាំ២០២១។ លោក ជា ពិសី ក្រៅពីការដឹកនាំចុះល្បាតត្រួតពិនិត្យដើម្បីងាយស្រួលក្នុងការគ្រប់គ្រងការរស់នៅ និងការធ្វើចរាចររបស់ប្រជាពលរដ្ឋ ពិសេសការបង្ការទប់ស្កាត់ការរីករាលដាលឆ្លងជំងឺកូវីដ-១៩ នេះដែរ បានអនុវត្តឡើងជាបន្តបន្ទាប់ ក្រោយពីរដ្ឋបាលខណ្ឌឫស្សីកែវ ទទួលបានសេចក្ដីសម្រេចស្ដីពីការកំណត់ភូមិសាស្ត្ររាជធានីភ្នំពេញជា «តំបន់ក្រហម» «តំបន់លឿងទុំ» និង «តំបន់លឿង» ក្នុងកំឡុងពេលនៃការអនុវត្តវិធានការបិទខ្ទប់តាមសេចក្ដីសម្រេចលេខ ៥៤ សសរ ចុះថ្ងៃទី២៦ ខែមេសា ឆ្នាំ២០២១ របស់រាជរដ្ឋាភិបាលកម្ពុជា ស្ដីពីការបន្តបិទខ្ទប់ភូមិសាស្ត្ររាជធានីភ្នំពេញ និងក្រុងតាខ្មៅ នៃខេត្តកណ្ដាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។ សូមជម្រាបថា ប្រមុខនៃរាជរដ្ឋាភិបាលកម្ពុជា សម្ដេចតេជោ ហ៊ុន សែន បានបន្តបិទខ្ទប់រាជធានីភ្នំពេញ និងក្រុងតាខ្មៅ នៃខេត្តកណ្តាលរយៈពេល ៧ថ្ងៃបន្ថែមទៀត គិតចាប់ពីថ្ងៃទី២៩ ខែមេសា ដល់ថ្ងៃទី០៥ ខែឧសភា ឆ្នាំ២០២១៕ | 2021-05-02T04:02:00+07:00 | freshnewsasia.com | https://m.freshnewsasia.com/index.php/en/localnews/196146-2021-05-01-14-02-49.html |
ce9225da-751a-4511-8d49-a5565ce92725 | BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន១២៤នាក់បន្ថែមទៀត ដែលទើបរកឃើញឆ្លងថ្មី | រដ្ឋបាលខេត្តព្រះសីហនុ នៅយប់ថ្ងៃទី០១ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន១២៤នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕ | 2021-05-02T03:50:00+07:00 | freshnewsasia.com | https://m.freshnewsasia.com/index.php/en/localnews/196142-2021-05-01-13-50-56.html |
826411d9-443c-42c7-80dd-d6b101da361d | BREAKING: ខេត្តសៀមរាប រកឃើញអ្នកវិជ្ជមានជំងឺកូវីដ-១៩ ថ្មី ១នាក់ទៀត | រដ្ឋបាលខេត្តសៀមរាប នៅថ្ងៃទី១ ខែឧសភា ឆ្នាំ២០២១ បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន១នាក់ទៀត។ អ្នកវិជ្ជមានថ្មីនេះមានឈ្មោះ ម៉ង់ ប៊ុនថែន ភេទប្រុស អាយុ២៧ឆ្នាំ អាសយដ្ឋាន ភូមិខ្នារ សង្កាត់ដង្គោ ខណ្ឌដង្កោ រាជធានីភ្នំពេញ មុខរបរ ជាអ្នកបើកបររថយន្តបញ្ញើទំនិញផ្សេងៗ មកពីរាជធានីភ្នំពេញ។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៣៨នាក់ បានព្យាបាលជាសះស្បើយចំនួន១៤នាក់ និង២៤នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត អំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប សូមបង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាល្មើសនឹងវិធានការនេះ នឹងប្រឈមទទួលការផ្តន្ទាទោសពិន័យអន្តរការណ៍ ឬដាក់ពន្ធនាគារ ដោយអនុលោមតាមខ្លឹមសារច្បាប់ និងលិខិតបទដ្ឋានគតិយុត្តជាធរមាន។ ជាមួយគ្នានេះ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា បងប្អូនប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ | 2021-05-02T03:48:00+07:00 | freshnewsasia.com | https://m.freshnewsasia.com/index.php/en/localnews/196141-2021-05-01-13-48-51.html |
592490ad-1db2-432e-a831-6b96ce9ee442 | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៣០៤នាក់ ដែលឆ្លងថ្មី | No Content | 2021-05-02T03:39:00+07:00 | dap-news.com | https://dap-news.com/national/2021/05/01/142205/ |
1145ea2a-e861-4282-b3a8-e29db4cec929 | TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៣០៤នាក់ ដែលទើបរកឃើញថ្មី | រដ្ឋបាលរាជធានីភ្នំពេញ នៅយប់ថ្ងៃទី០១ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៣០៤នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-05-02T02:43:00+07:00 | freshnewsasia.com | https://m.freshnewsasia.com/index.php/en/localnews/196137-2021-05-01-12-43-07.html |
457ab3cc-3e6f-477a-84ee-c853c85884bd | អភិបាលរាជធានីភ្នំពេញ បន្តល្បាតនៅតាមតំបន់ពណ៌លឿងទុំ និងតំបន់ក្រហម ដើម្បីពិនិត្យពីការអនុវត្តវិធានការបិទខ្ទប់កាត់ផ្តាច់ជំងឺកូវីដ១៩ | លោក ឃួង ស្រេង អភិបាលរាជធានីភ្នំពេញ នៅរសៀលថ្ងៃទី១ ខែឧសភា ឆ្នាំ២០២១នេះ បានធ្វើដំណើរល្បាតតាមរថយន្តនៅក្នុងមូលដ្ឋានមួយចំនួនក្នុងរាជធានីភ្នំពេញ ពិសេសនៅតំបន់ពណ៌លឿងទុំ និងតំបន់ក្រហម។ ការចុះល្បាតខាងលើនេះ ធ្វើឡើងនៅតាមផ្លូវតូចធំនានាក្នុងភូមិសាស្ត្រខណ្ឌមានជ័យ ខណ្ឌពោធិ៍សែនជ័យ ខណ្ឌសែនសុខ និងខណ្ឌទួលគោក ក្នុងគោលបំណងតាមដាន ត្រួតពិនិត្យទីតាំងបិទខ្ទប់ និងពិនិត្យកម្លាំងមាន សមត្ថកិច្ចពាក់ព័ន្ធដែលដាក់នៅតាមគោលដៅទាំងនោះ តើបានបំពេញការងារតាមការណែនាំរបស់គណៈបញ្ជាការឯកភាពរាជធានីភ្នំពេញក្នុងកម្រិតណា ហើយកម្លាំងដែលបានណែនាំឱ្យធ្វើការល្បាតក្នុងមូលដ្ឋានបិទខ្ទប់នោះ អនុវត្តបានក្នុងកម្រិតណាដែរ លើវិធានការបិទខ្ទប់ ដើម្បីបង្ការទប់ស្កាត់នៃការរីករាលដាលជម្ងឺកូវីដ១៩នេះ។ ក្នុងកិច្ចប្រជុំគណៈបញ្ជាការឯកភាពរាជធានីភ្នំពេញ តាមរយៈ video conference នៅសាលារាជធានីភ្នំពេញ ស្តីពីវិធានការផ្សេងចំពោះតំបន់ពណ៌លឿង លឿងទុំ និងតំបន់ក្រហម ដើម្បីទប់ស្កាត់នូវការរីករាលដាលជំងឺកូវីដ១៩ កាលពីចុងខែមេសានេះ លោកឃួង ស្រេង បានបញ្ជាក់ថា ។ ការងារនេះ លោកអភិបាលបានជំរុញឱ្យអាជ្ញាធរខណ្ឌ និងកម្លាំងមានសមត្ថកិច្ចទាំងអស់ ត្រូវតែអនុវត្តអោយមានប្រសិទ្ធភាព ដើម្បីកុំឲ្យមានការការរីករាលដាលជំងឺកូវីដ១៩ខ្លាំងឡើង ក្នុងព្រឹត្តិការណ៍សហគមន៍២០កុម្ភៈនេះ៕ | 2021-05-02T01:42:00+07:00 | freshnewsasia.com | https://m.freshnewsasia.com/index.php/en/localnews/196136-2021-05-01-11-42-03.html |
3bf67c3f-67e4-46c8-a59b-0d6e1e252954 | លោកស្រី បាន ស្រីមុំ ចុះល្បាតតាមព្រំប្រទល់ខេត្តប៉ែលិន ជាប់ជាមួយខេត្តបាត់ដំបង ដើម្បីរឹតបន្តឹងការទប់ស្កាត់ការរីករាលដាលជំងឺកូវីដ១៩ | លោកស្រី បាន ស្រីមុំ អភិបាលខេត្តប៉ៃលិន និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ១៩ នាថ្ងៃទី១ ខែឧសភា ឆ្នាំ២០២១នេះ បានដឹកនាំមន្ត្រីក្រោមឱវាទចុះល្បាតពិនិត្យព្រំប្រទល់ច្រកចូលខេត្តប៉ៃលិន និងខេត្តបាត់ដំបង (ស្រុកកំរៀង-ស្រុកសាលាក្រៅ និង ស្រុករតនមណ្ឌល-ក្រុងប៉ៃលិន) ដើម្បីរឹតបន្តឹងការទប់ស្កាត់ការរីករាលដាលនៃជំងឺកូវីដ១៩ កុំឱ្យចូលក្នុងសហគមន៍នៃខេត្តប៉ៃលិន។ ក្នុងឱកាសនោះ លោកស្រីអភិបាលខេត្តបានរៀបចំប៉ុស្តិ៍ត្រួតពិនិត្យសុខភាព ដើម្បីបន្តរឹតបន្តឹងយន្តការទប់ស្កាត់ការរីករាលដាលវីរុសកូវីដ១៩ ការពារសុវត្ថិភាពសុខភាពជូនប្រជាពលរដ្ឋក្នុងខេត្តទាំងមូល និងបានផ្សព្វផ្សាយវិធានការនានា ស្របតាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺវិធានការ ៣ការពារ ៣កុំ។ លោកស្រីអភិបាលខេត្ត បាន ស្រីមុំ បានណែនាំបន្ថែមដល់កងកម្លាំងសមត្ថកិច្ច អាជ្ញាធរពាក់ព័ន្ធ ត្រូវវាស់កម្ដៅប្រជាពលរដ្ឋដែលធ្វើដំណើរចូលមកខេត្តប៉ៃលិន ត្រូវមានការសួរនាំអំពីទីកន្លែងដែលអ្នកធ្វើដំណើរចេញមក ប្រសិនបើមកពីតំបន់ក្រហម ឬតំបន់មានហានិភ័យ អាជ្ញាធរត្រូវនាំពួកគាត់ទៅធ្វើចត្តាឡីស័ក កុំឲ្យពួកគាត់ចូលមកក្នុងខេត្តប៉ៃលិនជាដាច់ខាត ដើម្បីកុំឲ្យសាយភាយមេរោគចូលមកក្នុងសហគមន៍នៃខេត្តប៉ៃលិន។ ជាមួយគ្នានោះ លោកស្រីអភិបាលខេត្តក៏បានណែនាំដល់កងកម្លាំងទាំង៣ប្រភេទ ត្រូវតែមានភាពទន់ភ្លន់រួសរាយរាក់ទាក់ជាមួយប្រជាពលរដ្ឋ បម្រើគាត់ដោយភាពទទួលខុសត្រូវ ប្រកាន់ខ្ជាប់នូវសីលធម៌វិជ្ជាជីវៈ វិន័យជាកងកម្លាំង។ ម្យ៉ាងវិញទៀត សូមកងកម្លាំងរក្សាអនាម័យ ពាក់ម៉ាស់ បាញ់អាល់កុលមុននិងក្រោយជួបប្រជាពលរដ្ឋ ពិសេសកុំភ្លេចវិធានការ ៣ការពារ និង៣កុំ៕ | 2021-05-02T01:14:00+07:00 | freshnewsasia.com | https://m.freshnewsasia.com/index.php/en/localnews/196134-2021-05-01-11-14-24.html |
75142ee4-924f-4cf6-a407-68e92f5e675e | អត្តសញ្ញាណ អ្នកមានវិជ្ជមានកូវីដ-១៩ ចំនួន ៣៥នាក់ នៅខេត្តបន្ទាយមានជ័យ | No Content | 2021-05-02T01:07:00+07:00 | dap-news.com | https://dap-news.com/national/2021/05/01/142168/ |
50535172-a91e-4f35-b416-07827dd6046d | ខេត្តសៀមរាប រកឃើញអ្នកវិជ្ជមានជំងឺកូវីដ១៩ថ្មីម្នាក់ និងជាសះស្បើយចំនួន២នាក់ | រដ្ឋបាលខេត្តសៀមរាប បានឲ្យដឹងថា នៅថ្ងៃទី៣០ ខែមេសា ឆ្នាំ២០២១ ខេត្តសៀមរាប បានរកឃើញវិជ្ជមានជំងឺកូវីដ១៩ ថ្មីម្នាក់ ទៅលើឈ្មោះ ចេង គិមនូវ ភេទស្រី អាយុ៤០ឆ្នាំ រស់នៅភូមិលាបទង ឃុំកំពង់ចិនត្បូង ស្រុកស្ទោង ខេត្តកំពង់ធំ ដែលត្រូវជាប្រពន្ធ របស់លោក ស៊ាង គឹមសាន ដែលវិជ្ជមានជំងឺកូវីដ-១៩ កាលពីថ្ងៃទី២៨ ខែមេសា ឆ្នាំ២០២១។ ឈ្មោះ ពៅ ឧហ្សាហ៍ ភេទស្រី អាយុ១៧ឆ្នាំ ជាបុគ្គលិក នៅហាងកាហ្វេលឹង្គ១០០០ ឈ្មោះ ជឿម ផល្លា ភេទស្រី អាយុ៤៥ឆ្នាំ រស់នៅភូមិវត្តស្វាយ សង្កាត់ស្វាយដង្គំ ក្រុងសៀមរាប។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ១៩ ចំនួន៣៧នាក់ និងបានព្យាបាល ជាសះស្បើយចំនួន១៤នាក់ នៅសល់២៣នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត សូមអំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប សូមបង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាល្មើសនឹងវិធានការនេះ នឹងប្រឈមទទួលការផ្តន្ទាទោសពិន័យអន្តរការណ៍ ឬដាក់ពន្ធនាគារ ដោយអនុលោមតាមខ្លឹមសារច្បាប់ និងលិខិតបទដ្ឋានគតិយុត្តជាធរមាន។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋ និងសាធារណជនទូទៅ មេត្តាជ្រាបជាព័ត៌មាន និងសូមចូលរួមយកចិត្តទុកដាក់អនុវត្តនូវវិធានការរបស់ក្រសួងសុខាភិបាល និងអនុសាសន៍ដ៏ខ្ពង់ខ្ពស់របស់ សម្តេចតេជោ នាយករដ្ឋមន្ត្រី នៃកម្ពុជា គឺ «៣ ការពារ (ត្រូវពាក់ម៉ាស់ ត្រូវលាងដៃជាមួយសាប៊ូ ឬជែល និងត្រូវរក្សាគម្លាតសង្គម) និង៣កុំ (កុំចូលទៅកន្លែងបិទជិតគ្មានខ្យល់ចេញ-ចូល កុំទៅកន្លែងមានមនុស្សច្រើនកុះករ និងកុំប៉ះពាល់គ្នា)៕ | 2021-05-02T01:07:00+07:00 | freshnewsasia.com | https://m.freshnewsasia.com/index.php/en/localnews/196132-2021-05-01-11-07-49.html |
9d450ca4-31b6-4edc-b88d-48ae2d3d1381 | អាជ្ញាធរខេត្តត្បូងឃ្មុំ រកឃើញអ្នកឆ្លងជំងឺកូវីដ១៩ថ្មី ចំនួន១០នាក់ទៀត ក្នុងនោះ៥នាក់ ជាអ្នកដំណើរមកពីខេត្តព្រះសីហនុ | តាមរយៈសេចក្ដីប្រកាសព័ត៌មាន បានបញ្ជាក់ថា ក្នុងនោះមានប្រជាពលរដ្ឋ ដែលបានធ្វើដំណើរមកពីខេត្តព្រះសីហនុចំនួន៥នាក់ និងអ្នកពាក់ព័ន្ធ ជាមួយបុគ្គលវិជ្ជមាន ជំងឺកូវីដ១៩ នៅភូមិដីដុះ ឃុំបើុស ស្រុក្រូចឆ្មារ ខេត្តត្បូងឃ្មុំ ចំនួន៥នាក់៕ | 2021-05-02T01:03:00+07:00 | dap-news.com | https://dap-news.com/national/2021/05/01/142163/ |
c8164150-1f77-40a6-93ff-1c6690c62e39 | រកឃើញអ្នកឆ្លងកូវីដ១៩ ២នាក់ឪពុក-កូន នៅស្រុកចំការលើ ខេត្តកំពង់ចាម | ភ្នំពេញ៖ រដ្ឋបាលខេត្តកំពង់ចាម នៅថ្ងៃទី១ ខែឧសភា ឆ្នាំ២០២១បានសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានកូវីដ-១៩ ចំនួន០២នាក់ លើបុរសជនជាតិខ្មែរអាយុ ៤៩ឆ្នាំ និងកូនស្រីអាយុ ១៩ឆ្នាំ រស់នៅភូមិមហា ឃុំស្វាយទាប ស្រុកចំការលើ ។ | 2021-05-02T00:57:00+07:00 | dap-news.com | https://dap-news.com/national/2021/05/01/142158/ |
a2bef064-5960-416f-a891-359da0745813 | BREAKING: រដ្ឋបាលខេត្តបន្ទាយមានជ័យ បង្ហាញអត្តសញ្ញាណអ្នកកើតជំងឺកូវីដ ចំនួន៣៥នាក់ ដែលទើបរកឃើញថ្មី | រដ្ឋបាលខេត្តបន្ទាយមានជ័យ នៅល្ងាចថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីជូនដំណឹង បង្ហាញអំពីអត្តសញ្ញាណអ្នកកើតជំងឺកូវីដ១៩ ចំនួន៣៥នាក់ ដែលទើបរកឃើញថ្មី ជាករណីឆ្លងក្នុងសហគមន៍។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តបន្ទាយមានជ័យ ក៏បានអំពាវនាវដល់ប្រជាពលរដ្ឋដែលធ្លាប់ប្រាស្រ័យទាក់ទងដោយផ្ទាល់ និងដោយប្រយោល ជាមួយអ្នកវិជ្ជមានជំងឺកូវីដ១៩ (ដូចគ្នាបញ្ជីភ្ជាប់ជូន) ត្រូវរាយការណ៍មកអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាកដើម្បីវិភាគរកជំងឺកូវីដ១៩ នៅទីតាំងដែលអាជ្ញាធរមូលដ្ឋាន បានរៀបចំនៅរៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័កនៅលំនៅឋានរបស់ខ្លួនឲ្យបានត្រឹមត្រូវ។ បន្ថែមពីនេះអ្នកពាក់ព័ន្ធដ៏ទៃទៀត ត្រូវតាមដានសុខភាពផ្ទាល់ខ្លួនជាប្រចាំ ត្រូវពិនិត្យកំដៅយ៉ាងតិច២ដងក្នុងមួយថ្ងៃ ត្រូវសម្រាកនៅផ្ទះបន្ទប់ដាច់តែឯង និងត្រូវថែរក្សាអនាម័យខ្លួនជានិច្ច។ ជាមួយគ្នានេះ រដ្ឋបាលខេត្តក៏បានអំពាវនាវដល់ប្រជាពលរដ្ឋទាំងអស់ ត្រូវអនុវត្តនូវកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាពឲ្យបានម៉ឺងម៉ាត់៕ | 2021-05-02T00:37:00+07:00 | freshnewsasia.com | https://m.freshnewsasia.com/index.php/en/localnews/196129-2021-05-01-10-37-01.html |
3ac3def1-2cd8-44f9-81f0-d038403e62e4 | រដ្ឋបាលខេត្តស្ទឹងត្រែង ដាក់ចេញបំរាមគោចរ, ផ្អាកការលក់គ្រឿងស្រវឹង និងសេវាកម្សាន្ដគ្រប់ប្រភេទ រយៈពេល១៤ថ្ងៃ ក្រោយមានអ្នកឆ្លងជំងឺកូវីដ | លោក ម៉ុម សារឿន អភិបាលខេត្តស្ទឹងត្រែង នៅថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីសម្រេចស្ដីពីការ ផ្អាកជាបណ្ដោះអាសន្ន សកម្មភាពអាជីវកម្មលក់ដូរអាហារ-ភេសជ្ជៈ គ្រឿងស្រវឹង អាហារដ្ឋាន ភោជនីយដ្ឋាន ហាងកាហ្វេ តូបលក់ដូរទំនិញ ក្លឹប-សេវាកម្សាន្ដសប្បាយ ក្លឹប-ទីតាំងលេងកីឡា និងផ្អាកការធ្វើចរាចរណ៍ នៅចន្លោះម៉ោង៨យប់ ដល់ម៉ោង៥ភ្លឺ រយៈពេល១៤ថ្ងៃ ក្នុងភូមិសាស្ដ្រខេត្តស្ទឹងត្រែង។ សេចក្ដីសម្រេចនោះ បានបញ្ជាក់ថា ការកំណត់នេះមានសុពលភាពរយៈពេល១៤ថ្ងៃ គិតចាប់ពីថ្ងៃទី០១ ខែឧសភា ឆ្នាំ២០២១ ដល់ថ្ងៃទី១៤ ខែឧសភា ឆ្នាំ២០២១។ ដោយឡែក សម្រាប់អ្នកដែលល្មើសនឹងសេចក្ដីសម្រេចនេះ នឹងត្រូវចាត់ការតាមផ្លូវច្បាប់ជាធរមាន៕ | 2021-05-02T00:36:00+07:00 | freshnewsasia.com | https://m.freshnewsasia.com/index.php/en/localnews/196128-2021-05-01-10-36-12.html |
8ff7e625-416a-45f4-bd99-827cb7d5643c | អភិបាលខេត្តត្បូងឃ្មុំ សម្រេចបិទខ្ទប់ជាបណ្ដោះអាសន្ន ភូមិមួយនៅឃុំស្វាយឃ្លាំង ស្រុកក្រូចឆ្មារ ក្រោយមានអ្នកឆ្លងជំងឺកូវីដ | លោក ជាម ច័ន្ទសោភ័ណ អភិបាលខេត្តត្បូងឃ្មុំ នៅរសៀលថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីសម្រេចបិទខ្ទប់ជាបណ្ដោះអាសន្ន ក្នុងទីតាំងភូមិទី១ ឃុំស្វាយឃ្លាំង ស្រុកក្រូចឆ្មារ ក្រោយមានប្រជាពលរដ្ឋឆ្លងជំងឺកូវីដ១៩។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ ប្រការ១ នៃសេចក្ដីសម្រេចនេះ បានបញ្ជាក់យ៉ាងដូច្នេះថា ។ | 2021-05-02T00:18:00+07:00 | freshnewsasia.com | https://m.freshnewsasia.com/index.php/en/localnews/196124-2021-05-01-10-18-00.html |
dc13a1dc-360c-4549-8abd-a8ff13f8b173 | អភិបាលរាជធានីភ្នំពេញ មើលឃើញពីសញ្ញាណល្អ នៃការកាត់ផ្តាច់ចរន្តចម្លងជំងឺកូវីដ១៩ ក្រោយបិទខ្ទប់ជាងពីរសប្តាហ៍ (Video inside) | ឈានចូលដល់សប្តាហ៍ទី៣នៃការបិទខ្ទប់រាជធានីភ្នំពេញ លោក ឃួង ស្រេង អភិបាលរាជធានីភ្នំពេញ បានមើលឃើញពីសញ្ញាណល្អ នៃការកាត់ផ្តាច់ចរន្តចម្លងជំងឺកូវីដ១៩ នៅក្នុងរាជធានីភ្នំពេញ បន្ទាប់ពីអ្នកវិជ្ជមានត្រូវបានថយចុះជាបន្តបន្ទាប់។ រាជធានីភ្នំពេញ បានរងការរាតត្បាតយ៉ាងស្រួចស្រាវនៃជំងឺកូវីដ១៩ ចាប់តាំងពីថ្ងៃទី២០ ខែកុម្ភៈ ឆ្នាំ២០២១មក។ រយៈពេលជាងពីរខែមកហើយ តែការរាតត្បាតមិនបានថមថយនោះឡើយ។ ដើម្បីកាត់ផ្តាច់ការចម្លងជំងឺកូវីដ១៩ក្នុងរាជធានីភ្នំពេញនោះ នៅថ្ងៃទី១៥ ខែមេសា រាជរដ្ឋាភិបាលបានសម្រេចបិទខ្ទប់រាជធានីភ្នំពេញ រយៈពេលពីរសប្តាហ៍។ ដោយសារតែស្ថានភាពមិនទាន់ស្រាកស្រានរាជរដ្ឋាភិបាល បានបន្តបិទខ្ទប់រាជធានីភ្នំពេញមួយសប្តាហ៍បន្ថែមទៀត គិតចាប់ពីថ្ងៃទី២៩ ខែមេសា ដល់ថ្ងៃទី០៥ ខែឧសភា។ ក្រោយការបិទខ្ទប់រយៈពេលជាងពីរសប្តាហ៍កន្លងទៅនេះ បើទោះបីជំងឺកូវីដ១៩ មិនទាន់កាត់ផ្តាច់ក្តី។ តែលោក ឃួង ស្រេង បានមើលឃើញពីសញ្ញាណល្អនៃការកាត់ផ្តាច់ជំងឺកូវីដ១៩ ក្រោយពេលអ្នកវិជ្ជមានជំងឺនេះ បានថមថយបន្តិច។ ក្នុងដំណើរចុះពិនិត្យការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម នៅថ្ងៃទី០១ ខែឧសភា ឆ្នាំ២០២១នេះលោក ឃួង ស្រេង បានថ្លែងយ៉ាងដូច្នេះថា ។ ព្រឹត្តិការណ៍សហគមន៍២០កុម្ភៈ បានរកឃើញមនុស្ស ១៣,២៣៧នាក់ កើតជំងឺកូវីដ១៩ ហើយអ្នកជំងឺ ៩៦នាក់ បានស្លាប់បាត់បង់ជីវិតដោយសារជំងឺនេះ។ រាជធានីភ្នំពេញ ដែលជាមជ្ឈមណ្ឌលសេដ្ឋកិច្ច ពាណិជ្ជ វប្បធម៌ និងទេសចរណ៍ផងនោះ មានការឆ្លងច្រើនជាងគេ។ ព្រឹត្តិការណ៍សហគមន៍នេះ រាជធានីភ្នំពេញ មានអ្នកឆ្លងសរុបជិត ៨ពាន់នាក់ ក្នុងនោះមានជនបរទេសជាង ៤០០នាក់។ តែទោះជាយ៉ាងណាតួលេខអ្នកឆ្លងក្នុងរាជធានីភ្នំពេញ រយៈពេល៣ថ្ងៃចុងក្រោយនេះ បានធ្លាក់ចុះជាបន្តបន្ទាប់។ថ្ងៃទី២៨ ខែមេសា រាជធានីភ្នំពេញ មានអ្នកឆ្លង ៥១៨នាក់, ថ្ងៃទី២៩ ខែមេសា រាជធានីភ្នំពេញ មានអ្នកឆ្លង ៤០៨នាក់, ថ្ងៃទី៣០ ខែមេសា រាជធានីភ្នំពេញ មានអ្នកឆ្លង ៣៣១នាក់។ អភិបាលរាជធានីភ្នំពេញ បានចាត់ទុកសញ្ញាណនៃការថមថយជំងឺកូវីដ១៩ ក្នុងរាជធានីភ្នំពេញ ជាលទ្ធផលកើតចេញពីការបិទខ្ទប់រាជធានីភ្នំពេញ។ លោកបានថ្លែងថា វិធានការបិទខ្ទប់របស់រាជរដ្ឋាភិបាល ប្រៀបដូចជាការដើរមុនសភាពការណ៍មួយជំហ៊ានរួចទៅហើយ ព្រោះបើរាជរដ្ឋាភិបាល មិនបានប្រើប្រាស់វិធានការបែបនេះទេ ម្ល៉េះម៉ោងនេះអត្រាអ្នកឆ្លងជំងឺកូវីដ១៩ នៅក្នុងប្រទេសកម្ពុជា មិនដឹងរីករាលដាលដល់កម្រិតណានោះទេ។ ។ នេះជាអ្វីដែលលោក ឃួង ស្រេង បានគូសបញ្ជាក់។ បើទោះបីជាយ៉ាងណា លោក ឃួង ស្រេង បានលើកឡើងថា ការកាត់ផ្តាច់ជំងឺកូវីដ១៩ ក្នុងរាជធានីភ្នំពេញ មិនអាចទទួលបានជោគជ័យនោះឡើយ បើគ្មានការចូលរួមពីប្រជាពលរដ្ឋ និងកម្មករ និយោជិតទេនោះ។ លោកអភិបាលរាជធានីភ្នំពេញ បន្តអំពាវនាវប្រជាពលរដ្ឋក្នុងរាជធានីភ្នំពេញ ចូលរួមសហការគ្នា រួមគ្នាជាមួយអាជ្ញាធរ ដើម្បីកាត់ផ្តាច់ការចម្លងជំងឺកូវីដ១៩ ឱ្យទទួលបានជោគជ័យ៕ | 2021-05-02T00:15:00+07:00 | freshnewsasia.com | https://m.freshnewsasia.com/index.php/en/localnews/196123-2021-05-01-10-15-57.html |
e94214a7-d5a6-48eb-9b35-acf2425ab03f | BREAKING: ខេត្តត្បូងឃ្មុំ ប្រកាសពីការរកឃើញមនុស្ស១០នាក់បន្ថែមទៀត កើតជំងឺកូវីដ១៩ នៅស្រុកក្រូចឆ្មារ និងស្រុកតំបែរ | រដ្ឋបាលខេត្តត្បូងឃ្មុំ នៅរសៀលថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ប្រកាសពីការរកឃើញមនុស្សចំនួន១០នាក់បន្ថែមទៀត កើតជំងឺកូវីដ១៩ នៅស្រុកក្រូចឆ្មារ និងស្រុកតំបែរ។ * ទី១៖ ឈ្មោះ ឡិត ម៉ារី ភេទស្រី អាយុ៥០ឆ្នាំ រស់នៅភូមិទី១ ឃុំព្រែកអាជី ស្រុកក្រូចឆ្មារ * ទី២៖ ឈ្មោះ អេល អែសះ ភេទស្រី អាយុ៧៥ឆ្នាំ រស់នៅភូមិព្រែកតាហម ឃុំជំនីក ស្រុកក្រូចឆ្មារ * ទី៣៖ ឈ្មោះ អាល់រី ហ្វាសា ភេទស្រី អាយុ២៥ឆ្នាំ រស់នៅភូមិអន្ដូងច្របក់ ឃុំសេដា ស្រុកតំបែរ * ទី៤៖ ឈ្មោះ អាលរី ជូប៉ារី ភេទប្រុស អាយុ៥ឆ្នាំ រស់នៅភូមិអន្ដូងច្របក់ ឃុំសេដា ស្រុកតំបែរ * ទី៥៖ ឈ្មោះ សា នាង ភេទស្រី អាយុ៣០ឆ្នាំ រស់នៅភូមិរោងគោ ឃុំថ្មពេជ្រ ស្រុកត្បូងឃ្មុំ * ទី១៖ ឈ្មោះ សុខ ម៉េងហ៊ាង ភេទប្រុស អាយុ៣៩ឆ្នាំ * ទី២៖ ឈ្មោះ ហុង សុខសាន្ដ ភេទប្រុស អាយុ៣៦ឆ្នាំ * ទី៣៖ ឈ្មោះ សុខ ម៉េងគង់ ភេទប្រុស អាយុ១៨ឆ្នាំ * ទី៤៖ ឈ្មោះ សារិ សារុន ភេទប្រុស អាយុ៤២ឆ្នាំ * ទី៥៖ ឈ្មោះ មាស សូនី ភេទប្រុស អាយុ២២ឆ្នាំ។ ជាមួយគ្នានេះ រដ្ឋបាលខេត្តត្បូងឃ្មុំ ក៏បានអំពាវនាវដល់ប្រជាពលរដ្ឋដែលបានប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកដែលប៉ះពាល់ប្រយោលជាមួយអ្នកជំងឺ សូមធ្វើចត្តាឡីស័កតាមផ្ទះរៀងៗខ្លួន៕ | 2021-05-02T00:05:00+07:00 | freshnewsasia.com | https://m.freshnewsasia.com/index.php/en/localnews/196122-2021-05-01-10-05-43.html |
a819f121-4c03-4e75-91f2-750e154eb63d | រកឃើញអ្នកកើតជំងឺកូវីដ២នាក់បន្ថែមទៀត នៅឃុំស្វាយទាប ស្រុកចំការលើ ខេត្តកំពង់ចាម | រដ្ឋបាលខេត្តកំពង់ចាម នៅរសៀលថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការរកឃើញអ្នកវិជ្ជមានជំងឺកូវីដ១៩ ចំនួន២នាក់បន្ថែមទៀត រស់នៅភូមិមហា ឃុំស្វាយទាប ស្រុកចំការលើ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ * ទី១៖ ឈ្មោះ ទៀន ហុំ ភេទប្រុស អាយុ៤៩ឆ្នាំ រស់នៅភូមិមហា ឃុំស្វាយទាប ស្រុកចំការលើ * ទី២៖ ឈ្មោះ ឃឹម ផល្លា ភេទស្រី អាយុ១៩ឆ្នាំ ត្រូវជាកូនបង្កើតរបស់ឈ្មោះ ទៀន ហុំ។ ជាមួយគ្នានេះ រដ្ឋបាលខេត្តកំពង់ចាម បានចាត់ឲ្យមន្ទីរសុខាភិបាលខេត្ត បានបញ្ជូនអ្នកជំងឺពីមណ្ឌលចត្តាឡីស័ករបស់រដ្ឋបាលខេត្ត មកសម្រាកព្យាបាលនៅមន្ទីរពេទ្យខេត្តកំពង់ចាម និងបន្ដស្រាវជ្រាវរកអ្នកដែលប៉ះពាល់ដោយផ្ទាល់ និងប្រយោលជាមួយករណីនេះបន្ថែមទៀត៕ | 2021-05-01T23:53:00+07:00 | freshnewsasia.com | https://m.freshnewsasia.com/index.php/en/localnews/196118-2021-05-01-09-53-17.html |
1c1c2692-c4c4-41d9-a081-76b6cf571031 | ស្ត្រីកើតជំងឺកូវីដម្នាក់ទៀត នៅក្រុងប៉ោយប៉ែត សម្រាលកូនដោយជោគជ័យ កំលុងពេលធ្វើចត្តាឡីស័ក, កូនមិនមានវិជ្ជមានជំងឺកូវីដនោះទេ | ស្ត្រីអ្នកជំងឺកូវីដ១៩ម្នាក់ នៅក្រុងប៉ោយប៉ែត ខេត្តបន្ទាយមានជ័យ ត្រូវក្រុមគ្រូពេទ្យឆ្មប នៃមន្ទីរពេទ្យបង្អែកប៉ោយប៉ែត ជួយសម្រាលកូនបានដោយជោគជ័យ កាលពីវេលាម៉ោង៣៖១៥នាទីល្ងាចថ្ងៃទី៣០ ខែមេសា ឆ្នាំ២០២១ តែទារិកាខាងលើនេះ មិនបានឆ្លងជំងឺកូវីដ១៩ពីម្តាយនោះទេ។ នេះបើតាមលោកវេជ្ជបណ្ឌិត ឡេ ច័ន្ទសង្វាត ប្រធានមន្ទីរសុខាភិបាល ខេត្តបន្ទាយមានជ័យ បានបញ្ជាក់ប្រាប់ភ្នាក់ងារព័ត៌មាន Fresh News ប្រចាំខេត្តបន្ទាយមានជ័យ នៅថ្ងៃទី០១ ខែឧសភា ឆ្នាំ២០២១នេះ។ ស្ត្រីដែលវិជ្ជមានជំងឺកូវីដ១៩ និងបានសម្រាលកូនដោយជោគជ័យនេះមានឈ្មោះ លឹម អន អាយុ២៤ឆ្នាំ មានទីលំនៅភូមិក្បាលស្ពាន១ សង្កាត់/ក្រុងប៉ោយប៉ែត ខេត្តបន្ទាយមានជ័យ។ លោកវេជ្ជបណ្ឌិត ឡេ ច័ន្ទសង្វាត បានបន្តថា៖ ។ អ្នកគ្រូពេទ្យ យឿម ចរិយា អ្នកគ្រូពេទ្យ ហង្ស ម៉ាឡា អ្នកគ្រូពេទ្យ ហៃ វណ្ណសេដ្ឋ។ លោកវេជ្ជបណ្ឌិត ឡេ ច័ន្ទសង្វាត បានបន្តថា ក្នុងនាមលោកជាថ្នាក់ដឹកនាំ និងក្រុមគ្រួសារអ្នកជំងឺ ក៏ដូចប្រជាពលរដ្ឋសូមសំដែងនូវគោរពកោតសរសើរ ចំពោះការតាំងចិត្តភាពអង់អាចក្លាហាន និងការលះបង់ក្នុងការបម្រើសេវាសុខភាព និងសង្គ្រោះជូនប្រជាពលរដ្ឋ៕ | 2021-05-01T23:51:00+07:00 | freshnewsasia.com | https://m.freshnewsasia.com/index.php/en/localnews/196117-2021-05-01-09-51-59.html |
35f3b90b-222d-4e0b-8253-8edf9a46832d | លោក លឹម គានហោ ចាត់ឱ្យក្រុមការងារ នាំយកគ្រឿងឧបភោគបរិភោគ ជូនពលរដ្ឋក្រីក្រ និងកម្មករ-កម្មការិនី ក្នុងមូលដ្ឋានស្រុកពញាឮ ដែលទទួលរងផលប៉ះពាល់ពីជំងឺកូវីដ-១៩ | ក្នុងនោះប្រជាពលរដ្ឋក្រីក្រ ចំនួន ១.៣៥៥ គ្រួសារ ដោយមួយគ្រួសារទទួលបានអង្ករ ចំនួន ៥០ គីឡូក្រាម, ទឹកត្រី ០១ យួរ, ទឹកស៊ីអីវ ០១ យួរ និងត្រីខ ចំនួន ០១ យួរ ។ ដោយឡែក កាលពីពេលថ្មីៗកន្លងមកនេះ លោករដ្ឋមន្រ្តី ក៏បានឧបត្ថម្ភ ដល់គ្រួសារក្រីក្រ ក្នុងស្រុកពញាឮ (លើកទី ១) ចំនួន ២.០៣០ គ្រួសារ នូវអង្ករចំនួន ១០២ តោន, ប្រគេនទេយ្យទានដល់វត្ត និងសមាគមដូនជី ទាំង ៥១ នៅក្នុងស្រុកពញាឮ រួមមានអង្ករចំនួន ២១ តោន, ទឹកត្រីចំនួន ២៥៥ យួរ, ទឹកស៊ីអីវចំនួន ២៥៥ យួរ, ត្រីខចំនួន ៥០ កេស និងមីចំនួន ៥៧ កេសធំ, ឧបត្ថម្ភជាថវិកាដល់មន្រ្តីរាជការសាលាស្រុកពញាឮ ក្រុមគ្រូពេទ្យ កងកំលាំង របស់គណៈបញ្ជាការ ឯកភាពស្រុក ដែលប្រចាំការ និងការពារសន្តិសុខសណ្តាប់ធ្នាប់ នៅតាមមណ្ឌលចត្តាឡីស័ក ការត្រួតពិនិត្យការហាមឃាត់ ការធ្វើដំណើរ និងប្រជាការពារភូមិចំនួន ២.០៣១នាក់ ដែលយាមប្រចាំការ តាមមណ្ឌល សកម្មភាពទាំង ១៥៤ មណ្ឌល ផងដែរ ។ ជាមួយគ្នានេះ ចាប់តាំងពីមានការផ្ទុះឡើង នូវជំងឺកូវីត-១៩ នៅកម្ពុជា លោករដ្ឋមន្រ្តី បានយកចិត្តទុកដាក់ពីសុខទុក្ខ និងធ្វើការឧបត្ថម្ភ ជាបន្តបន្ទាប់ ដល់ប្រជាពលរដ្ឋទាំងអស់ ក្នុងស្រុកពញាឮ ដូចជា ថវិកា គ្រឿងឧបភោគ បរិភោគ សាប៊ូលាងដៃ អាល់កុល និងម៉ាស់ជាដើម បន្ថែមពីនេះដើម្បីបង្កលក្ខណៈងាយស្រួលដល់បងប្អូនដែលបាន និងកំពុងធ្វើចត្តាឡីស័កនៅតាមមណ្ឌលចត្តាឡីស័កទាំងអស់ក្នុងស្រុកពញាឮ លោករដ្ឋមន្រ្តី បានឧបត្ថម្ភនូវគ្រែសម្រាកចំនួន ២៥០គ្រែ និងការហូបចុកផងដែរ ៕ | 2021-05-01T23:28:00+07:00 | dap-news.com | https://dap-news.com/national/2021/05/01/142143/ |
b9800db4-527f-45f4-b5e3-56066489a768 | អ្នកនាំពាក្យ រាជរដ្ឋាភិបាល ឱ្យបញ្ឈប់ជាបន្ទាន់ នូវការផ្សព្វផ្សាយ វាយប្រហារ រាជរដ្ឋាភិបាល ក្នុងពេលប្រយុទ្ធប្រឆាំងជំងឺកូវីដ | ក្នុងសេចក្ដីប្រកាសព័ត៌មាន របស់អង្គភាពអ្នកនាំពាក្យ រាជរដ្ឋាភិបាល នាថ្ងៃទី១ ខែឧសភា ឆ្នាំ២០២១ថា អ្នកនាំពាក្យរាជរដ្ឋាភិបាល បានសង្កេតឃើញ តាមរយៈបណ្ដាញសង្គម ដោយមានជនឆ្លៀត ឱកាសមួយចំនួន បានបំផុសព័ត៌មាន ក្នុងន័យញុះញង់ និងបង្កើតចលាចល នៅក្នុងស្ថានភាព ដែលប្រជាជាតិកំពុងប្រឈម នឹងបញ្ហាជំងឺរាតត្បាត នៃមេរោគកូវីដ-១៩ បណ្ដាលឲ្យមានភាព សោកសៅបំផុត ចំពោះការបាត់បង់ជីវិត ប្រជាពលរដ្ឋជាបន្តបន្ទាប់។ អ្នកនាំពាក្យរាជរដ្ឋាភិបាល ស្នើឲ្យជនអគតិមួយចំនួន បញ្ឈប់ជាបន្ទាន់ នូវសកម្មភាពទាំងនោះ ដ្បិតការផ្សព្វផ្សាយ ទាំងនោះ គឺជាទង្វើវាយប្រហារ និងរំលោភច្បាប់ និងត្រូវផ្ដន្ទាទោសដោយពុំមានការលើកលែង។ អ្នកនាំពាក្យ រាជរដ្ឋាភិបាល បានថ្លែងអំណរគុណ ដល់សមត្ថកិច្ចពាក់ព័ន្ធទាំងអស់ ដែលបាននិងកំពុងចូលរួមយ៉ាងមោះមុត ក្នុងបេសកកម្មប្រកបដ៏កិត្តិយស និងឧត្តុងឧត្តមនេះ ជាពិសេសបងប្អូនជនរួមជាតិ ដែលបានចូលរួមសហការ ប្រកបដោយភាពថ្លៃថ្នូរ និងប្រវត្តិសាស្រ្ត ដើម្បីចូលរួមទប់ស្កាត់ឲ្យបាននូវការរីករាលដាលមេរោគកូវីដ-១៩ ដ៏កាចសាហាវនេះ៕ | 2021-05-01T23:14:00+07:00 | dap-news.com | https://dap-news.com/national/2021/05/01/142140/ |
9282e40d-d80d-4db7-920e-a76008f0472e | សមាគមចលនាយុវជនកម្ពុជា (ក្រុម១៥៧) នាំអំណោយសប្បុរសធម៌ ប្រគល់ជូនបញ្ជាការឯកភាពស្រុកជីក្រែង ដើម្បីទប់ស្កាត់ជំងឺកូវីដ-១៩ | លោក ម៉ឺន ឆាន់ អនុប្រធានសមាគមចលនាយុវជនកម្ពុជា (ក្រុម១៥៧) ស្រុកជីក្រែង ខេត្តសៀមរាប និងលោក ម៉ន សំអាត ប្រធានព័ត៌មាន ព្រមទាំងសមាជិកសមាជិកា ដោយមានការចូលរួមពីសម្ព័ន្ធយុវជន ស្រទ្បាញ់សន្តិភាព ដឹកនាំដោយលោក រ៉េន រក្សា បានយកអំណោយប្រគល់ជូន លោក ពៅ ប៊ុនធឿន គណៈអភិបាលស្រុក កងកម្លាំង គណៈបញ្ជាការឯកភាពស្រុកជីក្រែង ដើម្បីទប់ស្កាត់ការរីករាលដាលនៃជំងឺកូវីដ១៩។ ការនាំអំណោយប្រគល់ជូនខាងលើនេះ ដើម្បីចូលរួមកាត់បន្ថយការលំបាកជាមួយអាជ្ញាធរមូលដ្ឋាន ក៏ដូចជារាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន ក្នុងយុទ្ធនាការទប់ស្កាត់ការរីករាលដាលជំងឺកូវីដ-១៩ ចូលក្នុងសហគមន៍ ក្នុងព្រឹត្តិការណ៍ ២០កុម្ភៈ។ អំណោយដែលនាំយកមកប្រគល់ជូនរដ្ឋបាលស្រុកជីក្រែង នាពេលនេះ រួមមាន៖ ទឹកសុទ្ធ ៥០យួរ, ទឹកសុទ្ធវីតាល់ ២កេស, មីម៉ាម៉ា ៥កេស, ត្រីខ ៥យួរ, អាកុល ៦០លីត្រ, ម៉ាស ៥០០ម៉ាស និងថវិកាមួយចំនួនផងដែរ។ ក្នុងឱកាសនោះផងដែរ លោក ម៉ឺន ឆាន់ បានមានមតិផ្តាំផ្ញើដល់កងកម្លាំងទាំងអស់ សូមចូលរួមអនុវត្តន៍តាមប្រសាសន៍ណែនាំ របស់សម្តេចតេជោ «៣កុំ និង៣ការពារ» ឱ្យបានខ្ជាប់ខ្ជួន ដើម្បីជៀសឱ្យផុតពីជំងឺកូវីដ-១៩ ដ៏កាចសាហាវនេះ៕ | 2021-05-01T22:33:00+07:00 | freshnewsasia.com | https://m.freshnewsasia.com/index.php/en/localnews/196110-2021-05-01-08-33-48.html |
87be8ba5-c571-4c7d-b151-ee58a468353a | រដ្ឋមន្រ្តី លឹម គានហោ ចាត់ឲ្យក្រុមការងារ នាំយកគ្រឿងឧបភោគបរិភោគ លើកទី២ សម្រាប់ឧបត្ថម្ភជូនប្រជាពលរដ្ឋ កម្មករ-កម្មការិនី នៅក្នុងមូលដ្ឋានស្រុកពញាឮ ដែលរងផលប៉ះពាល់ធ្ងន់ធ្ងរពីជំងឺកូវីដ១៩ | រសៀលថ្ងៃសៅរ៍ ទី១ ខែឧសភា ឆ្នាំ២០២១ តំណាងលោក លឹម គានហោ រដ្ឋមន្ត្រីក្រសួងធនធានទឹក និងឧតុនិយម និងជាប្រធានក្រុមការងាររាជរដ្ឋាភិបាលចុះមូលដ្ឋានស្រុកពញាឮ បាននាំគ្រឿងឧបភោគបរិភោគ (លើកទី ២) សម្រាប់ឧបត្ថម្ភគាំទ្រដល់ ប្រជាពលរដ្ឋក្រីក្រ ប្រជាពលរដ្ឋមានជីវភាពទាប និងកម្មករ-កម្មការិនី នៅក្នុងមូលដ្ឋានស្រុកពញាឮ ដែលរងផលប៉ះពាល់ធ្ងន់ធ្ងរពីការឆ្លងរាតត្បាតនៃជំងឺកូវីដ១៩ ដែលបង្កឡើងដោយព្រឹត្តិការណ៍សហគមន៍២០កុម្ភៈចំនួន១.៣៥៥គ្រួសារ។ ប្រជាពលរដ្ឋមួយគ្រួសារទទួលបាន៖ អង្ករ ចំនួន ៥០ គីឡូក្រាម, ទឹកត្រី ០១ យួរ, ទឹកស៊ីអីវ ០១ យួរ និងត្រីខ ចំនួន ០១យួរ។ សូមបញ្ជាក់ថា កាលពីពេលថ្មីៗកន្លងមកនេះ លោករដ្ឋមន្រ្តី ក៏បានឧបត្ថម្ភដល់គ្រួសារក្រីក្រក្នុងស្រុកពញាឮ (លើកទី១) ចំនួន ២.០៣០គ្រួសារ នូវអង្ករចំនួន១០២តោន, ប្រគេនទេយ្យទានដល់វត្ត និងសមាគមដូនជីទាំង ៥១ នៅក្នុងស្រុកពញាឮ រួមមាន៖ អង្ករចំនួន ២១ តោន, ទឹកត្រីចំនួន ២៥៥យួរ, ទឹកស៊ីអីវចំនួន ២៥៥ យួរ, ត្រីខចំនួន ៥០ កេស និងមីចំនួន ៥៧ កេសធំ, ឧបត្ថម្ភជាថវិកាដល់មន្រ្តីរាជការសាលាស្រុកពញាឮ ក្រុមគ្រូពេទ្យ កម្លាំងរបស់គណៈបញ្ជាការឯកភាពស្រុកដែលប្រចាំការ និងការពារសន្តិសុខសណ្តាប់ធ្នាប់នៅតាមមណ្ឌលចត្តាឡីស័ក ការត្រួតពិនិត្យការហាមឃាត់ការធ្វើដំណើរ និងប្រជាការពារភូមិចំនួន ២.០៣១នាក់ ដែលយាមប្រចាំការតាមមណ្ឌលសកម្មភាពទាំង ១៥៤មណ្ឌលផងដែរ។ ជាមួយគ្នានេះ ចាប់តាំងពីមានការផ្ទុះឡើងនូវជំងឺកូវីដ១៩ នៅកម្ពុជា, លោករដ្ឋមន្រ្តី បានយកចិត្តទុកដាក់ពីសុខទុក្ខ និងធ្វើការឧបត្ថម្ភជាបន្តបន្ទាប់ដល់ប្រជាពលរដ្ឋទាំងអស់ក្នុងស្រុកពញាឮ ដូចជា៖ ថវិកា គ្រឿងឧបភោគ បរិភោគ សាប៊ូលាងដៃ អាល់កុល និងម៉ាស់ជាដើម។ បន្ថែមពីនេះ ដើម្បីបង្កលក្ខណៈងាយស្រួលដល់បងប្អូនដែលបាន និងកំពុងធ្វើចត្តាឡីស័កនៅតាមមណ្ឌលចត្តាឡីស័កទាំងអស់ក្នុងស្រុកពញាឮ លោករដ្ឋមន្រ្តី បានឧបត្ថម្ភនូវគ្រែសម្រាកចំនួន ២៥០គ្រែ និងការហូបចុកផងដែរ៕ | 2021-05-01T22:33:00+07:00 | freshnewsasia.com | https://m.freshnewsasia.com/index.php/en/localnews/196109-2021-05-01-08-33-33.html |
620795fd-750b-47b6-950c-e7c1644cde6c | អង្គភាពអ្នកនាំពាក្យរាជរដ្ឋាភិបាល ស្នើឲ្យបញ្ឈប់ជាបន្ទាន់នូវការផ្សាយព័ត៌មានវាយប្រហារ លើរាជរដ្ឋាភិបាល ពេលកំពុងប្រយុទ្ធប្រឆាំងជំងឺកូវីដ១៩ (Video inside) | អង្គភាពអ្នកនាំពាក្យរាជរដ្ឋាភិបាល បានសង្កេតឃើញតាមរយៈបណ្ដាញសង្គម ដោយមានជនឆ្លៀត ឱកាសមួយចំនួនបានបំផុសព័ត៌មាន ក្នុងន័យញុះញង់ និងបង្កើតចលាចលនៅក្នុងស្ថានភាព ដែលប្រជាជាតិកំពុងប្រឈម នឹងបញ្ហាជំងឺរាតត្បាត នៃមេរោគកូវីដ-១៩ បណ្ដាលឲ្យមានភាពសោកសៅបំផុត ចំពោះការបាត់បង់ជីវិតប្រជាពលរដ្ឋជាបន្តបន្ទាប់។ តាមរយៈសេចក្ដីប្រកាសព័ត៌មាន នៅថ្ងៃទី០១ ខែឧសភា ឆ្នាំ២០២១នេះ អង្គភាពអ្នកនាំពាក្យរាជរដ្ឋាភិបាល ស្នើឲ្យជនអគតិមួយចំនួន បញ្ឈប់ជាបន្ទាន់នូវសកម្មភាពទាំងនោះ ដ្បិតការផ្សព្វផ្សាយទាំងនោះ គឺជាទង្វើវាយប្រហារ និងរំលោភច្បាប់ និងត្រូវផ្ដន្ទាទោសដោយពុំមានការលើកលែង។ * រដ្ឋបាលរាជធានីភ្នំពេញ៖ Hot Line ១២៩៩ / ០៧៧ ៨៥៦ ៩៦៦ / ០៩៨ ៣៧៩ ៧៧៧ / ០៩៩ ៤២៩ ០៤០ * ទំនាក់ទំនងក្នុងការទិញម្ហូបអាហារ ក្រសួងពាណិជ្ជកម្ម៖ ០១២ ៧៦៧ ០៤៣ / ០៨៩ ៣៥៥ ៦៩៦ / ០៦៩ ៥២៤ ៤៩៩ /០១៥ ៨០៥ ៣១៣ /០១៧ ៨៥៥ ០១១ /០១២ ៩១៧ ៧៦០ /០៦៩ ៣៣៦ ៦៦៧/ ០១៧ ៨៨២ ៨៣៨ /០១០ ៤៤៧ ៣២៧ /០១៥ ៩០០ ០២៥ /០១៧ ៦៦៥ ៥៩៥ /០១៧ ៤៩២ ២៥៦/ ០៩២ ៨៦៨ ៦៩៦ * អង្គភាពអ្នកនាំពាក្យរាជរដ្ឋាភិបាល៖ សម្របសម្រួលការងារទូទៅ ០៩២ ៨៧២ ៣៣៥ / ០១៧ ៩៦៦ ៩៩០/ ០៧០ ៦២៨ ៥៦០ អង្គភាពអ្នកនាំពាក្យរាជរដ្ឋាភិបាល សូមឆ្លៀតឱកាសដ៏ស្រួចស្រាល់នេះ សូមថ្លែងអំណរគុណដ៏ជ្រាលជ្រៅគោរពជូនដល់សមត្ថកិច្ចពាក់ព័ន្ធទាំងអស់ ដែលបាននិងកំពុងចូលរួមយ៉ាងមោះមុត ក្នុងបេសកកម្មប្រកបដ៏កិត្តិយស និងឧត្តុងឧត្តមនេះ ជាពិសេសបងប្អូនជនរួមជាតិ ដែលបានចូលរួមសហការ ប្រកបដោយភាពថ្លៃថ្នូរ និងប្រវត្តិសាស្រ្ត ដើម្បីចូលរួមទប់ស្កាត់ឲ្យបាននូវការរីករាលដាលមេរោគកូវីដ-១៩ ដ៏កាចសាហាវនេះ៕ | 2021-05-01T22:27:00+07:00 | freshnewsasia.com | https://m.freshnewsasia.com/index.php/en/localnews/196108-2021-05-01-08-27-47.html |
bfba5897-593a-4fb4-b595-15cab83f2cd3 | រដ្ឋបាលខេត្តស្វាយរៀង ទទួលថវិកាពីសប្បុរសជន ដើម្បីចូលរួមប្រយុទ្ធនឹងជំងឺកូវីដ | លោក ម៉ែន វិបុល អភិបាលខេត្តស្វាយរៀង នៅព្រឹកថ្ងៃទី១ ខែឧសភា ឆ្នាំ២០២១ បានទទួលថវិកាចំនួន ៦,០០០ដុល្លារពីលោកស្រី ឆោម និមល និងលោក ម៉ៅ ឡូយ តំណាងឱ្យលោកស្រី ប្រាក់ លីណា ព្រមទាំងក្រុមគ្រួសារ និងក្រុមបាល់ទាត់វេសឃ្លីន ឧបត្ថម្ភដល់រដ្ឋបាលខេត្តក្នុងការងារទប់ស្កាត់ការឆ្លងរាលដាលនៃជំងឺកូវីដ១៩។ លោកអភិបាលខេត្តបានថ្លែងថា ក្នុងកំឡុងពេល នៃការរីករាលជំងឺកូវីដ១៩ ក្នុងព្រឹត្តិការណ៍ «សហគមន៍២០កុម្ភៈ» មកដល់បច្ចុប្បន្ននេះ រដ្ឋបាលខេត្តស្វាយរៀង បាននឹងកំពុងបន្តការខិតខំយកចិត្តទុកដាក់ជាមួយរាជរដ្ឋាភិបាល ក្នុងការចូលរួមបង្ការទប់ស្កាត់ការឆ្លងរីករាលនៃជំងឺនេះយ៉ាងសកម្ម ជាពិសេស រដ្ឋបាលខេត្តបានបង្កើតនូវគណៈកម្មការប្រយុទ្ធប្រឆាំងនឹងជំងឺកូវីដ១៩ ព្រមទាំងបង្កើតនូវក្រុមការងារស្រាវជ្រាវ និងតាមដានបុគ្គលសង្ស័យថា មានផ្ទុកជំងឺកូវីដ១៩ ក្នុងខេត្ត ដើម្បីមានវិធានការក្នុងការទប់ស្កាត់ការឆ្លងឱ្យមានប្រសិទ្ធភាព និងទាន់ពេលវេលា។ លោកបានបញ្ជាក់ថា ថ្វីត្បិតតែខេត្តស្វាយរៀងបច្ចុប្បន្ន ក្រោយមានវិធានការកាត់ផ្តាច់ការចម្លងក៏ពិតមែន ក្នុងនាមប្រធានគណៈកម្មការប្រយុទ្ធប្រឆាំងការឆ្លងរាលដាលនៃជំងឺកូវីដ១៩ ខេត្ត និងនៅតែបន្តការខិតខំដាក់ចេញ នូវទិសដៅសំខាន់ៗ ដើម្បីទប់ស្កាត់ការចម្លង និងដើម្បីសុខមាលភាពប្រជាជនខេត្តខេត្តស្វាយរៀង ជៀសឆ្ងាយពីការឆ្លងពីជំងឺដ៏កាចសាហាវមួយនេះ។ លោក ម៉ែន វិបុល បានថ្លែងនូវការអរគុណចំពោះលោកស្រី ប្រាក់ លីណា ព្រមទាំងក្រុមគ្រួសារ និងក្រុមបាល់ទាត់វេសឃ្លីន បានចូលរួមបរិច្ចាគនូវថវិកា ជូនដល់រដ្ឋបាលខេត្ត ដែលនេះសបញ្ជាក់ឱ្យឃើញពីទឹកចិត្តសប្បុរសធម៌ និងជាវប្បធម៌នៃការចែករំលែកទៅលើការជួយគ្នាក្នុងកាលៈទេសៈនាពេលបច្ចុប្បន្ននេះ។ លោកអភិបាលខេត្តបញ្ជាក់ថា ថវិកាដែលរដ្ឋបាលខេត្តទទួលបាននៅថ្ងៃនេះ និងយកទៅចាត់ចែងប្រើប្រាស់ឱ្យចំទិសដៅក្នុងសកម្មភាពយុទ្ធនាការផ្សព្វផ្សាយ និងបង្ការទប់ស្កាត់ការឆ្លងរាលដាលនៃជំងឺកូវីដ១៩ ក្នុងខេត្តស្វាយរៀង៕ | 2021-05-01T22:12:00+07:00 | freshnewsasia.com | https://m.freshnewsasia.com/index.php/en/localnews/196106-2021-05-01-08-12-25.html |
28495af9-0eb5-4a1f-90d9-268f562cd949 | រដ្ឋមន្រ្តី វង សូត នាំយកគ្រឿងឧបភោគបរិភោគសម្ភារ និងថវិកាប្រគល់ជូនអាជ្ញាធរមូលដ្ឋាននៅស្រុកពញាក្រែក និងឃុំជាច ស្រុកកំចាយមារ និងឲ្យពង្រឹងអនុវត្តន៍វិធានការទប់ស្កាត់ការឆ្លងរីករាលដាលជំងឺកូវីដ១៩ | នៅថ្ងៃទី0១ ខែឧសភា ឆ្នាំ២០២១ លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា និងជាប្រធានក្រុមការងារថ្នាក់ជាតិចុះពង្រឹងមូលដ្ឋានស្រុកពញាក្រែក ខេត្តត្បូងឃ្មុំ និងឃុំជាច ស្រុកកំចាយមារ ខេត្តព្រៃវែង បាននាំយកគ្រឿងឧបភោគបរិភោក សម្ភារៈ ថវិកា និងជួបសំណេះសំណេះជាមួយអាជ្ញាធរមូលដ្ឋាននៅស្រុកពញាក្រែក ខេត្តត្បូងឃ្មុំ និងឃុំជាច ស្រុកកំចាយមារ ដើម្បីដាក់ចេញនូវវិធានការបង្ការ និងទប់ស្កាត់ការរីករាលដាលនៃជំងឺកូវីដ-១៩ ដែលឆ្លងចូលសហគមន៍ឲ្យមានប្រសិទ្ធភាព។ ថ្លែងនាឱកាសនោះ លោករដ្ឋមន្រ្តី វង សូត បានថ្លែងថា ក្រោមដំបូលនៃសុខសន្តិភាព ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺកម្ពុជាអាចធ្វើបាននូវអ្វីៗ ដើម្បីជាប្រយោជន៍ជាតិ និងជាប្រយោជន៍ដ៏ពិតប្រាកដ ជាក់ស្តែងគឺការងារចាក់វ៉ាក់សាំងការពារជំងឺកូវីដ-១៩នេះតែម្តង ដែលក្នុងមួយរយៈពេលខ្លីនេះ យើងអាចសម្រេចបានការចាក់វ៉ាក់សាំងការពារជំងឺកូវីដ-១៩ រហូតដល់រាបលាននាក់មកហើយ ហើយនឹងខិតខំបន្តទៀត ក្នុងការជំរុញឱ្យប្រជាជនកម្ពុជាត្រូវបានទទួលវ៉ាក់សាំងកូវីដ-១៩ ស្របទៅតាមផែនការសម្រាប់ចាក់វ៉ាក់សាំងកូវីដ-១៩។ លោករដ្ឋមន្រ្តី ក៏បានកោតសរសើរចំពោះមន្រ្តីពាក់ព័ន្ធទាំងអស់ រួមទាំងប្រជាពលរដ្ឋក្នុងខេត្តត្បូងឃ្មុំ ដែលបានចូលរួមអនុវត្តគ្រប់គ្នាក្នុងការទប់ស្កាត់ជំងឺកូវីដ-១៩ នាពេលកន្លងមក ពិសេសគឺអនុវត្តតាមការវិធានការណែនាំនានារបស់រាជរដ្ឋាភិបាល ក៏ដូចជាក្រសួងសុខាភិបាល នូវវិធាន ៣កុំ និង៣ការពារ។ លោករដ្ឋមន្រ្តី វង សូត បានណែនាំឲ្យអាជ្ញាធរ ត្រូវចុះពន្យល់ដល់ប្រជាពលរដ្ឋដែលនៅមូលដ្ឋានរបស់ខ្លួន យល់ដឹងពីបញ្ហាប្រឈម នៅពេលមានជនណាដែលបានលួចគេចចេញពីតំបន់បិទខ្ទប់នៅ ក៏ដូចជាតំបន់ងាយរងគ្រោះដោយសារវីរុសកូវីដ-១៩ទូទាំងប្រទេស ចូលមករស់នៅក្នុងមូលដ្ឋានរបស់ខ្លួន ត្រូវរាយការណ៍ជូនដល់អាជ្ញាធរឃុំ ស្រុក ខេត្ត និងមន្ត្រីសុខាភិបាលជាបន្ទាន់ ដើម្បីមានវិធានការនាំយកបុគ្គលនោះ មកធ្វើចត្តាឡីស័ករយៈពេល១៤ថ្ងៃផងដែរ។ លោករដ្ឋមន្រ្តី វង សូត បានជំរុញនិងក្រើនរំលឹកដល់អ្នកពាក់ព័ន្ធទាំងអស់ ត្រូវរួមគ្នាបន្តអនុវត្តឲ្យបានម៉ឺងម៉ាត់បំផុត រាល់វិធានការនានាដែលបានដាក់ចេញ ដោយសហការឲ្យបានល្អជាមួយមន្រ្តីមូលដ្ឋាននីមួយៗ ធ្វើយ៉ាងណាទប់ស្កាត់ឲ្យបាននូវការលួចចូលមកកាន់មូលដ្ឋានរបស់ខ្លួន ដើម្បីទប់ស្កាត់ការឆ្លងរីករាលដាលជំងឺកូវីដ-១៩ ក្នុងសហគមន៍នៃខេត្តត្បូងឃ្មុំ ក៏ដូចជានៅទូទាំងប្រទេសទាំងមូល។ ចប់ការសំណេះសំណាលលោករដ្ឋមន្រ្តី វង សូត បានប្រគល់អំណោយដែលចែកជូនដល់ស្រុកពញាក្រែក និងឃុំជាច នាឱកាសនោះ រួមមាន៖ ថវិកាចំនួន ១៥លានរៀល អង្គរ ៣តោន ត្រីខកំព៉ុង ៥កេះធំ មីខ្លាឃ្មុំក្រហម ៤០កេះធំ ទឹកត្រី ៣០យួរ ទឹកស៉ីអ៉ីវ ២០យួរ ទឹកសុទ្ធ Vital ៤០កេះ ក្រមា ១៥០ សារ៉ុង ១៥០ សាប៊ូ ១៥០ដុំ មុង១៥០ ភួយ១៥០ កន្ទេល ១៥០ ម៉ាស ៦កេះធំ ជែលលាងដៃ ៣កេះធំ ឧបករណ៍តេស្តកូវីដ និងអ្នកចូលរួមចំនួន ៧៥នាក់ ក្នុងម្នាក់ៗទទួលបានថវិកាចំនួន ៥ម៉ឺនរៀល៕ | 2021-05-01T20:47:00+07:00 | freshnewsasia.com | https://m.freshnewsasia.com/index.php/en/localnews/196100-2021-05-01-06-47-13.html |
504c564c-f4ed-419c-a387-30734d371d59 | ស្ថានទូតជូនដំណឹងអំពីវិធានការរដ្ឋាភិបាលថៃ ដែលតម្រូវឲ្យពលរដ្ឋទាំងអស់ ពាក់ម៉ាស់តាមទីសាធារណៈ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ | ស្ថានទូតកម្ពុជាប្រចាំនៅប្រទេសថៃ នៅថ្ងៃទី០១ ខែឧសភា ឆ្នាំ២០២១នេះ បានជូនដំណឹងដល់ពលរដ្ឋខ្មែរដែលរស់នៅ និងធ្វេីការក្នុងប្រទេសថៃ អំពីវិធានការរបស់រដ្ឋាភិបាលថៃ ដែលតម្រូវឱ្យមនុស្សទាំងអស់ពាក់ម៉ាស់ និងរក្សាគម្លាតសុវត្ថិភាពសង្គម នៅតាមទីកន្លែងសាធារណៈ ឬទីប្រជុំជន ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ចាប់ពីថ្ងៃ ច័ន្ទ ទី០១ ខែឧសភា ឆ្នាំ២០២១នេះតទៅ។ ស្ថានទូតកម្ពុជាបានបន្តថា ប្រទេសថៃក៏បានដាក់ចេញនៅវិធានការផាកពិន័យចំពោះ បុគ្គលណាមិនអនុវត្តតាមវិធានការត្រូវពិន័យជាប្រាក់ បើល្មើសលើកទី១៖ ៦.០០០បាត លោកទី២៖ ១២.០០០បាត និងលើកទី៣៖ ២០,០០០បាត ដល់ បុគ្គល ណា ដែល មិន បានពាក់ ម៉ាស់ ក្នុង កន្លែងតាមទី សាធារណៈ ។ ស្ថានទូតកម្ពុជាប្រចាំព្រះរាជាណាចក្រថៃ បានអំពាវនាវប្រជាពលរដ្ឋលកម្ពុជាដែលកំពុងស្នាក់នៅប្រទេសថៃ មេត្តាចូលរួមអនុវត្តបទប្បញ្ញត្តិដែលអាជ្ញាធរថៃដាក់ចេញឲ្យបានខ្ជាប់ខ្ជួន ហើយចំពោះបងប្អូនដែលសង្ស័យថា ខ្លួនឯងបានឆ្លងជំងឺកូវីដ-១៩ សូមប្រញាប់ទាក់ទងទៅលេខ ១៩១ ជាបន្ទាន់។ សូមបញ្ជាក់ថា ប្រទេសថៃ មានកើនកើនទ្បើងនៃ ចំនួនអ្នកឆ្លងចំនួន ៦៥,១៥៣នាក់ និងស្លាប់ ២០៣នាក់ដោយសារជំងឺ កូវីដ-១៩ជាលំដាប់៕ | 2021-05-01T20:27:00+07:00 | freshnewsasia.com | https://m.freshnewsasia.com/index.php/en/localnews/196097-2021-05-01-06-27-48.html |
c46e8db9-0fe6-4596-be7d-7857a72c3b6a | លោកស្រី ឱ វណ្ណឌីន ៖ មិនត្រូវមកទទួល យកការចម្លងវីរុសកូវីដ-១៩ នៅកន្លែង ចាក់វ៉ាក់សាំងឡើយ | នេះបើយោងតាមអត្ថបទមួយ ដែលរៀបចំឡើង ដោយលោកស្រី ឱ វណ្ណឌីន ។ លោកស្រីបន្តថា ដំណើរការចាក់វ៉ាក់សាំងកូវីរដ-១៩ សម្រាប់បុគ្គលអាយុចាប់ពី ១៨ឆ្នាំឡើង នៅខណ្ឌដង្កោ ខណ្ឌកំបូល ខណ្ឌមានជ័យ និងខណ្ឌពោធិ៍សែនជ័យ ក្នុងរាជធានីភ្នំពេញ បាននិងកំពុងតែដំណើរការចាប់ពីថ្ងៃទី១ ខែឧសភា ឆ្នាំ២០២១ នេះតទៅ។ ការចាត់ចែង រៀបចំសម្របសម្រួលជូនបងប្អូន និងការផ្តល់សេវាចាក់ វ៉ាក់សាំងកូវីដ-១៩ គឺមានការទទួលខុសត្រូវរៀបចំចាត់ ចែងចាក់ដោយ អនុគណៈកម្មការចាក់ វ៉ាក់សាំងកូវីដ -១៩ក្រសួងការពារជាតិមានកិច្ច សហការសម្រប សម្រួលដោយរដ្ឋបាលរាជធានីភ្នំពេញ និងអាជ្ញាធរ មូលដ្ឋាននៅតាមខណ្ឌនីមួយៗ។ វ៉ាក់សាំងស៊ីណូវ៉ាក់ និងស៊ីណូហ្វាម ចំនួន ៩០ម៉ឺនដូស (សម្រាប់ដូសទី១ ) និងដូសទី២) ត្រូវបាន ប្រគល់ជូនទៅ អនុគណៈកម្មការចាក់វ៉ាក់សាំងកូវីដ-១៩ ក្រសួងការពារជាតិ ដោយ គវក-១៩ រួចហើយដែរ។ លោកស្រីបញ្ជាក់ថា “អាជ្ញាធរមូលដ្ឋាន នឹងមានការ ចាត់ចែងឲ្យបងប្អូនដែលមានអាយុ ១៨ឆ្នាំឡើង បានមកចាក់វ៉ាក់សាំងនេះ ដោយមានវេន មានពេលវេលា និងទៅតាមថ្ងៃនីមួយៗ ដើម្បីបញ្ចៀស បាននូវការកកស្ទះមនុស្ស ដែលអាចជាការបង្កហានិភ័យ នៃការចម្លងជំងឺកូវីដ-១៩”។ លោកស្រីថា ការចាក់វ៉ាក់សាំងកូវីដ-១៩ នាពេលនេះ កំពុងប្រព្រឹត្តទៅប្រកប ដោយការទទួលខុសត្រូវខ្ពស់ រហូតដល់បងប្អូនមានអាយុ ១៨ឆ្នាំឡើង ដែលរស់នៅក្នុងខណ្ឌទាំង៤ នេះ បានទទួលវ៉ាក់សាំងកូវីដ-១៩ នេះ គ្រប់ៗគ្នា រួចរាល់ទាំង ២ដូស មិនថាជាជនជាតិខ្មែរ ឬជនជាតិបរទេស នោះឡើយ។ លោកស្រីអ្នកនាំពាក្យបន្ថែមថា ដូច្នេះពលរដ្ឋនៅតាមខណ្ឌទាំង៤ ត្រូវរក្សាសណ្ដាប់ធ្នាប់ល្អ មានវិន័យ ត្រឹមត្រូវ រក្សាបាននូវ វិធានការការពារ (ពាក់ម៉ាស់ លាងដៃ និងរក្សាគម្លាតសុវត្ថិភាព បុគ្គលពី ១,៥ម៉ែត្រឡើង) ជា ចាំបាច់ មានការសហការល្អ ជាមួយអាជ្ញាធរមូលដ្ឋាន និងសមត្ថកិច្ចនៅតាមទីតាំង ចាក់វ៉ាក់សាំងនីមួយៗ ។ លោកស្រីឱ វណ្ណឌីនដាស់តឿនថា ប្រសិនបើមិនទាន់ដល់វេន របស់ខ្លួនទេនោះ មិនត្រូវមកប្រជ្រៀតគ្នា ត្រូវរងចាំដល់វេន ដល់ថ្ងៃកំណត់ដែល រៀបចំដោយអាជ្ញាធរមូលដ្ឋាន ចៀសវាងការមកជាន់ពេលគ្នា នៅថ្ងៃតែមួយ ធ្វើឲ្យមានការកកកុញ មនុស្សច្រើន ដែលអាចចម្លងជំងឺកូវីដ-១៩ បានគ្រប់ពេល វេលា ៕ | 2021-05-01T20:05:00+07:00 | dap-news.com | https://dap-news.com/national/2021/05/01/142087/ |
4e83ecd8-58b2-4f01-babd-949f02472f35 | BREAKING: កំណត់ត្រាថ្មីនៅឥណ្ឌា! រកឃើញអ្នកឆ្លងកូវីដ-១៩ជាង ៤០០,០០០នាក់ក្នុង១ថ្ងៃ និងអ្នកជំងឺជាង ៣,៥០០នាក់ទៀតស្លាប់ (Video inside) | ប្រទេសឥណ្ឌាបានជួបប្រទះកំណត់ត្រា ដ៏អាក្រក់បំផុតមួយថ្មីទៀតហើយ នោះគឺការរកឃើញអ្នកឆ្លងជំងឺ COVID-19 រហូតដល់ ៤០១,០០៣នាក់ទៀតក្នុងរយៈពេល ២៤ម៉ោងកន្លងទៅនេះ ខណៈអ្នកជំងឺ ៣,៥២៣នាក់ផងដែរបានបាត់បង់ជីវិត។ នេះបើតាមការចេញផ្សាយ ដោយសារព័ត៌មាន CNA នារសៀលថ្ងៃសៅរ៍ ទី០១ ខែឧសភា ឆ្នាំ២០២១។ ក្រោយការបូកសរុបទិន្នន័យដែលត្រូវបានប្រកាស ដោយក្រសួងសុខភិបាលឥណ្ឌាខាងលើនេះ ធ្វើឲ្យចំនួនករណីឆ្លង COVID-19 សរុបកើនដល់ ១៩.១លានករណី ក្នុងនោះមានអ្នកស្លាប់ ២១១,៨៥៣នាក់ និងជាសះស្បើយឡើងវិញ ១៥.៦៧លាននាក់។ អ្នកជំនាញជាច្រើននៅឥណ្ឌា បានព្រមានម្តងហើយម្តងទៀតថា ចំនួនអ្នកឆ្លងជាក់ស្តែង អាចនឹងមានច្រើនលើសពីករណីឆ្លង ដែលត្រូវបានប្រកាសជាផ្លូវការ ប្រសិនបើការធ្វើតេស្តត្រូវបានធ្វើឡើង ដោយគ្រប់ជ្រុងជ្រោយនោះ។ គួរបញ្ជាក់ថា កាលពីអំឡុងដើមឆ្នាំ២០២១ ឥណ្ឌាបានមើលឃើញករណីឆ្លង COVID-19 ធ្លាក់ចុះមកនៅក្រោម ១០,០០០ករណីទៅហើយ ទើបកាលណោះវិធានការរឹតបន្តឹងជាច្រើន ត្រូវបានដកចេញវិញ។ បើតាមអង្គការសុខភាពពិភពលោក (WHO) គ្រាន់តែខែមេសាមួយប៉ុណ្ណោះ ឥណ្ឌាបានកត់ត្រាករណីឆ្លង COVID-19 រហូតដល់ជាង ៧លាននាក់បន្ថែមទៀត។ ការរាតត្បាតរលកថ្មី COVID-19 យ៉ាងគំហុកនៅអំឡុងខែមេសា ដែលទើបនឹងកន្លងផុតទៅនេះ ត្រូវបានគេជឿជាក់ថា ត្រូវបានបង្កឡើងដោយកត្តាធំៗដូចជា វីរុសបំប្លែងថ្មីនៅឥណ្ឌា, ការប្រមូលផ្តុំមនុស្ស ក្នុងយុទ្ធនាការឃោសនានយោបាយ និងជាពិសេសនោះគឺការប្រមូលផ្តុំ នៃក្រុមអ្នកប្រតិបត្តិសាសនាហិណ្ឌូ ទូទាំងប្រទេសនៅក្នុងពិធីបុណ្យ គុម មេឡា (Kumbh Mela) ដែលបានអូសបន្លាយពេញមួយខែមេសាតែម្តង៕ | 2021-05-01T20:01:00+07:00 | freshnewsasia.com | https://m.freshnewsasia.com/index.php/en/internationalnews/196094-2021-05-01-06-01-26.html |
d5ded44a-4f2a-4f86-b34c-3514170d0547 | អភិបាលខេត្តកំពង់ចាម ថ្លែងអំណរគុណ លោកឧកញ៉ា ឃុន សៀ និងលោក ឧកញ៉ា ស៊ុង សារ៉ន ដែលបាននាំអំណោយ ចូលរួមប្រយុទ្ធប្រឆាំងជំងឺកូវីដ១៩ | លោកឧកញ៉ា ឃុន សៀ អគ្គនាយកក្រុមហ៊ុន រីវើសាយ ឌីវេឡុបម៉ិន នៅព្រឹកថ្ងៃទី១ ខែឧសភា ឆ្នាំ២០២១នេះ បានផ្ដល់អំណោយជាអង្ករ ២០តោន និងមីចំនួន ១៥០កេស ជូនលោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ១៩ ដើម្បីចូលរួមទប់ស្កាត់ជំងឺឆ្លងដ៏កាចសាហាវនេះ។ ជាមួយគ្នានេះដែរ មានសប្បុរសជនផ្សេងទៀត ក៏បាននាំអំណោយជាច្រើនផ្ដល់ជូនគណៈកម្មការខេត្ត ដើម្បីចូលរួមប្រយុទ្ធប្រឆាំងនឹងជំងឺកូវីដ-១៩ ក្នុងនោះ មានលោកឧកញ៉ា ស៊ុង សារ៉ន អគ្គនាយកក្រុមហ៊ុន Amru Rice Cambodia Co.Ltd បានផ្ដល់អំណោយអាល់កុល ៥កាន ម៉ាសចំនួន ២៥ កេស មីចំនួន ១០០កេស និងត្រីខកំប៉ុង ១២កេសធំ។ រីឯតំណាងសមាគមសាសនាចក្រ នៃព្រះយ៉េស៊ូគ្រឹស្ត នៃពួកបរិសុទ្ធថ្ងៃចុងក្រោយ បាននាំអំណោយមានដូចជា អាវពេទ្យចំនួន ១០០ សម្រាប់ ម៉ាសចំនួន ៥០.០០០ ម៉ាស់ និងស្រោមដៃ១.០០០ ប្រអប់។ ដោយឡែក ខាងសហព័ន្ធស្រូវអង្ករកម្ពុជា ក៏បាននាំអំណោយជាអង្ករចំនួន ៥តោន និង ព្រះអង្គ សេង ម៉េងលក្ខ័ណ ប្រធានលខាធិការរដ្ឋាន សាលាគណខេត្តកំពង់ចាម បានកៀងគរ ផ្នែកព្រះសង្ឃនិងបាននាំអំណោយជាទឹកបរិសុទ្ធចំនួន ១.៩៩០ យួរ ផ្ដល់ជូនប្រធានគណៈកម្មការ ប្រយុទ្ធប្រឆាំងជំងឺកូវីដ១៩ ខេត្តកំពង់ចាមផងដែរ។ ស្ថិតក្នុងឱកាសនោះដែរ លោក អ៊ុន ចាន់ដា បានថ្លែងអំណរគុណយ៉ាងជ្រាលជ្រៅចំពោះ អ្នកឧកញ៉ា ឃុន សៀ អគ្គនាយកក្រុមហ៊ុន រីវើសាយ ឌីវេឡុបម៉ិន និងលោក-លោកស្រី សប្បុរសជនទាំងអស់ ដែលបានដឹកនាំអំណោយមកប្រគល់ជូន រដ្ឋបាលខេត្តកំពង់ចាម សម្រាប់ចូលរួមការប្រយុទ្ធទប់ស្កាត់ ការឆ្លងរាលដាល នៃជំងឺកូវីដ-១៩ នៅខេត្តកំពង់ចាម៕ | 2021-05-01T19:50:00+07:00 | freshnewsasia.com | https://m.freshnewsasia.com/index.php/en/localnews/196093-2021-05-01-05-50-08.html |
8be0be87-3d1b-495f-bb5f-0720b649c084 | អាជ្ញាធរសម្រេចបិទធនាគារកាថេ សាខាខេត្តព្រះសីហនុ រយៈពេល១៤ថ្ងៃបណ្ដោះអាសន្ន ក្រោយមានបុគ្គលិកកើតជំងឺកូវីដ | លោក គួច ចំរើន អភិបាលខេត្តព្រះសីហនុ នៅថ្ងៃទី០១ ខែឧសភា ឆ្នាំ២០២១នេះ បានសម្រេចផ្អាកដំណើរការអាជីវកម្មធនាគារ កាថេ យូណាយធីត សាខាខេត្តព្រះសីហនុ បណ្ដោះអាសន្នរយៈពេល១៤ថ្ងៃ ក្រោយរកឃើញបុគ្គលិកកើតជំងឺកូវីដ១៩។ ក្នុងលិខិតដែលបណ្ដាញព័ត៌មាន Fresh News ទទួលបានរដ្ឋបាលខេត្តព្រះសីហនុ បានបញ្ជាក់ថា ក្រុមការងារឆ្លើយតបបន្ទាន់ នៃមន្ទីរសុខាភិបាលខេត្ត បានយកវត្ថុសំណាករបស់បុគ្គលិកធនាគារ កាថេ យូណាយធីត សាខាខេត្តព្រះសីហនុ ហើយលទ្ធផលបញ្ជាក់ថា មានវិជ្ជមានជំងឺកូវីដ១៩។ ដើម្បីទប់ស្កាត់ការឆ្លងរីករាលដាលជំងឺកូវីដ១៩ បន្ថែមទៀត រដ្ឋបាលខេត្តព្រះសីហនុ បានសម្រេចផ្អាកបណ្ដោះអាសន្នដំណើរការអាជីវកម្ម ធនាគារ កាថេ យូណាយធីត រយៈពេល១៤ថ្ងៃ ចាប់ពីថ្ងៃជូនដំណឹងនេះតទៅ។ ក្នុងអំឡុងពេល១៤ថ្ងៃនេះ សូមថ្នាក់ដឹកនាំ និងបុគ្គលិកធនាគារទាំងអស់ សហការជាមួយក្រុមការងារ និងតម្រូវឲ្យផ្ដល់វត្ថុសំណាកដល់ក្រុមឆ្លើយតបបន្ទាន់ នៃមន្ទីរសុខាភិបាលខេត្ត ដើម្បីវិភាគរកមេរោគកូវីដ១៩ តាមការកំណត់។ ចំពោះអ្នកពាក់ព័ន្ធទាំងអស់ ត្រូវផ្អាកការចេញចូលជាដាច់ខាត ហើយត្រូវធ្វើចត្តាឡីស័ក នៅក្នុងលំនៅឋានរបស់ខ្លួន ដោយត្រូវអនុវត្តតាមបទបញ្ជាផ្ទៃក្នុង សម្រាប់អ្នកដែលធ្វើចត្តាឡីស័កឲ្យបានខ្ជាប់ខ្ជួន៕ | 2021-05-01T19:45:00+07:00 | freshnewsasia.com | https://m.freshnewsasia.com/index.php/en/localnews/196092-2021-05-01-05-45-24.html |
590a7bcc-f925-46bb-885c-a672a73393cf | ខេត្តស្ទឹងត្រែង មានអ្នកឆ្លងជំងឺកូវីដ១៩ ជាលើកដំបូង លើស្រី្តវ័យ២៤ឆ្នាំ | No Content | 2021-05-01T19:40:00+07:00 | dap-news.com | https://dap-news.com/national/2021/05/01/142048/ |
a0465d26-55f9-44d9-8abf-c837fd6d2ba7 | រដ្ឋបាលខេត្តកំពង់ចាម សម្រេចបិទខ្ទប់ បន្ទប់ព្យាបាលជំងឺបេ គុនថាច នៅឃុំសតាប្រុក ស្រុកចំការលើ ក្រោយមានអ្នកជំងឺកូវីដ ចូលមកព្យាបាល | រដ្ឋបាលខេត្តកំពង់ចាម នៅថ្ងៃទី០១ ខែឧសភា ឆ្នាំ២០២១នេះ បានសម្រេចបិទខ្ទប់ បន្ទប់ព្យាបាលជំងឺបេ គុនថាច ស្ថិនៅភូមិស្រែប្រាំង នៅឃុំតាប្រុក ស្រុកចំការលើ ក្រោយមានអ្នកជំងឺកូវីដ-១៩ ចូលមកសម្រាកព្យាបាលរយៈពេល១៤ថ្ងៃ។ បើតាមសេចក្តីសម្រេចរបស់លោក អ៊ុន ចាន់ដា អភិបាលខេត្តកំពង់ចាម ដែលបណ្តាញព័ត៌មាន Fresh Nesw ទទួលបាននៅមុននេះបន្តិច បានឱ្យដឹងថា ការសម្រចបិទបន្ទប់ព្យាបាលជំងឺ បេ គុនថាច ស្ថិនៅភូមិស្រែប្រាំង នៅឃុំតាប្រុក ស្រុកចំការលើនេះរយៈពេល១៤ថ្ងៃ ដោយសារតែមានអ្នកជំងឺចូលមកសម្រាកព្យាបាលជំងឺ ហើយមានជំងឺកូវីដ-១៩ ក្នុងព្រឹត្តិការណ៍ «សហគមន៍ ២០ កុម្ភៈ ចាប់ពីថ្ងៃទី៣០ ខែមេសា ដល់ថ្ងៃទី១៣ ខែឧសភា ឆ្នាំ២០២១។ | 2021-05-01T19:20:00+07:00 | freshnewsasia.com | https://m.freshnewsasia.com/index.php/en/localnews/196083-2021-05-01-05-20-27.html |
0c80bc6f-b006-447c-b193-182e2465b76a | BREAKING: ខេត្តស្ទឹងត្រែង ប្រកាសរកឃើញអ្នកកើតជំងឺកូវីដ១៩ ជាលើកដំបូង លើស្ដ្រីម្នាក់នៅស្រុកសៀមបូក | ខេត្តស្ទឹងត្រែង នៅព្រឹកថ្ងៃទី០១ ខែឧសភា ឆ្នាំ២០២១នេះ បានប្រកាសពីការរកឃើញករណីវិជ្ជមានជំងឺកូវីដ១៩ ជាលើកដំបូង ដែលកើតលើស្ដ្រីម្នាក់ រស់នៅភូមិអូរឫស្សីកណ្ដាល ឃុំអូរឫស្សីកណ្ដាល ស្រុកសៀមបូក។ នេះបើតាមសេចក្ដីប្រកាសព័ត៌មាន របស់មន្ទីរសុខាភិបាលខេត្តស្ទឹងត្រែង ដែលបណ្ដាញព័ត៌មាន Fresh News ទទួលបាន។ មន្ទីរសុខាភិបាល នៃរដ្ឋបាលខេត្តស្ទឹងត្រែង បានបញ្ជាក់ថា ក្រុមការងារឆ្លើយតបបន្ទាន់របស់មន្ទីរសុខាភិបាលខេត្ត បានពិនិត្យសុខភាព និងយកសំណាក វត្ថុវិភាគ ដើម្បីពិនិត្យរកជំងឺកូវិដ-១៩ ចំនួន០១នាក់ ឈ្មោះ លី សុភា ភេទស្រី អាយុ២៤ឆ្នាំ មានទីលំនៅភូមិអូឬស្សីកណ្តាល ឃុំអូរឬស្សីកណ្តាល ស្រុកសៀមបូក ខេត្តស្ទឹងត្រែង និងបានធ្វើការអប់រំ អំពីវិធានការការពារ ជំងឺកូវីដ-១៩ និងអប់រំការដាក់ខ្លួននៅដាច់ដោយឡែករយៈពេល១៤ថ្ងៃ នៅមណ្ឌលធ្វើចគ្នាឡិកកំរិត១ ខេត្តស្ទឹងត្រែង ដើម្បីធ្វើការតាមដានសុខភាពជាប្រចាំ ហើយបានយកសំណាកវត្ថុវិភាគ ធ្វើការដឹកជញ្ជូនទៅកាន់មន្ទីរពេទ្យព្រះកេតុមាលា នៅថ្ងៃទី២៨ ខែមេសា ឆ្នាំ២០២១ រហូតមកដល់ត្រឹមម៉ោង៩៖០០នាទីព្រឹក ថ្ងៃទី០១ ខែឧសភា ឆ្នាំ២០២១ លទ្ធផលវិភាគរបស់មន្ទីរពេទ្យព្រះកេតុមាលា បានបញ្ជាក់ថា មានផ្ទុកជំងឺកូវីដ-១៩។ ក្រុមការងារឆ្លើយតបបន្ទាន់មន្ទីរសុខាភិបាលខេត្ត បានធ្វើការដឹកជញ្ជូនពីមណ្ឌលធ្វើចត្តាឡីស័កកំរិត១ មកកាន់មណ្ឌលធ្វើចត្តាឡីស័កកំរិត២ ដើម្បីសម្រាកព្យាបាល។ មន្ទីរសុខាភិបាលខេត្ត សូមថ្លែងអំណរគុណយ៉ាងជ្រាលជ្រៅបំផុត ជូនដល់ថ្នាក់ដឹកនាំខេត្ត ថ្នាក់ដឹកនាំមន្ទីរ មន្ត្រីសុខាភិបាល និងក្រុមគ្រូពេទ្យទាំងអស់ , អាជ្ញាធរពាក់ព័ន្ធទាំងអស់ កងកម្លាំងសមត្ថកិច្ច និងអង្គការដៃគូរដែលបានបំពេញភារកិច្ច បានយ៉ាងល្អប្រសើរបំផុត ក្នុងការជួយពិនិត្យសុខភាព និងការចុះស្រាវជ្រាវរកករណីជំងឺកូវីដ-១៩ រួមទាំងវិធានការដាក់នៅដាច់ដោយឡែក ដើម្បីទប់ស្កាត់ការចម្លងវីរុសកូវីដ-១៩ បានទាន់ពេលវេលា។ ប្រសិនបើបងប្អូនប្រជាពលរដ្ឋណាម្នាក់ មានចម្ងល់ ឬក៏មានបញ្ហាសុខភាពផ្ទាល់ខ្លួន ដែលទាក់ទងនឹងជំងឺកូវីដ-១៩។ សូមមេត្តាប្រញាប់ទៅកាន់មណ្ឌលសុខភាព ឬមន្ទីរពេទ្យខេត្ត ដែលនៅជិតបំផុត ឬក៏អាចសាកសួរព័ត៌មានលំអិតមកក្រុមការងារឆ្លើយតបបន្ទាន់តាមទូរស័ព្ទលេខ ០១៧ ៧៧៨ ០០០, ០៨៨៨ ៧៧៨ ០០០, ០៧១៦ ៧៦២ ៣២៣, ០៩៧២ ៦៣០ ៥៦៤ ឬលេខ ១១៥ ដោយឥតគិតថ្លៃ៕ | 2021-05-01T19:17:00+07:00 | freshnewsasia.com | https://m.freshnewsasia.com/index.php/en/localnews/196082-2021-05-01-05-17-23.html |
b760ee6d-ba8a-488c-8c8d-1220f3dac0d0 | ក្រសួងការងារ ប្រាប់កម្មករ ថាពេល ទទួលបានលេខរៀង ចាំទៅចាក់វ៉ាក់សាំង ជំងឺកូវីដ-១៩ កុំសម្រុកនាំគ្នាទៅចាក់ | ថ្មីៗនេះ រាជរដ្ឋាភិបាលកម្ពុជា បញ្ជាឱ្យក្រសួងការពារជាតិ រៀបចំចាក់វ៉ាក់សាំង ការពារជំងឺកូវីដ-១៩ ជូនប្រជាពលរដ្ឋរស់ នៅតំបន់ក្រហម ដោយត្រៀមវ៉ាក់សាំង ចំនួន៩០ម៉ឺនដូស ។ តាមរយៈសារសំឡេង នាថ្ងៃទី១ ខែមេសា ឆ្នាំ២០២១ លោក ហេង សួរ បានឲ្យដឹងថា យុទ្ធនាការជាតិចាក់វ៉ាក់សាំង នៅ តំបន់ក្រហម មានទីតាំងដូចជា ៖ នៅខណ្ឌមានជ័យ ពោធិ៍សែនជ័យ កំបូល និងដង្ការ ដោយចាប់ផ្ដើមពីថ្ងៃទី១ ឧសភា តទៅ ហើយនិតិវិធីនៃការចាក់វ៉ាក់សាំងនេះ ទល់តែមាន លិខិតអញ្ជើញ ឬលេខរៀង ចៅសង្កាត់ ទើបអាចចាក់វ៉ាក់សាំងបាន ។ លោក បញ្ជាក់ថា «ដូច្នេះបងប្អូនមិនទាន់មានលេខរៀង ឬមិនទាន់ទទួលលិខិតអញ្ជើញពី ភូមិ ឬសង្កាត់ សូមកុំអាលនាំគ្នា ទៅកន្លែងចាក់វ៉ាក់សាំង ពីព្រោះថា គោលដៅនីមួយៗ យើងអាចចាក់បាន ឧទាហរណ៍ ថា មួយគោលដៅ២០០០នាក់ ចឹងពេ លព្រឹក១០០០នាក់ ពេលល្ងាច១០០០នាក់ ដល់ពេលបងប្អូននាំគ្នាទៅទាំងអស់គ្នា ដោយមិនមានលេខរៀង ធ្វើឱ្យចាលគ្នាច្រើនកន្លែង ចាក់វ៉ាក់សាំង»។ អ្នកនាំពាក្យក្រសួងការងារ ក៏បានផ្ដាំផ្ញើទៅដល់កម្មករ និយោជិតទាំងអស់ កុំមានការបារម្ភឱ្យសោះចំពោះបញ្ហាថា «គ្មានវ៉ាក់សាំង ចាក់»។ អ្នកនាំពាក្យ អះអាងថា រាជរដ្ឋាភិបាល ក្រសួងសុខាភិបាល ឬក្រសួងការពារជាតិ បានត្រៀមលក្ខណៈរួចរាល់ ហើយ ចំពោះបញ្ហាចាក់វ៉ាក់សាំងជូន កម្មករនិយោជិត ឱ្យបានទាំងអស់គ្នា ។ សូមរំលឹកថា ក្រុមការងារ អនុគណៈកម្មការ ចំពោះកិច្ចចាក់វ៉ាក់សាំងកូវីដ-១៩ របស់ក្រសួងការពារជាតិ បានចាត់កម្លាំង ចូលរួម យុទ្ធនាការចាក់វ៉ាក់សាំងកូវីដ-១៩ ជូនប្រជាពលរដ្ឋរស់នៅតំបន់ក្រហម ចំនួន១,៤៩០នាក់ ក្នុងនោះ ៖ ក្រុមការងារចាក់វ៉ាក់សាំង ចំនួន៤៥០នាក់ ,ក្រុមបម្រើការ និងសណ្តាប់ធ្នាប់ ចំនួន៩០០នាក់, ក្រុមដឹកជញ្ជូន ចំនួន ៥០នាក់ និងក្រុមធ្វើប័ណ្ណ ចាក់វ៉ាក់សាំង ចំនួន២៧០នាក់៕ | 2021-05-01T19:08:00+07:00 | dap-news.com | https://dap-news.com/national/2021/05/01/142031/ |
32db2847-66bc-45b6-aba0-203c97a7db0a | ប្រធានសមាគមចលនាយុវជនកម្ពុជា (ក្រុម១៥៧) នាំអំណោយសប្បុរសធម៌ ប្រគល់ជូនបញ្ជាការឯកភាពស្រុកវ៉ារិន ដើម្បីទប់ស្កាត់ជំងឺកូវីដ-១៩ | លោក ងួន មាន ប្រធានសមាគមចលនាយុវជនកម្ពុជា (ក្រុម១៥៧) ស្រុកប្រាសាទបាគង និងលោក អាន គឹមសួរ អនុប្រធាន នៅថ្ងៃទី៣០ ខែមេសា ឆ្នាំ២០២១នេះ បានដឹកនាំសមាជិក នាំអំណោយសប្បុរសធម៌ ចូលរួមចំណែកជាមួយលោក ធិននី វិធូរ ប្រធានគណៈបញ្ជាការឯកភាពស្រុកវ៉ារិន ដើម្បីទប់ស្កាត់ការរីករាលដាល នៃជំងឺកូវីដ១៩ នៅចំនុចព្រំប្រទល់ស្រុកវ៉ារិន ខេត្តសៀមរាប និងស្រុកអន្លង់វែង ខេត្តឧត្តរមានជ័យ។ ការនាំអំណោយប្រគល់ជូនខាងលើនេះ ដោយយោងតាមអនុសាសន៍របស់ សម្ដេចតេជោ ហ៊ុន សែន នាយករដ្ឋមន្រី្ត នៃកម្ពុជា ពីការបិទខ្ទប់ (Lock Down) ពីបណ្ដាលខេត្តនានា ចូលមករាជធានី-ក្រុង។ អំណោយរួមមាន៖ ទឹកបរិសុទ្ធ១១០យួរ, ម៉ាស១០០០, មីម៉ាម៉ា៦កេស, ត្រីខ១០០កំប៉ុង។ ក្នុងឱកាសនោះផងដែរ លោក ងួន មាន បានមានមតិផ្តាំផ្ញើដល់កងកម្លាំងទាំងអស់ សូមចូលរួមអនុវត្តន៍តាមប្រសាសន៍ណែនាំ របស់សម្តេចតេជោ (៣កុំ ៣ការពារ) ឲ្យបានខ្ជាប់ខ្ជួន ដើម្បីជៀសឲ្យផុតពីជំងឺកូវីដ-១៩ ដ៏កាចសាហាវនេះ៕ | 2021-05-01T18:48:00+07:00 | freshnewsasia.com | https://m.freshnewsasia.com/index.php/en/localnews/196076-2021-05-01-04-48-31.html |
c3dfae05-c11f-43d2-9c1f-9ac161b12421 | អភិបាលរាជធានី ល្បាតនៅតាមតំបន់បិទខ្ទប់ពណ៌លឿងទុំ និងតំបន់ក្រហម ដើម្បីពិនិត្យពីការអនុវត្តវិធានការបិទខ្ទប់ កាត់ផ្តាច់ជំងឺកូវីដ-១៩ | ភ្នំពេញ ៖ លោកឃួង ស្រេង អភិបាលរាជធានីភ្នំពេញ រសៀលថ្ងៃទី០១ខែឧសភានេះ បានធ្វើដំណើរល្បាតតាមរថយន្ត នៅក្នុងមូលដ្ឋានមួយចំនួនក្នុងរាជធានីភ្នំពេញ ពិសេសនៅតំបន់ខ្ទប់ពណ៌លឿងទុំ និងតំបន់ក្រហម ។ ការចុះល្បាតខាងលើនេះធ្វើឡើងនៅតាមផ្លូវតូច ធំនានា ក្នុងភូមិសាស្ត្រ ខណ្ឌមានជ័យ ខណ្ឌពោធិ៍សែនជ័យ ខណ្ឌសែនសុខ និងខណ្ឌទួលគោក ក្នុងគោលបំណងតាមដាន ត្រួតពិនិត្យទីតាំងបិទខ្ទប់និងនៅតាមមូលដ្ឋានទាំងនោះ ដើម្បីចង់ដឹងថា អាជ្ញាធរខណ្ឌ ក៏ដូចជាកម្លាំងមានសមត្ថកិច្ចពាក់ព័ន្ធ ដែលដាក់នៅតាមគោលដៅទាំងនោះ បានបំពេញការងារតាមការណែនាំ របស់គណៈបញ្ជាការឯកភាពរាជធានីភ្នំពេញ ក្នុងកម្រិតណា ហើយកម្លាំង ដែលបានណែនាំឱ្យធ្វើការល្បាតក្នុងមូលដ្ឋានបិទខ្ទប់នោះ អនុវត្តបានក្នុងកម្រិតណាដែរ លើវិធានការបិទខ្ទប់ ដើម្បីបង្ការទប់ស្កាត់នៃការរីករាលដាលជម្ងឺកូវីដ-១៩នេះ។ គួរបញ្ជាក់ថា ក្នុងកិច្ចប្រជុំគណៈបញ្ជាការឯកភាពរាជធានីភ្នំពេញ តាមរយៈ video conference នៅសាលារាជធានីភ្នំពេញ ស្តីពីវិធានការផ្សេង ចំពោះតំបន់ពណ៌លឿង លឿងទុំ និង តំបន់ក្រហម ដើម្បីទប់ស្កាត់នូវការរីករាលដាលជំងឺកូវីដ-១៩ កាលពីចុងខែមេសានេះ លោកឃួង ស្រេង បានបញ្ជាក់ហើយថា ៖ តំបន់ក្រហម គឺជាតំបន់ដែលអាជ្ញាធររាជធានីភ្នំពេញ ធ្វើការបិទខ្ទប់១០០ភាគរយ ហើយតំបន់រឿងទុំ ក៏ជាតំបន់មួយ ដែលអាជ្ញាធររាជធានីភ្នំពេញ ត្រូវបិទខ្ទប់យ៉ាងម៉ឺងម៉ាត់ផងដែរ ដើម្បីបង្ការនិងទប់ស្កាត់នូវការរីករាលដាលជំងឺកូវីដ-១៩ ។ ការងារនេះលោកអភិបាល បានជំរុញឱ្យអាជ្ញាធរខណ្ឌ និងកម្លាំងមានសមត្ថកិច្ចទាំងអស់ ត្រូវតែអនុវត្តឲ្យមានប្រសិទ្ធភាព ដើម្បីកាត់ឲ្យបានការរីករាលដាលជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈនេះ៕រក្សាសិទ្ធិដោយ៖បញ្ញាស័ក្តិ | 2021-05-01T18:46:11+07:00 | cen.com.kh | https://cen.com.kh/archives/328960.html |
07796061-6d71-46ae-8b36-a2d17512ceac | រកឃើញករណីវិជ្ជមានវីរុសកូវីដ-១៩ ថ្មី៣៨៨នាក់ និងឣ្នកជាសះស្បើយ ៤៨នាក់ | គិតត្រឹមព្រឹក ថ្ងៃទី១ ខែឧសភា ឆ្នាំ២០២១ កម្ពុជាមាន អ្នកឆ្លងកូវីដ១៩សរុប 13790 នាក់, អ្នកជាសះស្បើយ5200 នាក់, អ្នកកំពុងព្យាបាល 8487 នាក់និងអ្នកស្លាប់96 នាក់ ៕ | 2021-05-01T18:44:00+07:00 | dap-news.com | https://dap-news.com/national/2021/05/01/142013/ |
cc680055-663c-456d-bd96-b258aa84c260 | ជនជាតិខ្មែរ ៣នាក់ទៀត បានទទួលមរណភាព ដោយសារជំងឺកូវីដ១៩ | No Content | 2021-05-01T18:37:00+07:00 | dap-news.com | https://dap-news.com/national/2021/05/01/142009/ |
7209b80b-16d6-4b6e-927c-4e4a80db3c08 | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ថ្មី ចំនួន៣៨៨នាក់ ខណៈអ្នកជំងឺចំនួន៤៨នាក់ជាសះស្បើយ (Video inside) | ក្រសួងសុខាភិបាល នៅថ្ងៃទី០១ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៣៨៨នាក់ ខណៈអ្នកជំងឺចំនួន៤៨នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង៣៨៨នាក់ មានម្នាក់ជាពលករខ្មែរ ដែលទើបត្រឡប់មកពីប្រទេសថៃ និងចំនួន៣៨៧នាក់ ជាករណីឆ្លងក្នុងសហគមន៍២០កុម្ភៈ ដែលរួមមានរាជធានីភ្នំពេញ ៣៣១នាក់, ខេត្តសៀមរាប ១នាក់, ខេត្តស្វាយរៀង ១នាក់, ខេត្តតាកែវ ២នាក់, ខេត្តកំពង់ចាម ២នាក់, ខេត្តកំពង់ស្ពឺ ៣នាក់, ខេត្តកណ្តាល ៤នាក់, ខេត្តព្រៃវែង ៨នាក់ និងខេត្តបន្ទាយមានជ័យ ៣៥នាក់។ សម្រាប់អ្នកជាសះស្បើយទាំង៤៨នាក់វិញ សុទ្ធសឹងជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧៖០០នាទីព្រឹក ថ្ងៃទី០១ ខែឧសភា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១៣,៧៩០នាក់ ក្នុងនោះករណីសហគមន៍២០កុម្ភៈ ចំនួន១៣,២៣៧នាក់, អ្នកជាសះស្បើយចំនួន ៥,២០០នាក់, អ្នកកំពុងសម្រាកព្យាបាលចំនួន ៨៤,៨៧នាក់, អ្នកស្លាប់ចំនួន ៩៦នាក់ និងអ្នកជំងឺកូវីដ១៩ ស្លាប់ដោយជំងឺផ្សេងមានចំនួន ៧នាក់៕ | 2021-05-01T18:34:00+07:00 | freshnewsasia.com | https://m.freshnewsasia.com/index.php/en/localnews/196073-2021-05-01-04-34-44.html |
b01e9b32-3666-4753-8562-ce3225b9f2df | TOP NEWS: ក្រសួងសុខាភិបាល ប្រកាសពីការស្លាប់របស់មនុស្ស៣នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី០១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស៣នាក់បន្ថែមទៀត ដោយសារជំងឺកូវីដ១៩។ មន្ទីរពេទ្យមិត្តភាពខ្មែរ-សូវៀត បានឱ្យដឹងថា បុរសជនជាតិខ្មែរអាយុ ៦១ឆ្នាំ រស់នៅសង្កាត់ផ្សារកណ្តាល ខណ្ឌដូនពេញ រាជធានីភ្នំពេញ បានចូលសម្រាកពេទ្យ នៅថ្ងៃទី២៤ ខែមេសា ឆ្នាំ២០២១ វេលាម៉ោង២២៖០០នាទី ជាមួយស្ថានភាពក្តៅខ្លួន ក្អក ហត់ខ្លាំង និងមានប្រវត្តិជំងឺទឹកនោមផ្អែម ប្រចាំកាយ ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថាមានវិជ្ជមានកូវីដ-១៩។ ដោយការវិវត្តរបស់ជំងឺចេះតែធ្ងន់ធ្ងរឡើង អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេស យ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាច ជួយសង្គ្រោះអ្នកជំងឺបាន គាត់បានស្លាប់បាត់បង់ជីវិត នៅថ្ងៃទី៣០ ខែមេសា ឆ្នាំ២០២១ វេលាម៉ោង៣៖០៥នាទី។ ការសន្និដ្ឋានរបស់ក្រុមគ្រូពេទ្យ បុរសជនជាតិខ្មែរអាយុ ៦១ឆ្នាំ ខាងលើនេះ បានស្លាប់បាត់បង់ជីវិត ដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩ លើអ្នកមានជំងឺទឹកនោមផ្អែមប្រចាំកាយ។ មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ៦៧ឆ្នាំ រស់នៅសង្កាត់ទួលសង្កែ ខណ្ឌឫស្សីកែវ រាជធានីភ្នំពេញ បានចូលសម្រាកពេទ្យ នៅថ្ងៃទី២៩ ខែមេសា ឆ្នាំ២០២១ វេលាម៉ោង២២៖០៤នាទី ជាមួយស្ថានភាពក្តៅខ្លួន ក្អក ហត់ខ្លាំងនិងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាកជាលទ្ធផលសំណាកបញ្ជាក់ថា មានវិជ្ជមានកូវីដ-១៩។ ដោយការវិវត្តរបស់ជំងឺចេះតែធ្ងន់ធ្ងរឡើងៗ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេស យ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅថ្ងៃទី៣០ ខែមេសា ឆ្នាំ២០២១ វេលាម៉ោង ៣៖១០នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៦៧ឆ្នាំ ខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូដ-១៩ លើអ្នកមានជំងឺទឹកនោមផ្អែមប្រចាំកាយ។ មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ ៧៦ឆ្នាំ រស់នៅសង្កាត់ ស្ទឹងមានជ័យ ខណ្ឌមានជ័យ រាជធានីភ្នំពេញ បានចូលសម្រាកពេទ្យ នៅថ្ងៃទី២៨ ខែមេសា ឆ្នាំ២០២១ វេលាម៉ោង០៣៖០៤នាទី ដោយមានអាការៈក្តៅខ្លួន ក្អក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពែទ្យ ក្រុមគ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថា មានវិជ្ជមានកូវីដ-១៩។ ដោយការវិវត្តរបស់ជំងឺចេះតែធ្ងន់ធ្ងរឡើង អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសគ្រោះ តាមលក្ខណៈបច្ចេកទេស យ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផងក៏នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅ ថ្ងៃទី៣០ ខែមេសា ឆ្នាំ២០២១ វេលាម៉ោង០៣៖១៥នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៧៦ឆ្នាំខាងលើ បានស្លាប់បាត់បង់ជីវិតដោយសារ វិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩ លើអ្នកមានជំងឺទឹកនោមផ្អែមប្រចាំកាយ។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ សូមជម្រាបថា គិតត្រឹមថ្ងៃទី០១ ខែឧសភា ឆ្នាំ២០២១នេះ អ្នកស្លាប់ដោយសារជំងឺកូវីដ១៩ នៅក្នុងប្រទេសកម្ពុជា មានសរុបចំនួន៩៦នាក់៕ | 2021-05-01T18:33:00+07:00 | freshnewsasia.com | https://m.freshnewsasia.com/index.php/en/localnews/196072-2021-05-01-04-33-19.html |
63b99741-0db7-4c83-81ab-723ae03bf0d9 | អគ្គីភ័យលេបត្របាក់មន្ទីរពេទ្យមួយ នៅភាគខាងលិចឥណ្ឌា, អ្នកជំងឺកូវីដចំនួន ១៥នាក់ស្លាប់ | មន្ទីរពេទ្យមួយកន្លែងស្ថិតនៅរដ្ឋភាគខាងលិចប្រទេសឥណ្ឌា បានឆាបឆេះនៅពេលទាបភ្លឺថ្ងៃសៅរ៍នេះ និងផ្តាច់យកអាយុជីវិតអ្នកជំងឺ COVID-19 សរុប ១៥នាក់។ នេះបើតាមការចេញផ្សាយ ដោយសារព័ត៌មាន AP នាព្រឹកថ្ងៃសៅរ៍ ទី០១ ខែឧសភា ឆ្នាំ២០២១។ មន្ទីរពេទ្យខាងលើនេះមានឈ្មោះថា វែលហ្វែរ (Welfare) ស្ថិតនៅក្នុងក្រុង បារ៉ាច (Bharuch) នៃរដ្ឋ ហ្គូចារ៉ាត (Gujarat)។ ក្រៅពីអ្នកជំងឺ ១៥នាក់ដែលបានស្លាប់ អ្នកជំងឺចំនួន ៥០នាក់ផ្សេងទៀត ត្រូវបានក្រុមអ្នកពន្លត់អគ្គីភ័យ ជួយសង្គ្រោះចេញពីអណ្តាតភ្លើងទាន់ពេលវេលា។ គួរបញ្ជាក់ថា បើតាមសាក្សីដែលបានដឹងលឺហេតុការណ៍ខាងលើនេះ ពីដំបូងឡើយអគ្គីភ័យបានឆាបឆេះ នៅជាន់ផ្ទាល់ដីនៃអគារមន្ទីរពេទ្យ ហើយបន្ទាប់មកវាក៏បានរីករាលដាលយ៉ាងរហ័ស ទៅកាន់ទីតាំងផ្សេងៗទៀត។ អាជ្ញាធរពុំទាន់អាចបញ្ជាក់ អំពីមូលហេតុពិតប្រាកដ ដែលបានបង្កទៅជាគ្រោះអគ្គីភ័យនេះនៅឡើយទេ៕ | 2021-05-01T18:20:00+07:00 | freshnewsasia.com | https://m.freshnewsasia.com/index.php/en/internationalnews/196065-2021-05-01-04-20-00.html |
a86342f2-6c2b-4ffb-97b4-b2ae0c841d1e | អភិបាលខេត្តកំពង់ចាម សម្រេចបិទខ្ទប់ភូមិមួយ នៅឃុំស្វាយទាប ស្រុកចំការលើ ក្រោយផ្ទុះជំងឺកូវីដ១៩ | លោក អ៊ុន ចាន់ដា អភិបាលខេត្តកំពង់ចាម នៅព្រឹកថ្ងៃទី០១ ខែឧសភា ឆ្នាំ២០២១នេះ បានសម្រេចបិទខ្ទប់ភូមិស្វាយទាប ស្ថិតក្នុងឃុំស្វាយទាប ស្រុកចំការលើ ដែលមានប្រជាពលរដ្ឋឆ្លងជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានប្រកាស១ បានបញ្ជាក់យ៉ាងដូច្នេះថា ។ ក្នុងនោះអភិបាលខេត្តកំពង់ចាម ក៏បានដាក់ចេញនូវវិធានការមួយចំនួននៅតំបន់ដែលត្រូវបានបិទខ្ទប់នេះផងដែរ ដើម្បីទប់ស្កាត់ការឆ្លងរីករាលដាលជំងឺកូវីដ១៩ ទៅកាន់ទីតាំងផ្សេងបន្ថែមទៀត៕ | 2021-05-01T18:07:00+07:00 | freshnewsasia.com | https://m.freshnewsasia.com/index.php/en/localnews/196062-2021-05-01-04-07-47.html |
1d1ae76d-26b8-4c95-851a-432926f5be0d | តំបន់មួយចំនួននៅស្រុកក្រូចឆ្មារ ខេត្តត្បូងឃ្មុំ ត្រូវបានបិទខ្ទប់ក្រោយផ្ទុះជំងឺកូវីដ, អាជ្ញាធរអំពាវនាវកុំចាកចេញពីតំបន់នេះ ហើយអ្នកប៉ះពាល់សូមប្រញាប់ទៅយកសំណាក | តំបន់មួយចំនួនក្នុងឃុំប៉ើស២ ស្រុកក្រូចឆ្មារ ខេត្តត្បូងឃ្មុំ ត្រូវបានបិទខ្ទប់ជាបន្ដបន្ទាប់ ក្រោយរកឃើញប្រជាពលរដ្ឋនៅតំបន់នោះកើតជំងឺកូវីដ១៩ និងដើម្បីទប់ស្កាត់ការឆ្លងរីករាលដាល។ លោក ហាក់ សុខមករា អភិបាលរងខេត្តត្បូងឃ្មុំ និងជាអនុប្រធានក្រុមការងារចុះជួយស្រុកក្រូចឆ្មារ នៅព្រឹកថ្ងៃទី០១ ខែឧសភា ឆ្នាំ២០២១នេះ បានចុះពិនិត្យទីតាំងបិទខ្ទប់ នៅភូមិដីដុះ និងភូមិទួលសម្បត្តិ ឃុំប៉ើស២។ ក្នុងឱកាសនេះ លោក ហាក់ សុខមករា បានអំពាវនាវដល់ប្រជាពលរដ្ឋស្ថិតនៅតំបន់បិទខ្ទប់ ត្រូវប្រកាន់ខ្ជាប់នូវវិធានការរបស់ក្រសួងសុខាភិបាល និងកុំចាកចេញពីតំបន់បិទខ្ទប់។ ក្នុងករណីនេះអ្នកដែលមានការពាក់ព័ន្ធ ឬធ្លាប់ប្រាស្រ័យទាក់ទងជាមួយអ្នកកើតជំងឺកូវីដ ត្រូវទៅយកសំណាកជាបន្ទាន់ ព្រមទាំងអនុវត្តតាមការណែនាំរបស់ក្រសួងសុខាភិបាល និងអាជ្ញាធរមូលដ្ឋាន។ ជាមួយគ្នានេះ លោក ក៏បានឧបត្ថមគ្រឿងឧបភោគបរិភោគ និងភេសជ្ជៈ ទឹកបរិសុទ្ធផ្គត់ផ្គង់ដល់កងកម្លាំងការពារ អាជ្ញាធរស្រុក ក្រុមគ្រូពេទ្យការិយាល័យសុខាភិបាលស្រុកប្រតិបត្តិ និងបងប្អូនប្រជាពលរដ្ឋដែលមកស្នាក់នៅធ្វើចត្តាឡីស័ក នៅវិទ្យាល័យក្រូចឆ្មារ ផងដែរ៕ | 2021-05-01T18:05:00+07:00 | freshnewsasia.com | https://m.freshnewsasia.com/index.php/en/localnews/196061-2021-05-01-04-05-19.html |
5e9d630c-b662-4838-8dba-2a8061a24653 | BREAKING: សហរដ្ឋអាមេរិក៖ មនុស្សជិត ៦ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៨៤នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៩,៩០៦នាក់ទៀតបានឆ្លងជំងឺ COVID-19 ខណៈអ្នកជំងឺ ៧៨៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី០១ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,១០៣,៩៧៤ករណី ក្នុងនោះមានអ្នកស្លាប់សរុបចំនួន ៥៩០,០៥៥នាក់ និងជាសះស្បើយឡើងសរុប ២៥,៧១០,១៤២នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣១លាននាក់។ មជ្ឈមណ្ឌលគ្រប់គ្រង និងបង្ការជំងឺឆ្លងអាមេរិក (CDC) នៅដើមសប្តាហ៍នេះបានចេញសេចក្ដីណែនាំសុខាភិបាលថ្មីមួយ ដោយអនុញ្ញាតឲ្យអ្នកដែលបានចាក់វ៉ាក់សាំងពេញលេញ ឬ ២ដូស ធ្វើសកម្មភាពនៅខាងក្រៅដូចជា ដោយមិនចាំបាច់ពាក់ម៉ាស់ តែត្រូវពួកគេត្រូវបន្តអនុវត្ត ការពាក់ម៉ាសនៅតាមទីសាធារណៈ ឬទីប្រជុំដដែល។ គួរបញ្ជាក់ថា គិតត្រឹមថ្ងៃទី២៩ ខែមេសា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប២៣៧លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៤៣.៨លាននាក់ (៤៣.៨%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ៩៩.៦លាននាក់ (៣០.៤% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-05-01T17:35:00+07:00 | freshnewsasia.com | https://m.freshnewsasia.com/index.php/en/internationalnews/196059-2021-05-01-03-35-28.html |
eccdcfa8-8937-4343-bbed-0e6b0ab7b53a | រដ្ឋបាលខេត្តកំពង់ចាម ប្រកាសបិទខ្ទប់ភូមិមហា រយៈពេលពីរសប្តាហ៍ ក្រោយពីរកឃើញអ្នកជំងឺកូវីដ ១៩ ចំនួន ពីរនាក់ថ្មីមបន្ថែមទៀត | កំពង់ចាម ៖ រដ្ឋបាលខេត្តកំពង់ចាមប្រកាសបិទខ្ទប់ភូមិមហា ឃុំស្វាយទាប ស្រុកចម្ការ រយៈពេលពីរសប្តាហ៍( ១៤ថ្ងៃ) ក្រោយពីរកឃើញអ្នកជំងឺកូវីដ ១៩ ចំនួន ពីរ នាក់ថ្មីមបន្ថែមទៀត ដែលជាអ្នកចំណូលស្រុកមកពីតំបន់បិទខ្ទប់ភ្នំពេញនៅថ្ងៃទី ០១មេសានេះ។ រដ្ឋបាលខេត្តកំពង់ចាម ករណីរកឃើញវិជ្ជមានកូវីដ-១៩ ចំនួន ០២នាក់ បុរសជនជាតិខ្មែរ អាយុ ៤៩ឆ្នាំ និងកូនស្រីអាយុ ១៩ឆ្នាំ រស់នៅភូមិមហា ឃុំស្វាយទាប ស្រុកចំការលើ។ រដ្ឋបាលខេត្តកំពង់ចាម មានកិត្តិយសសូមជម្រាបជូនដល់សាធារណជន បងប្អូនប្រជាពលរដ្ឋដែល រស់នៅភូមិមហា ឃុំស្វាយទាប ស្រុកចំការលើ និងបងប្អូនរស់នៅក្នុងខេត្តកំពង់ចាម អំពីករណីរកឃើញ វិជ្ជមានកូវីដ-១៩ ចំនួន០២នាក់ ដែលមានឈ្មោះដូចខាងលើក្រោម ៖ ១-ឈ្មោះ ទៀន ហុំ ភេទប្រុស អាយុ៤៩ឆ្នាំ រស់នៅភូមិមហា ឃុំស្វាយទាប ស្រុកចំការលើ។ ២-ឈ្មោះ ឃឹម ផល្លា ភេទស្រី អាយុ១៩ឆ្នាំ ត្រូវជាកូនបង្កើតរបស់ ទៀង ឃុំ រស់នៅភូមិមហា ឃុំស្វាយទាប ស្រុកចំការលើ។ នៅថ្ងៃទី០១ ខែឧសភា ឆ្នាំ២០២១នេះ រដ្ឋបាលខេត្តកំពង់ចាម បានទទួលលទ្ធផលបញ្ជាក់ពី វិទ្យាស្ថានសុខភាពសាធារណៈពីករណីវិជ្ជមានកូវីដ-១៩ ឈ្មោះ ទៀន ហុំ ភេទប្រុស អាយុ៤៩ឆ្នាំ រស់នៅ ភូមិ-ឃុំខាងលើ និងកូនស្រីបង្កើត អាយុ១៩ឆ្នាំ ជាកម្មការិនីនៅរាជធានីភ្នំពេញ។ រដ្ឋបាលខេត្តកំពង់ចាម បានចាត់ឱ្យមន្ទីរសុខាភិបាលនៃរដ្ឋបាលខេត្ត បានបញ្ជូនអ្នកជំងឺពីមណ្ឌលចត្តាឡីស័ករបស់រដ្ឋបាលរបស់រដ្ឋបាល ខេត្ត មកសម្រាកព្យាបាលនៅមន្ទីរពេទ្យខេត្តកំពង់ចាម និងបន្តស្រាវជ្រាវរកអ្នកដែលប៉ះពាល់ដោយផ្ទាល់និងដោយប្រយោល នឹងករណីនេះបន្ថែមទៀត។ ជាលទ្ធផលបឋមដលក្រុមការងារបានស្រាវជ្រាវរកឃើញ៖ -បុរសឈ្មោះ ទៀន ហុំ អាយុ ៤៩ឆ្នាំ រស់នៅភូមិមហា ឃុំស្វាយទាប ស្រុកចំកាលើ មុខរបរជាង សំណង់នៅព្រែកលាប រាជធានីភ្នំពេញ។ នៅថ្ងៃទី២៦ ខែមេសា ឆ្នាំ២០២១ បានវិលមកផ្ទះ នៅភូមិមហា ឃុំស្វាយទាប ស្រុកចំការលើ លុះដល់ថ្ងៃទី២៧ ខែមេសា ឆ្នាំ២០២១ ត្រូវបានបញ្ជូនមកយកសំណាក និង ដាក់ឱ្យធ្វើចត្តាឡីស័ក នៅមណ្ឌលចត្តាឡីស័ករបស់រដ្ឋបាលខេត្ត ដោយមូលហេតុចំណូលស្រុកមកពីតំបន់ បិទខ្ទប់ ក្នុងភូមិសាស្ត្ររាជធានីភ្នំពេញ។ -ឈ្មោះ ឃឹម ផល្លា (ត្រូវជាកូនស្រីបង្កើតរបស់ បុរសឈ្មោះ ទៀន ហុំ) អាយុ១៩ឆ្នាំ កម្មការិនីនៅ រោងចក្រចាក់ម៉ូតសក់ នៅភូមិត្រពាំជ្រៃ ព្រៃទា ម្តុំពោធិ៍ចិនតុង រាជធានីភ្នំពេញ។ នៅព្រឹកថ្ងៃ ២៦ ខែមេសា ឆ្នាំ២០២១ ឈ្មោះ ឃឹម ផល្លា ម្តាយមីង ឪពុកមា និងមិត្តភ័ក្រឈ្មោះ ឃុន រ័ត្ន បានធ្វើដំណើរពីរាជធានី ភ្នំពេញ មកស្រុកចំការលើ ដោយមធ្យោបាយម៉ូតូ (ម៉ូតូ១ គ្នា២នាក់)។ នៅរសៀលថ្ងៃដដែល ស្រួយនេះ និង មិត្តភ័ក្ត្រឈ្មោះ ឃុន រ័ត្ន និងកម្មករចំនួន០៣នាក់ បានទៅជួយដាំដំឡូងជាមួយបងប្រុស នឹងប្អូនប្រុស។ នៅព្រឹត ថ្ងៃទី២៧ ខែមេសា ឆ្នាំ២០២១ ត្រូវបានបញ្ជូនមកយកសំណាក់ និងដាក់ឱ្យធ្វើចតាឡីស័ក នៅមណ្ឌលចត្តាឡីស័ករបស់រដ្ឋបាលខេត្ត ដោយសារស្ត្រីរូបនេះជាចំណូលស្រុក មកពីតំបន់បិទខ្ទប់ក្នុងភូមិសាស្ត្ររាជធានី ភ្នំពេញ។ ជាមួយគ្នានេះរដ្ឋបាលខេត្តកំពង់ចាម កំពុងបន្តស្វែងរកទីតាំង និងអ្នកប៉ះពាល់ជាមួយអ្នកជំងឺកូវីដ-១៩ នឹងអ្នកជំងឺខាងលើបន្ថែមទៀត និងសូមអំពាវនាវដល់អ្នកពាក់ព័ន្ធនឹងករណីនេះ សូមទៅពិនិត្យសុខភាព និងយកសំណាក់ នៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ ០៧០ ៨២៨ ៧៨៨ និង ០១២ ៧៣៦ ៧៥៥។ រដ្ឋបាលខេត្តកំពង់ចាម បានដាក់ ចេញនូវវិធានការបន្ទាន់ សម្រេចបិទខ្ទប់រយៈពេល១៤ថ្ងៃ នៅទីតាំងភូមិ មហា ឃុំស្វាយទាប ស្រុកចំការលើ ដែលរកឃើញអ្នកជំងឺកូវីដ-១៩ខាងលើ ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩ ទៅសហគមន៍ ផ្សេងទៀត ។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋដែលរស់នៅភូមិ- ឃុំខាងលើ និងបងប្អូន កម្មករ កម្មការិនី និងមិត្តភ័ក្ត្រដែលធ្លាប់ប្រាស្រ័យទំនាក់ទំនងនឹងអ្នកជំងឺទាំងពីរខាងលើ ត្រូវអនុវត្តឱ្យបាន ខ្ជាប់ខ្ជួននូវវិធានការ ៣កុំ ៣ការពារ»។ ដោយឡែកបងប្អូនដែលមានហានិភ័យខ្ពស់ពាក់ព័ន្ធនឹងអ្នកជំងឺខាងលើ ត្រូវតែអនុវត្តយ៉ាងម៉ឺងម៉ាត់តាមការណែនាំរបស់មន្ត្រីសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បី ការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ រក្សាសិទ្ធិដោយ៖បញ្ញាស័ក្តិ | 2021-05-01T17:17:42+07:00 | cen.com.kh | https://cen.com.kh/archives/328902.html |
18a5a9b7-1ad8-4cb7-82ec-7bd358b07c2f | អភិបាលខេត្តព្រះសីហនុ សម្រេចផ្អាកដំណើរការ រោងចក្រ Nature Flooring នៅស្រុកព្រៃនប់ បណ្ដោះអាសន្ន ក្រោយរកឃើញកម្មករកើតជំងឺកូវីដ | លោក គួច ចំរើន អភិបាលខេត្តព្រះសីហនុ បានសម្រេចផ្អាកជាបណ្ដោះអាសន្នដំណើរការអាជីវកម្ម រោងចក្រ Nature Flooring ដែលមានទីតាំងស្ថិតនៅតំបន់សេដ្ឋកិច្ចពិសេសក្រុងព្រះសីហនុ ផ្លូវជាតិលេខ៤ ភូមិពូធឿង ឃុំបិតត្រាំង ស្រុកព្រៃនប់ ក្រោយរកឃើញកម្មករកើតជំងឺកូវីដ១៩។ នេះបើតាមលិខិតដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០១ ខែឧសភា ឆ្នាំ២០២១។ | 2021-05-01T17:05:00+07:00 | freshnewsasia.com | https://m.freshnewsasia.com/index.php/en/localnews/196054-2021-05-01-03-05-11.html |
23a380f6-067a-4963-8c90-b1b41d8f0bbe | អាជ្ញាធរសម្រេចផ្អាកដំណើរការ រោងចក្រ TGH Cambodia នៅស្រុកព្រៃនប់បណ្ដោះអាសន្ន ក្រោយមានកម្មករកើតជំងឺកូវីដ | លោក គួច ចំរើន អភិបាលខេត្តព្រះសីហនុ បានសម្រេចផ្អាកជាបណ្ដោះអាសន្នដំណើរការអាជីវកម្ម រោងចក្រ TGH Cambodia ដែលមានទីតាំងស្ថិតនៅតំបន់សេដ្ឋកិច្ចពិសេសក្រុងព្រះសីហនុ ផ្លូវជាតិលេខ៤ ភូមិពូធឿង ឃុំបិតត្រាំង ស្រុកព្រៃនប់ ក្រោយរកឃើញកម្មករកើតជំងឺកូវីដ១៩។ នេះបើតាមលិខិតដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០១ ខែឧសភា ឆ្នាំ២០២១។ | 2021-05-01T17:03:00+07:00 | freshnewsasia.com | https://m.freshnewsasia.com/index.php/en/localnews/196053-2021-05-01-03-03-21.html |
0c5fe8a1-3498-45ca-8f89-15c75bf5b01d | អភិបាលខេត្តព្រះសីហនុ សម្រេចផ្អាកអាជីវកម្មរោងចក្រ ជាំងសាង ស្ព័ត ស្ដេសិនណឺរី នៅស្រុកព្រៃនប់ ក្រោយរកឃើញកម្មករកើតជំងឺកូវីដ | អភិបាលខេត្តព្រះសីហនុ លោក គួច ចំរើន នៅថ្ងៃទី០១ ខែឧសភា ឆ្នាំ២០២១នេះ សម្រេចផ្អាកអាជីវកម្មរោងចក្រ ជាំងសាង ស្ព័ត ស្ដេសិនណឺរី ដែលមានទីតាំងស្ថិតនៅភូមិពូធឿង ឃុំបិតត្រាំង ស្រុកព្រៃនប់ ក្រោយរកឃើញកម្មករកើតជំងឺកូវីដ១៩។ អភិបាលខេត្តព្រះសីហនុ បានបញ្ជាក់ថា ក្រុមការងារឆ្លើយតបបន្ទាន់ នៃមន្ទីរសុខាភិបាលខេត្ត បានយកវត្ថុសំណាកពីកម្មករ នៅផ្នែកបាញ់ស៊ុមរូបគំនូរ ក្នុងរោងចក្រ ហើយលទ្ធផលបញ្ជាក់ថា វិជ្ជមានជំងឺកូវីដ១៩។ ដើម្បីទប់ស្កាត់ការរីករាលដាលជំងឺកូវីដ១៩ បន្ថែមទៀតដល់កម្មកររោងចក្រ រដ្ឋបាលខេត្តព្រះសីហនុ សម្រេចផ្អាកជាបណ្ដោះអាសន្នដំណើរការអាជីវកម្មរោងចក្រ រយៈពេល២ថ្ងៃ ចាប់ពីថ្ងៃជូនដំណឹងនេះ។ ក្នុងអំឡុងពេល២ថ្ងៃនេះ តម្រូវឲ្យនាយករោងចក្រ សហការជាមួយក្រុមការងារ នៃមន្ទីរការងារ និងបណ្ដុះបណ្ដាលវិជ្ជាជីវៈខេត្ត ដើម្បីស្វែងរកអ្នកដែលមានការពាក់ព័ន្ធជាមួយអ្នកវិជ្ជមានជំងឺកូវីដ ដើម្បីផ្ដល់វត្ថុសំណាកដល់ក្រុមការងារឆ្លើយតបបន្ទាន់ នៃមន្ទីរសុខាភិបាលខេត្ត ដើម្បីរកមេរោគកូវីដ១៩ តាមការកំណត់។ ចំពោះបុគ្គលិក កម្មករ និយោជិតទាំងអស់របស់រោងចក្រត្រូវផ្អាកការចេញចូលរោងចក្រ ហើយនៅក្រោយពេលផ្ដល់វត្ថុសំណាករួចរាល់ ត្រូវសម្រាកនៅផ្ទះរង់ចាំរហុតដល់ការធ្វើវិភាគលើវត្ថុសំណាករបស់កម្មករនៅក្នុងរោងចក្រដែលមានការពាក់ព័ន្ធគ្រប់ៗគ្នា និងមានលទ្ធផលជាផ្លូវការ ទើបអាចបន្ដការងារជារថ្មីតាមការជូនដំណឹងរបស់រដ្ឋបាលខេត្តព្រះសីហនុ៕ | 2021-05-01T16:57:00+07:00 | freshnewsasia.com | https://m.freshnewsasia.com/index.php/en/localnews/196052-2021-05-01-02-57-59.html |
fee36dab-3228-4a9b-9926-1f26b6037284 | រកឃើញមនុស្ស២នាក់បន្ថែមទៀត កើតជំងឺកូវីដ១៩ នៅស្រុកគិរីវង់ ខេត្តតាកែវ | មនុស្ស២នាក់បន្ថែមទៀត ត្រូវបានរកឃើញថាវិជ្ជមានជំងឺកូវីដ១៩ រស់នៅភូមិពោធិ៍តាម៉ុក ឃុំអង្គប្រាសាទ ស្រុកគិរីវង់ ខេត្តតាកែវ។ នេះបើតាមសេចក្ដីជូនដំណឹងរបស់រដ្ឋបាលស្រុកគិរីវង់ ខេត្តតាកែវ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០១ ខែឧសភា ឆ្នាំ២០២១។ មនុស្សទាំង២នាក់ ដែលទើបរកឃើញវិជ្ជមានជំងឺកូវីដ១៩នេះ រួមមាន៖ * ទី១៖ ឈ្មោះ យ៉ូវ រ៉ាត់ ភេទស្រី អាយុ៣៦ឆ្នាំ * ទី២៖ ឈ្មោះ មាស សូវេទ ភេទស្រី អាយុ១៧ឆ្នាំ។ ជាមួយគ្នានេះ រដ្ឋបាលស្រុកគិរីវង់ ក៏សូមអំពាវនាវដល់ប្រជាពលរដ្ឋ ដែលធ្លាប់ប្រាស្រ័យទាក់ទងផ្ទាល់ ឬប្រយោលជាមួយអ្នកជំងឺកូវីដ១៩ខាងលើ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងចូលរួមយកសំណាកនៅមណ្ឌលសុខភាព ឬមន្ទីរពេទ្យបង្អែកស្រុក ព្រមទាំងដាក់ខ្លួនឲ្យនៅដាច់ដោយឡែក រយៈពេល១៤ថ្ងៃ៕ | 2021-05-01T16:52:00+07:00 | freshnewsasia.com | https://m.freshnewsasia.com/index.php/en/localnews/196051-2021-05-01-02-52-42.html |
80e2ccd6-f2fa-4a7b-9ef2-dcf09d4c639a | អង្គភាពអ្នកនាំពាក្យរាជរដ្ឋាភិបាល ៖ មានជនឆ្លៀតឱកាសមួយចំនួនបានបំផុសព័ត៌មានក្នុងន័យញុះញង់ និងបង្កើតចលាចលនៅក្នុងស្ថានភាព ដែលប្រជាជាតិកំពុងប្រឈម នឹងបញ្ហាជំងឺរាតត្បាតនៃមេរោគកូវីដ | ភ្នំពេញ ៖ បើតាមសេចក្ដីប្រកាសព័ត៌មាន អង្គភាពអ្នកនាំពាក្យរាជរដ្ឋាភិបាល នៅថ្ងៃសៅរ៍ ទី១ ខែឧសភា ឆ្នាំ២០២១ បានសង្កេតឃើញតាមរយៈបណ្ដាញសង្គម ដោយមានជនឆ្លៀត ឱកាសមួយចំនួនបានបំផុសព័ត៌មានក្នុងន័យញុះញង់ និងបង្កើតចលាចលនៅក្នុងស្ថានភាព ដែលប្រជាជាតិកំពុងប្រឈម នឹងបញ្ហាជំងឺរាតត្បាតនៃមេរោគកូវីដ-១៩ បណ្តាលឱ្យមានភាពសោកសៅបំផុត ចំពោះការបាត់បង់ជីវិតប្រជាពលរដ្ឋជាបន្តបន្ទាប់។ អង្គភាពអ្នកនាំពាក្យរាជរដ្ឋាភិបាល សូមស្នើឱ្យជនទាំងអស់នោះ បញ្ឈប់ជាបន្ទាន់នូវសកម្មភាពទាំងនោះ ដ្បិតការផ្សព្វផ្សាយទាំងនោះ គឺជាទង្វើវាយប្រហារ និងរំលោភច្បាប់ និងត្រូវផ្តន្ទាទោសដោយពុំមានការលើកលែង។ អង្គភាពអ្នកនាំពាក្យរាជរដ្ឋាភិបាល សូមគោរពជម្រាបជូន សារជាថ្មីម្តងទៀត ជូនប្រជាពលរដ្ឋដែលមាន តម្រូវការ ស្បៀងអាហារបន្ទាន់ចំពោះមុខ”ជាគោលដៅអាទិភាព សូមទំនាក់ទំនងដូចខាងក្រោម៖ រដ្ឋបាលរាជធានីភ្នំពេញ : Hot Line ១២៩៩ / ០៧៧ ៨៥៦ ៩៦៦ / ០៩៨ ៣៧៩ ៧៧៧ / ០៩៩ ៤២៩ ០៤០ ទំនាក់ទំនងក្នុងការទិញម្ហូបអាហារ ក្រសួងពាណិជ្ជកម្ម : ០១២ ៧៦៧ ០៤៣ / ០៨៩ ៣៥៥ ៦៩៦ / ០៦៩ ៥២៤ ៤៩៩ /០១៥ ៨០៥ ៣១៣/០១៧ ៨៥៥ ០១១ /០១២ ៩១៧ ៧៦០ /០៦៩ ៣៣៦ ៦៦៧/ ០១៧ ៨៨២ ៨៣៨/០១០៤៤៧៣២៧/០១៥ ៩០០០២៥/០១៧ /០១៧ ៤៩២ ២៥៦/ ០៩២ ៨៦៨ ៦៩៦ អង្គភាពអ្នកនាំពាក្យរាជរដ្ឋាភិបាល : សម្របសម្រួលការងារទូទៅ ០៩២ ៨៧២ ៣៣៥ / ០១៧ ៩៦៦ ៩៩០/ ០៧០ ៦២៨ ៥៦០ អង្គភាពអ្នកនាំពាក្យរាជរដ្ឋាភិបាល សូមឆ្លៀតឱកាសដ៏ស្រួចស្រាល់នេះ សូមថ្លែងអំណរគុណដ៏ជ្រាល ជ្រៅគោរពជូនដល់សមត្ថកិច្ចពាក់ព័ន្ធទាំងអស់ ដែលបាននឹងកំពុងចូលរួមយ៉ាងមោះមុត ក្នុងបេសកកម្មប្រកបដ៏កិត្តិយស និងឧត្តុងឧត្តមនេះ ជាពិសេសបងប្អូនជនរួមជាតិ ដែលបានចូលរួមសហការប្រកបដោយភាពថ្លៃថ្នូរ និងប្រវត្តិសាស្ត្រ ដើម្បីចូលរួមទប់ស្កាត់ឱ្យបាននូវការរីករាលដាលមេរោគកូវីដ-១៩ ដ៏កាចសាហាវនេះ៕រក្សាសិទ្ធិដោយ៖បញ្ញាស័ក្តិ | 2021-05-01T15:42:27+07:00 | cen.com.kh | https://cen.com.kh/archives/328859.html |
dcef2c58-75c7-4c62-b01c-216a0370089d | នៅថ្ងៃទី៣០មេសា មានករណីស្លាប់ជនជាតិខ្មែរ ចំនួន ០៣នាក់ បុរសឣាយុ ៦១ឆ្នាំ ស្រ្តីឣាយុ ៦៧ឆ្នាំ និងស្រ្តីឣាយុ ៧៦ឆ្នាំ ដោយសារជំងឺកូវីដ-១៩ | ភ្នំពេញ៖ សេចក្ដីប្រកាសព័ត៌មានរបស់ក្រសួងសុខាភិបាលនៅ ថ្ងៃទី ០១ ខែឧសភា ឆ្នាំ២០២១ មានករណីស្លាប់ជនជាតិខ្មែរចំនួន ០៣នាក់ បុរសអាយុ ៦១ឆ្នាំ ស្តីអាយុ ៦៧ឆ្នាំ និងស្ត្រីអាយុ ៧៦ឆ្នាំ ដោយសារជំងឺកូវីដ-១៩។ វេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា បានថ្លែងថា ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា យោងតាមរបាយការណ៍ពី៖ ១- មន្ទីរពេទ្យមិត្តភាពខ្មែរ-សូវៀត បានឱ្យដឹងថា បុរសជនជាតិខ្មែរអាយុ ៦១ឆ្នាំ រស់នៅសង្កាត់ផ្សារកណ្តាល ខណ្ឌ ដូនពេញ រាជធានីភ្នំពេញ បានចូលសម្រាកពេទ្យ នៅថ្ងៃទី២៤ ខែមេសា ឆ្នាំ២០២១ វេលាម៉ោង ២២:០០នាទី ជាមួយស្ថានភាពក្តៅខ្លួន ក្អក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យ ក្រុមគ្រូ ពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថាមានវិជ្ជមានកូវីដ-១៩។ ដោយការវិវត្តរបស់ជំងឺចេះតែធ្ងន់ធ្ងរឡើង អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយ សង្គ្រោះតាមលក្ខណៈបច្ចេកទេស យ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាច ជួយសង្គ្រោះអ្នកជំងឺបាន គាត់បានស្លាប់បាត់បង់ជីវិត នៅថ្ងៃទី៣០ ខែមេសា ឆ្នាំ២០២១ វេលាម៉ោង ៣:០៥នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៦១ឆ្នាំ ខាងលើនេះ បានស្លាប់បាត់បង់ជីវិត ដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩. លើអ្នកមានជំងឺ ទឹកនោមផ្អែមប្រចាំកាយ ។ ២- មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ ៦៧ឆ្នាំ រស់នៅសង្កាត់ទួលសង្កែ ខណ្ឌឫស្សីកែវ រាជធានីភ្នំពេញ បានចូលសម្រាកពេទ្យ នៅថ្ងៃទី២៩ ខែមេសា ឆ្នាំ២០២១ វេលាម៉ោង ២២:០៤នាទី ជាមួយស្ថាន ភាពក្ដៅខ្លួន ក្អក ហត់ខ្លាំងនិងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យ ក្រុមគ្រូពេទ្យបាន ជួយសង្គ្រោះភ្លាមៗ ព្រមទាំងយកសំណាកជាលទ្ធផលសំណាកបញ្ជាក់ថា មានវិជ្ជមានកូវីដ-១៩ ។ ដោយការវិវត្ត របស់ជំងឺចេះតែធ្ងន់ធ្ងរឡើងៗ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះតាម លក្ខណៈបច្ចេកទេស យ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះ អ្នកជំងឺបាន គាត់បានស្លាប់បាត់បង់ជីវិតនៅថ្ងៃទី៣០ ខែមេសា ឆ្នាំ២០២១ វេលាម៉ោង ៣:១០នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៦៧ឆ្នាំ ខាងលើ បានស្លាប់បាត់បង់ជីវិតដោយសារ វិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩លើអ្នកមានជំងឺទឹកនោម ផ្អែមប្រចាំកាយ ។ ៣- មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ ៧៦ឆ្នាំ រស់នៅសង្កាត់ ស្ទឹងមានជ័យ ខណ្ឌមានជ័យ រាជធានីភ្នំពេញ បានចូលសម្រាកពេទ្យ នៅថ្ងៃទី២៨ ខែមេសា ឆ្នាំ២០២១ វេលាម៉ោង ០៣:០៤នាទី ដោយមានអាការៈក្តៅខ្លួន ក្អក ហត់ខ្លាំងនិងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យ ក្រុម គ្រូពេទ្យបានជួយសង្គ្រោះភ្លាមៗ ព្រមទាំងយកសំណាក ជាលទ្ធផលសំណាកបញ្ជាក់ថា មានវិជ្ជមានកូវីដ-១៩ ។ ដោយការវិវត្តរបស់ជំងឺចេះតែធ្ងន់ធ្ងរឡើង អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយស គ្រោះតាមលក្ខណៈបច្ចេកទេសយ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាច ជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅ ថ្ងៃទី៣០ ខែមេសា ឆ្នាំ២០២១ វេលាម៉ោង ០៣:១៥ នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៧៦ឆ្នាំខាងលើ បានស្លាប់បាត់បង់ជីវិតដោយសារ វិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩ លើអ្នកមានជំងឺទឹកនោម ផ្អែមប្រចាំកាយ ។ ក្រសួងសុខាភិបាល សូមចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀម ក្រំជាទីបំផុតជាមួយក្រុមគ្រួសារសព៕រក្សាសិទ្ធិដោយ៖បញ្ញាស័ក្តិ | 2021-05-01T15:07:52+07:00 | cen.com.kh | https://cen.com.kh/archives/328853.html |
Subsets and Splits
No community queries yet
The top public SQL queries from the community will appear here once available.